SunOnline: Coronavirus: Customs ge hidhumaiy dhey vaguthu thakah badhal genesffi\nކޮރޯނާވައިރަސް: ކަސްޓަމްގެ ހިދުމަތް ދޭ ވަގުތުތަކަށް ބަދަލު ގެނެސްފި\nމުހައްމަދު އައުޒަމް 17 Mar 2020, 16:38\nއެމްޕީއެލް ސަރަހައްދު: -- ސަން ފައިލް ފޮޓޯ\nމިހާރު ރާއްޖެ އާއި ދުނިޔޭގައި ފެތުރެމުންދާ ކޮރޯނާވައިރަސް ނުވަތަ ކޮވިޑް-19 އާ ގުޅިގެން، ކަސްޓަމްސްއިންވެސް ގިނަ ފިޔަވަޅުތަކެއް އަޅައިފި އެވެ.\nއެގޮތުން ހެލްތް ޕްރޮޓެކްޝަން އެޖެންސީ (އެޗްޕީއޭ)ގެ އެންގުމާއި އިރުޝާދާއި އެއްގޮތްވާގޮތަށް ބަނދަރުތަކުގައި އަޅަންޖެހޭ ރައްކާތެރިކަމުގެ ފިޔަވަޅުތައް އަޅައި ރައްކާތެރިކަމުގެ ގޮތުން މުވައްޒަފުން ބޭނުންކުރަންޖެހޭ އާލާތްތައް ފޯރުކޮށްދިނުމާއި އެތަކެތި ރައްކާތެރިކަމާއެކު ނައްތާލެވޭނެ އިންތިޒާމު ހަމަޖައްސައިފައިވާ ކަަމަށް ކަސްޓަމްސްއިން ބުންޏެވެ.\nއޭގެ އިތުރުން މާބަނޑު މުވައްޒަފުންނާއި އެ ބަލީގެ ނުރައްކާ ބޮޑުކަމަށް ކަމާ ބެހޭ ފަރާތްތަކުން ފާހަގަކޮށްފައިވާ ސިއްހީ އެކި މައްސަލަތައް ހުރި މުވައްޒަފުންނާއި ރޯގާގެ އަލާމާތްތައް ހުރި މުވައްޒަފުންނަށް މުސާރަ ލިބޭގޮތަށް ޗުއްޓީ ވަނީ ހަމަޖައްސައިދީފަ އެވެ.\nމުވައްޒަފުން ބައްޔަށް ހޭލުންތެރިކުރުވައި، އޮފީހުގެ އެކި ތަންތަނުގައި އަތް ދޮވެވޭނެ އިންތިޒާމު ހަމަޖައްސައި ސެނިޓައިޒަރު ވަނީ ބަހައްޓައިފަ އެވެ.\nކަސްޓަމްސްއން ވަނީ މާލޭ އޭރިއާގެ އިތުރުން ރީޖަނަލް އޮފީސްތަކުގެ ހިދުމަތްދޭ ގަޑިތަކަށް ބަދަލުގެނެސް ހިދުމަތް ދޭން ބޭނުންވާ އެންމެ މަދު ޢަދަދެއްގެ މުވައްޒަފުން ބޭނުންކޮށްގެން މާދަމާއިން ފެށިގެން ހިދުމަތް ދޭން ނިންމައިފައެވެ.\nބަނދަރުތަކުން ހިދުމަތްދޭ ގަޑިތައް:\nއެއާކާގޯ ޑޮކިއުމެންޓޭޝަން އަދި އެއާކާގޯ އެގްޒަމިނޭޝަން: ހެނދުނު 06:00 އިން މެންދަމު 1:30 (ކޮންމެ ދުވަހަކު)\nސީކާގޯ ޑޮކިއުމެންޓޭޝަން އަދި ސީކާގޯ އެގްޒަމިނޭޝަން:\nހެނދުނު 08:00 އިން ރޭގަނޑު 8:00 އަށް. (ހުކުރު ބަންދު)\nހުޅުމާލެ ސީކާގޯ އެގްޒަމިނޭޝަން: ހެނދުނު 08:00 އިން ރޭގަނޑު 20:00 އަށް. (ހުކުރު ބަންދު)\nމީގެ އިތުރުން، ހާޒިރީ ރިކޯޑުކުރުމަށާއި އޮފީހަށް ވަދެ ނުކުތުމަށް ފިންގަޕްރިންޓް ޖެހުން ހުއްޓާލައި ޕްރޮކްސިމިޓީ ކާޑު ބޭނުންކުރަން ވެސް ވަނީ ފަށައިފަ އެވެ. އަދި ހިދުމަތް ހޯދާ ފަރާތްތަކުން ކަސްޓަމްސްގެ އޮންލައިން ހިދުމަތްތަކުގެ ބޭނުން ވީހާވެސް ފުޅާދާއިރާއެއްގައި ހިފުމަށް އަންނަނީ ބާރު އަޅަމުންނެވެ. އަދި އޮފީހުގައި ބޭއްވޭ ބައްދަލުވުންތައް ވީހާވެސް މަދުކޮށް ރާއްޖެއިން ބޭރަށް ކުރެވޭ ދަތުރުތައް މެދުކަނޑާލަން ވެސް ވަނީ ނިންމައިފަ އެވެ.\nސެކަންޑަރީ ޝިޕިން އެޖެންޓުންގެ ހިދުމަތަށް ހުއްދަ ދީފި\n10،000 ޑޮލަރަށް ވުރެ މަތިނަމަ ދެން ރިޕޯޓުކުރަން ޖެހޭނެ


Shraddha film kulhen dhaan bappa gabooleh noon – Iru\nޝްރައްދާ ފިލްމު ކުޅެން ދާން ބައްޕަ ގަބޫލެއް ނޫން\nޝާޝާ· 13 ޖޫން 2020\nކޮވިޑް-19 އާ ގުޅިގެން އިންޑިއާ ލޮކްޑައުން ކޮށްފައި އޮތް އޮތުމަށް މިދިޔަ ހޯމަ ދުވަހުން ފެށިގެން ލުއިތަކެއް ދޭން ފަށާފައިވާއިރު، ފިލްމު އިންޑަސްޓްރީގެ މަސައްކަތްތައް އަލުން ފެށުމަށްވެސް އެ ދާއިރާގައި އުޅޭ މީހުން އަންނަނީ އަތުކުރި އޮޅާލަމުންނެވެ. އެހެންނަމަވެސް، ބޮލީވުޑުގެ ޒުވާން ބަތަލާ ޝްރައްދާ ކަޕޫރު މިދުވަސްވަރު ފިލްމު ކުޅެން އެނބުރި ދިޔުމަށް ހުއްދަ ނުދޭނެ ކަމަށް އޭނާގެ ބައްޕަ ޝަކްތީ ކަޕޫރު ހާމަކޮށްފިއެވެ.\nނުބައިބައި ރޯލުތަކުން މަޝްހޫރުކަން ހޯދާފައިވާ ޝަކްތީ ‘އީ-ޓައިމްސް’ އާ ވާހަކަ ދައްކަމުން ބުނީ، ޚުދު އޭނާވެސް ފިލްމު ކުޅުމަށް އެނބުރި ދާން ތައްޔާރު ނޫން ކަމަށެވެ. އަދި އަމުދުން ދަރިފުޅު ޝްރައްދާ ޝޫޓިން ތަކަށް ދިޔުމުގެ ހުއްދަ ނުދޭނެ ކަމަށް ޝަކްތީ ބުންޏެވެ.\n“އަހަރެން ޤަބޫލެއް ނުކުރަން އަދި ނުރައްކާ ކުޑަވެއްޖެ ކަމަކަށް. ކޮރޯނާވައިރަހުގެ ނުރައްކާ އަދިވެސް އެބައޮތް. ލޮކްޑައުން ހުޅުވައިލުމުން މި ނުރައްކާ އިތުރަށް ބޮޑުވެގެން ދާނެ ހެން ހީވަނީ”، ޝަކްތީ އޭނާގެ ކަންބޮޑުވުން ފާހަގަކުރިއެވެ.\nމާލޭ ހުކުރު މިސްކިތް އަންނަ ހަފްތާގައި ހުޅުވުމަށް ތައްޔާރުވަނީ\nއިންޑިއާގެ ލޮކްޑައުންއަށް ލުއި ދިނުމުގެ ފުރަތަމަ ފިޔަވަހި ފެށިފައިވާއިރު، އެ ޤައުމުގައި ކޮރޯނާވައިރަސް ފެތުރޭ މިންވަރު ދަނީ އިތުރުވަމުންނެވެ. އެގޮތުން މިހާތަނަށް ތިން ލައްކައާ ގާތް ކުރާ އަދަދެއްގެ މީހުން ޕޮޒިޓިވް ވެފައިވެއެވެ. ވައިރަސް ޖެހިގެން މަރުވި މީހުންގެ އަދަދު އުޅެނީ 8500 ގައެވެ. އަދި ދުނިޔޭގެ ނިސްބަތުން ބަލާއިރު، ކޮރޯނާވައިރަސް އެންމެ ހަލުވިކަމާއެކު ފެތުރޭ ޤައުމުތަކުގެ ތެރެއިން އިންޑިއާ މިހާރު އޮތީ ހަތަރު ވަނައިގައެވެ. އެގޮތުން ދުވާލެއްގެ މައްޗަށް 10،000 އާ ގާތްކުރާ އަދަދަކަށް މީހުން ޕޮޒިޓިވް ވަމުން ދެއެވެ.


Hih Kudhikudhivefaiva Zainab Bappa Ge Bas: Aharennah Dhuniye Nimihjje - Vaguthu\nހިތް ކުދިކުދިވެފައިވާ ޒައިނަބު ބައްޕަގެ ބަސް: އަހަރެންނަށް ދުނިޔެ ނިމިއްޖެ\nރަހީނުކޮށް، ރޭޕްކޮށް، މަރާލުމަށް ފަހު އެއްލާލާފައި އޮއްވާ ފެނުނު ޕާކިސްތާންގެ އުމުރުން ހަތް އަހަރުގެ ޒައިނަބު އަންސާރީގެ ބައްޕަ އަމީން އަންސާރީ ފުރަތަމަ ފަހަރަށް މީޑިއާ އާއި ވާހަކަދައްކައިފިއެވެ.\nކުޑަ ދަރިފުޅުގެ މަރާއި ގުޅިގެން ފުން ހިތާމައެއްގައި ބަސް ހުއްޓިފައި ހުރި އަމީން ބީބީސީ އަށް ބުނީ "އަހަރެންގެ ދުނިޔެ ނިމިއްޖެ. އަހަރެން ބުނާނެ އެއްވެސް އެއްޗެއް ނެތް." ކަމަށެވެ.\nޒައިނަބުގެ ހަށިގަނޑު މިދިޔަ ހުކުރު ދުވަހު ފެނުނީ ކުނިގޮނޑެއްގެ ތެރެއަށް އެއްލާލާފައި އޮއްވައެވެ. އޭނާގެ ހަށިގަނޑު ފެނުނީ އޭނާ ގެއްލިގެން ހޯދާތާ ދުވަސްތަކެއް ފަހުންނެވެ.\nޒައިނަބު ރަހީނުކޮށް ރޭޕް ކުރުމަށް ފަހު މަރާލާފައި އޮއްވާ ފެނުނު މައްސަލަ ތަޙްޤީޤު ކުރަމުންދާ ފުލުހުން ބުނެފައި ވަނީ މިދިޔަ ދެއަހަރުގެ ތެރޭގައި މިފަދަ ގޮތަކަށް ކުޑަކުދިން މަރާލާފައިވާ 12 މައްސަލައެއް ފާހަގަ ކުރެވިފައިވާ ކަމަށެވެ. ޒައިނަބުގެ ގާތިލް އަދި ކަށަވަރު ނުކުރެވުނު ނަމަވެސް ޝައްކުކުރެވޭ 90 މީހެއްގެ ޑީއެންއޭ ސާމްޕަލް ނަގާ ޓެސްޓް ކުރުމުގެ މަސައްކަތް ކުރަމުން އަންނަ ކަމަށް ފުލުހުން ބުނެއެވެ.\nޒައިނަބުގެ ޕޯސްޓްމޯޓަމް ރިޕޯޓްގައި ވަނީ ޒައިނަބު މަރާލާފައި ވަނީ ވަރަށް އަނިޔާވެރިކޮށް ކަމަށް ބުނެފައެވެ. ރިޕޯޓްގައިވާ ގޮތުގައި ޒައިނަބުގެ ހަށިގަނޑާއި މޫނުގައި ޒަހަމްތަކެއް ހުއްޓެވެ. އަދި ބައެއް ކަށިތައް ވެސް ވަނީ ބިންދާލާފައެވެ. މީގެ އިތުރުން އޭނާގެ ކަރު ވެސް ވަނީ ބިންދާލާފައި ކަމަށް ޕޯސްޓްމޯޓަމް ރިޕޯޓްގައި ވަނީ ބުނެފައެވެ.\nޒައިނަބުގެ މަރާއި ގުޅިގެން ޕާކިސްތާންގައި ދަނީ ވަރަށް ވަރުގަދަ މުޒާހަރާތަކެއް ކުރަމުންނެވެ. މުޒާހަރާގެ ބައިވެރިން ފުލުހުންގެ ބައެއް ވެހިލްތަކަށާއި ސަރުކާރުގެ އިމާރާތްތަކަށް ދަނީ ގެއްލުން ދެމުންނެވެ. މުޒާހަރާ ކުރާ މީހުން ބުނާ ގޮތުގައި ޒައިނަބު މަރާލާފައި ވަނީ އެފަދަ މައްސަލަތަކުގައި އަޅަން ޖެހޭ ފިޔަވަޅު ފުލުހުން އަޅާފައި ނުވާތީއެވެ.\nޒައިނަބުގެ ބައްޕަ ބުނީ ހަމަނުޖެހުން ހިންގުމަށް ޒައިނަބުގެ އާއިލާ އިން ތާއިދު ނުކުރާ ކަމަށާއި ނަމަވެސް ޒައިނަބުގެ މައްސަލައިގައި ފުލުހުން އެކަށީގެންވާ މަސައްކަތެއް ކުރިކަމަށް ގަބޫލުނުކުރާ ކަމަށެވެ.\n"ފުލުހުން އެމީހުންގެ ޒިންމާ އެންމެ ފުރިހަމައަށް އަދާކުރިނަމަ ޒައިނަބު މިއަދު އަހަރެމެންގެ ކައިރީގައި ހުންނާނެ. ޒައިނަބު ގެއްލުމާއި އެކު އެކަން ފުލުހުންނަށް ރިޕޯޓް ކުރިން. ސީސީޓީވީ ފޮޓޭޖް ލިބުމާއި އެކު ފުލުހުން ރަނގަޅަށް މަސައްކަތް ކުރިނަމަ ކުއްވެރިޔާ ހޯދުނީސް" އަނަސް ބުންޏެވެ.\nޒައިނަބު ގެއްލުނުރޭ ޒައިނަބުގެ ގާތިލު ކަމަށް ބެލެވޭ މީހާ އާއި އެކު ޒައިނަބު ހިނގާފައިވާ މަންޒަރު ފެންނަ ސީސީޓީވީ ފޮޓޭޖެއް ފުލުހުން މިހާރު ވަނީ އާންމު ކޮށްފައެވެ.\nޒައިނަބު ނިސްބަތްވާ ޕަންޖާބުގެ ސަރަހައްދީ ސަރުކާރުން ވަނީ ޒައިނަބުގެ ގާތިލު ހޯދަން އެކަށީގެންވާ މައުލޫމާތެއް ފުލުހުންނަށް ފޯރުކޮށްދޭ މީހަކަށް ދިހަ މިލިއަން ރުޕީސް ދޭނެ ކަމަށް ބުނެފައެވެ. އަދި ޒައިނަބުގެ އާއިލާ އަށް ތިން މިލިއަން ރުޕީސްގެ އެހީއެއް ދިނުމަށް ވެސް ޕަންޖާބުގެ ސަަރަހައްދީ ސަރުކާރުން ވަނީ ނިންމާފައެވެ.\nޕަންޖާބުގެ ޗީފް މިނިސްޓަރ ޝެހްބާޒް ޝަރީފް މިއަދު ވަނީ ޒައިނަބުގެ ގެއަށް ޒިޔާރަތްކޮށް ޒައިނަބުގެ އާއިލާ އާއި ބައްދަލުކޮށްފައެވެ. އޭނާ ވަނީ ޒައިނަބުގެ ގާތިލް ހައްޔަރުކޮށް ގާތިލަށް ޙައްޤު އަދަބު ދޭނެ ކަމަށް ވައުދުވެފައެވެ.\nޖެނުއަރީ 13, 2018 - 07:32\nޒައިނަބުގެ ޢާއިލާއަށް މާތްﷲ ރަޙްމަތްލައްވަވާ އެމީހުންނަށް ކެތްތެރިކަން ދެއްވާށި. އާމީން.


މެކްޑޮނާލްޑްސްގެ އާމްދަނީ 30 އިންސައްތަ ދަށަށް! މެކްޑޮނާލްޑްސްގެ އާމްދަނީ 30 އިންސައްތަ ދަށަށް!\nމެކްޑޮނާލްޑްސްގެ އާމްދަނީ 30 އިންސައްތަ ދަށަށް!\nމެކްޑޮނާލްޑްސްގެ އައުޓްލެޓްއެއް / އެކުންފުނީގެ ވިޔަފާރިވަނީ ދަށްވެފައި\nދުނިޔޭގެ އެކި ކަންކޮޅުތަކުގައި އައުޓްލެޓްތައް ނުވަތަ ރެސްޓޯރަންޓް ހުޅުވާފައިވާ މަޝްހޫރު މެކްޑޮނާލްޑްސްގެ އާމްދަނީ މިދިޔަ ކުއާޓަރުގައި 30 އިންސައްތަ ދަށަށް ހިނގައްޖެއެވެ.\nމެކްޑޮނާލްޑްސްގެ މާލީ ހިސާބުތައް ދައްކާގޮތުން އޭޕްރީލްއިން ޖޫންއަށް ކުރިއަށްދިޔަ މިއަހަރު ދެވަނަ ކުއާޓަރުގައި އެކުންފުންޏަށް އާމްދަނީގެ ގޮތުގައި ލިބިފައިވަނީ 3.77 ބިލިއަން ޑޮލަރެވެ. މިއީ މިދިޔަ އަހަރުގެ އެމުއްދަތާ އަޅާބަލާއިރު 30 އިންސައްތަ ދަށް އަދަދެކެވެ. އަދި އެކުންފުންޏަށް ލިބުނު ފައިދާ 483 މިލިއަން ޑޮލަރުގައި އުޅޭއިރު، މިއީ މިދިޔަ އަހަރުގެ2ވަނަ ކުއާޓަރާ އަޅާބަލާއިރު 68 އިންސައްތަ ދަށް އަދަދެކެވެ.\nދެވަނަ ކުއާޓަރުގައި މެކްއަށް ލިބުނު އާމްދަނީ ދަށްވިޔަސް، އެކުންފުނީގެ ވިޔަފާރި މަޑުމަޑުން ރަނގަޅުވަމުން އަންނަކަމަށް ހިސާބުތަކުން ދައްކައެވެ. އެގޮތުން އެމެރިކާގައި ހިނގާ އެކުންފުނީގެ ވިޔަފާރި އޭޕްރީލްމަހު 19 އިންސައްތަ ދަށްވުމަށްފަހު، މޭމަހު ވަނީ އެއަށްވުރެ ރަނގަޅުވެފައެވެ. އަދި އޭޕްރީލްމަހާއި މޭމަހާއި އަޅާބަލާއިރު އެކުންފުނީގެ ވިޔަފާރި ވަނީ މިދިޔަ ޖޫންމަހު ރަނގަޅުވެފައެވެ.\nމެކްގެ ސީއީއޯ ކެމްޕްޒިންސްކީ ބުނީ ކޯވިޑްއާ ގުޅިގެން އަންނަ ބަދަލުތަކާއެކު މަސައްކަތްކުރުމަށް މެކްއިން މަސައްކަތްކުރަމުންދާކަމަށެވެ. އަދި ޖުލައިމަހު އެކުންފުނީގެ ވިޔަފާރި ކުރިއަށްވުރެ ރަނގަޅުވާނޭކަމަށް އުއްމީދުކުރާކަމަށްވެސް އޭނާ ވިދާޅުވިއެވެ.\nދުނިޔޭގެ 100 އަށްވުރެ ގިނަ ޤައުމުގައި މެކްޑޮނާލްޑްސްގެ އައުޓްލެޓްތައް ހިންގަމުންދާއިރު އެތަންތަނުގައި 35 ހާހަށްވުރެ ގިނަ މުވައްޒަފުން މަސައްކަތްކުރެއެވެ. އަދި ކޯވިޑްގެ ކުރިން މެކްއިން ޚިދުމަތް ހޯދާ މީހުންގެ އަދަދު އުޅުނީ 60 މިލިއަނަށްވުރެ މަތީގައެވެ.


Madhu baeh ge ihumaalu: Dhaulathah maalee bodu buraeh! | Mihaaru\nިގިނަ އޮފީސްތަކެއް ހިންގާ ވެލާނާ ބިލްޑިން: މަދު ބައެއްގެ އިހުމާލުތަކުގެ ސަބަބުން ދައުލަތުން ބޮޑެތި މާލީ ބުރަތައް އުފުލަންޖެހޭ -- ފޮޓޯ/މިހާރު\nމަދު ބައެއްގެ އިހުމާލު: ދައުލަތަށް މާލީ ބޮޑު ބުރައެއް!\n24 އެޕްރީލް 2019 - 09:42 11 comments\nދައުލަތުން އެކި ފަރާތްތަކާ އެކު ހަދާ އެއްބަސްވުންތައް އުވާލުމުން ނުވަތަ އެއްބަސްވުމަކާ ޚިލާފްވުމުން އެކަންކަމަށް މާލީ ބަދަލުތަކެއް ދޭން ޖެހުމަކީ ރާއްޖޭގައި އާ ކަމެއް ނޫނެވެ. ބޭރުގެ އެކި ފަރާތްތަކާއި ރާއްޖޭގެ އަމިއްލަ ކުންފުނިތަކާ އެކު ހަދާ އެއްބަސްވުންތަކުގެ މައްސަލަތަކާ ގުޅިގެން ބޮޑެތި އަދަދުތަކުން ދައުލަތުން ބަދަލު ދޭން ޖެހޭ ފަހަރު އާދެ އެވެ.\nދާދި ފަހުން ގިނަ ބައެއްގެ ސަމާލުކަން ހުއްޓުނީ އުތުރު ޕްރޮވިންސްގައި ފެރީގެ ޚިދުމަތް ދިނުމަށް ދީބާޖާ އިންވެސްޓްމަންޓާ އެކު އެމްޑީޕީގެ ވެރިކަމުގައި ހެދި އެއްބަސްވުމެއް ބާތިލްކުރި މައްސަލާގައި 348 މިލިއަން ރުފިޔާ ދައުލަތުން އެ ކުންފުންޏަށް ދޭން ޖެހުނު މައްސަލައަށެވެ. އެހާ ބޮޑު މާލީ ބުރައެއް އުފުލަން ޖެހުނީ އެ އެއްބަސްވުން ހެދި އެމްޑީޕީގެ ސަރުކާރުގެ ސަބަބުން ކަމަށް އެއް ބަޔަކު ތުހުމަތު ކުރިއިރު، އަނެއް ބައެއްގެ ފާޑުކިޔުން އަމާޒުވީ އެ އެއްބަސްވުން މެއި، 2013 ގައި ބާތިލްކުރި ކުރީގެ ރައީސް މުހައްމަދު ވަހީދުގެ ސަރުކާރަށެވެ.\nގިނަ ބައެއްގެ ފާޑުކިޔުން އަމާޒުވީ އެހާ ބޮޑު ބަދަލެއް ދައުލަތުން ދޭން ޖެހުމުން އެކަމަށެވެ. ނަމަވެސް ހަގީގަތަކީ އެ ފައިސާ އެގޮތަށް ދައްކަން ޖެހުމުގައި ޝަރުއީ ނިޒާމުގެ ތެރޭގައި ދައުލަތުގެ ފަރާތުން ވެފައި އޮތް އިހުމާލު ވެސް ވަރަށް ބޮޑު ކަމެވެ. މިފަދަ ބައެއް އިހުމާލުތަކުގެ ސަބަބުން ދައުލަތަށް ގެއްލިގެންދާ އަދަދު ދުވަހަކަށް ވުރެ ދުވަހެއް ދަނީ އިތުރުވަމުންނެވެ.\nދީބާޖާއާ އެކު ހެދި އެއްބަސްވުން ސަރުކާރުން ބާތިލްކުރި މައްސަލާގައި އެ ކުންފުނިން ދައުވާ ކުރުމުން ސިވިލް ކޯޓުން އޮކްޓޫބަރު، 2014 ގައި ހުކުމްކުރީ ދައުލަތުން އެ ކުންފުންޏަށް ގެއްލުމުގެ ބަދަލުގެ ގޮތުގައި 348 މިލިއަން ދައްކަން ޖެހޭނެ ކަމަށެވެ. އެ ހުކުމް ދައުލަތުން އިސްތިއުނާފް ކުރުމުން ހައި ކޯޓުން މިދިޔަ އަހަރުގެ ޖޫން މަހު ހުކުމްކުރީ އެއީ ދައުލަތުން ދައްކަން ނުޖެހޭނެ ގޮތަށް، ދައުލަތާ އެއްކޮޅަށެވެ.\nއެކަމަކު މިދިޔަ ހަފުތާގައި ސުޕްރީމް ކޯޓުން ދައުލަތަށް އެ މައްސަލަ އަނެއްކާވެސް ނާކާމިޔާބުވީ އެވެ. އެންމެ ބޮޑު އެއް ސަބަބަކީ، ދައުލަތުން އަމަލުކުރި ގޮތުން އިޖްރާއީ މައްސަލަތަކެއް ނިކުތުމެވެ. އެއީ އެ މައްސަލަ 2015 ގައި ދައުލަތުން ހައި ކޯޓުގައި އިސްތިއުނާފް ކުރިއިރު އިސްތިއުނާފް މުއްދަތު ހަމަވެފައި އޮތުމެވެ. ދައުލަތުން އެ މައްސަލަ ހައި ކޯޓުގައި އިސްތިއުނާފް ކުރީ ދަށު ކޯޓުތަކުގެ ނިންމުންތައް އިސްތިއުނާފް ކުރުމަށް އޭރު ގާނޫނުގައި އޮންނަ 90 ދުވަހުގެ މުއްދަތު ހަމަވިތާ ދެ މަސް ފަހުންނެވެ.\nއިސްތިއުނާފް މުއްދަތު ހަމަވި ފަހުން ހައި ކޯޓުން އެ މައްސަަލަ ބަލައިގަނެފައި އޮތީ އެ މުއްދަތު ހަމަވުމުގެ ކުރިން އިސްތިއުނާފް ނުކުރެވި އޮތީ މަގްބޫލު އުޒުރެއް އޮވެގެން ކަމަށް ބަލައިގެންނެވެ. އެއީ މައްސަލަ ނިމުނު ގޮތުގެ ރިޕޯޓް ލަހުން ލިބުނު ކަމަށް ދައުލަތުން ބުނާ ބުނުމާއި އެޓާނީ ޖެނެރަލްގެ އޮފީހުގައި މައްސަލަ ހަވާލުކުރި ވަކީލުގެ އިހުމާލުން އެ މައްސަލަ އިސްތިއުނާފް ނުކޮށް އޮތް ކަމަށް ދައުލަތުން ބުނާ ބުނުމެވެ. އެކަމަކު ސުޕްރީމް ކޯޓުގެ ހުކުމުން ހާމަވި ގޮތުގައި ދަށު ކޯޓުން މައްސަލަ ނިމުނު ގޮތުގެ ރިޕޯޓް އޮތީ އިސްތިއުނާފް މުއްދަތު ހަމަވުމުގެ އެއް މަސް ކުރިން ދައުލަތަށް ލިބިފަ އެވެ.\nސިވިލް ކޯޓުގެ ހުކުމާ އެއްގޮތަށް ދީބާޖާއަށް ދައުލަތުން ފައިސާ ދައްކަން ޖެހޭނެ ކަމަށް ސުޕްްރީމް ކޯޓުން ނިންމީ އިސްތިއުނާފް މުއްދަތު ހަމަވުމުގެ ކުރިން ހައި ކޯޓަށް މައްސަލަ ހުށަނާޅައި އޮތް އޮތުމަށެވެ. އަދި ދައުލަތުން އެކަމަށް ދައްކާ ސަބަބުތަކަކީ މަގްބޫލު އުޒުރަކަށް ނުވާތީ ސުޕްރީމް ކޯޓުގެ ނިންމުމުގައިވާ ގޮތުން ހައި ކޯޓުން އެ މައްސަލަ ބަލައިގަތްގަތުން ރަނގަޅެއް ނޫނެވެ. އެހެންވެ، އެ ހިސާބުން އިސްތިއުނާފްގެ ފުރުސަތު ދައުލަތަށް ބަންދު ވެފައިވާތީ، ސިވިލް ކޯޓުގެ ހުކުމަކީ ނިހާއީ ހުކުމަކަށް ވެގެން ދިޔައީ ކަމަށް ސުޕްރީމް ކޯޓުގެ ހުކުމުގައިވެ އެވެ.\nސުޕްރީމް ކޯޓުގެ ހުކުމާ އެކު ގިނަ ބަޔަކު އުފެއްދި ސުވާލަކީ ދީބާޖާއަށް އެހާ ބޮޑު އަދަދެއް ލިބުނު ސަބަބަކާ މެދު އެވެ. އެކަމަކު ކުރިން ވެސް ފާހަގަކުރިހެން، ދިމާވި ހަމައެކަނި މައްސަލައަކީ އަދި ސުޕްރީމް ކޯޓުގެ ހުކުމް ބިނާވި ސަބަބަކީ ވެސް ހައި ކޯޓުގައި އިިސްތިއުނާފް ކުރުމުގައި ދައުލަތުން އަމަލުކުރި ގޮތުން އިޖްރާއާތު ގޯސްވެފައި އޮތުމެވެ. އިޖްރާއީ ގޮތުން މައްސަލަތަކެއް ހުރެއްޖެ ނަމަ، އެއީ މައުޟޫއީ ގޮތުން މައްސަލަ ކުރިއަށް ގެންދަން ހުރަސް އެޅޭ ކަމެކެވެ. ސުޕްރީމް ކޯޓުގެ ހުކުމް ވެސް ބިނާވީ މިދެންނެވިހެން، އިޖްރާއީ ގޮތުން އޮތް ހުރަހެއްގެ ސަބަބުންނެވެ.\nސުޕްރީމް ކޯޓު: ދީބާޖާގެ މައްސަލާގައި ދަށު ކޯޓުގެ ހުކުމް ދެމެހެއްޓި\nކުރުކޮށް ބުނާ ނަމަ، ދީބާޖާ މައްސަލާގައި ކަން ހިނގައިދިޔަ ގޮތަށް ބަލާއިރު، ފެންނަން އޮތީ އިސްތިއުނާފް މަރުހަލާގައި ދައުލަތުން ވެފައިވާ ބޮޑު އިހުމާލެކެވެ. މިފަދަ އެހެން މައްސަލަތައް ވެސް އެބަ ހުއްޓެވެ. ބިޒްނަސް އިމޭޖް ގްރޫޕް (ބިގް) ކުންފުންޏަށް 78 މިލިއަން ރުފިޔާ ޕީއެސްއެމް އިން ދައްކަން ޖެހުނު މައްސަލައަކީ ވެސް އޭގެ މިސާލެކެވެ. ދައުލަތުގެ މީޑިއާ ކުރިން ހިންގި މޯލްޑިވްސް ނޭޝަނަލް ބްރޯޑްކާސްޓިން ކޮމިޝަން (އެމްއެންބީސީ) އާއި ބިގްއާ އެކު 2010 އެކު ހެދި އެއްބަސްވުމުގެ ދަށުން ބިގަށް ދައްކަން ޖެހޭ ފައިސާ ނުދެއްކުމުން މައްސަލަ ކޯޓާ ހަމައަށް ދިޔައިރު، ޖޫރިމަނާއާ އެކު އެ އަދަދު އޮތީ އެތައް ގުނައެއް ބޮޑުވެފަ އެވެ.\nއެ އެއްބަސްވުމުގެ ދަށުން ބިގަށް އެމްއެންބީސީ އިން އަސްލު ދައްކަން ޖެހެނީ ފަސް މިލިއަން ރުފިޔާ އެވެ. ބާކީ 72 މިލިއަން ރުފިޔާއަކީ އެ ފައިސާ ނުދެއްކުމުން އަރާފައިވާ ޖޫރިމަނާ އެވެ. ޖޫރިމަނާގެ ގޮތުގައި އެހާ ބޮޑު އަދަދެއް ދައްކަން 2016 ގައި ސިވިލް ކޯޓުން ހުކުމް ކުރިއިރު، އޭރު އޮތީ އެމްއެންބީސީގެ މުދަލާއި ދަރަނި މިހާރު ހިންގަމުންދާ ޕީއެސްއެމް ކުންފުންޏަށް ބަދަލުވެފަ އެވެ. އެކަމަކު އެ ދަރަންޏަށް ގާނޫނީ ގޮތުން ޒިންމާ އުފުލަން ޖެހޭ ޕީއެސްއެމް އިން އެ މައްސަލަ އިސްތިއުނާފް ނުކޮށް އޮއްވާ މުއްދަތު ހަމަވީ އެވެ.\nއެއްކޮޅުން، އެއްބަސްވުމުގެ ދަށުން ދައްކަން ޖެހޭ ފައިސާތަކެއް ދެއްކުމުގައި ބަޔަކު އިހުމާލުވީ އެވެ. އޭގެ ނަތީޖާއަކަށް ވީ އެތައް ގުނައެއް ބޮޑު ޖޫރިމަނާއެއް އެރުމެވެ. އަނެއްކޮޅުން އެ މައްސަލަ އިސްތިއުނާފް ކުރުމުގައި ވެސް އިހުމާލުވީ އެވެ. އޭގެ ނަތީޖާއަކަށް ވީ އިސްތިއުނާފްގެ ދޮރު އެއްކޮށް ބަންދުވެ، އެ ފައިިސާ ދެއްކުން ނޫން އިތުރު އެއްވެސް ގޮތެއް ނެތުމެވެ. އެހެންވެ، ދާދި ފަހުން ޕީއެސްއެމް ވަނީ އޭގެ ތެރެއިން 30 މިލިއަން ރުފިޔާ ދައްކައިފަ އެވެ.\nމިއީ ހަމަގައިމު ވެސް، ކޮންމެވެސް ބައެއްގެ އިހުމާލުތަކެއްގެ ސަބަބުން ދައުލަތުން އުފުލަން ޖެހޭ ބޮޑެތި މާލީ ބުރަތަކެވެ. ޚާއްސަކޮށް، އެހާ ބޮޑެތި މައްސަލަތަކުގައި ފާޅުކަން ބޮޑު ގޮތެއްގައި ދައުލަތުގެ މުއައްސަސާތަކުގެ ތެރެއިން އިހުމާލުވެފައި އޮތްއޮތުމަކީ ހަގީގަތުގައި ވެސް ސީރިއަސް ކަމެކެވެ.\nދީބާޖާގެ މައްސަލާގައި ދައުލަތުން މިހާރު ވަނީ އެ ނިންމުން ރިވިއު ކުރަން ސުޕްރީމް ކޯޓަށް ހުށަހަޅަން ނިންމައިފަ އެވެ. ކޯޓުތަކުގެ ގާނޫނު އޮންނަ ގޮތުން ސުޕްރީމް ކޯޓުގެ ނިންމުމެއް އެ ކޯޓަށް އަލުން ރިވިއު ކުރުމުގެ ބާރު އޮންނާނެ ކަމަށް ބަންޑާރަ ނައިބު އިބްރާހިމް ރިފްއަތު ދާދި ފަހުން ވިދާޅުވެފައިވެ އެވެ.\nދީބާޖާގެ މައްސަލާގައި ގިނަ ބައެއްގެ ފާޑުކިޔުން އަމާޒުވީ ބޮޑު އަދަދެއް ދައުލަތުން ދޭން ޖެހޭތީ އެވެ. އެކަމަކު ގާނޫނީ ގޮތުން މީގެ އަނެއްކޮޅަށް ވެސް ވިސްނާލުން ވަރަށް މުހިންމެވެ. ކޯޓުތަކުގެ ނިންމުންތައް އިސްތިއުނާފް ކުރުމަކީ މައްސަލައެއްގައި ހިމެނޭ ކޮންމެ ފަރާތަކަށް ލިބިގެންވާ ހައްގެއް ކަމަށް ވިޔަސް، އެ ހައްގު ބޭނުން ކުރެވޭނެ އުސޫލުތަކާއި މުއްދަތުތަކެއް ކަނޑައެޅިފައިވެ އެވެ. އެ މުއްދަތުގެ ތެރޭގައި އެ ހައްގު ބޭނުން ނުކުރުމުގެ ނަތީޖާއަކަށް ވާނީ ދަށު މަރުހަލާގެ ހުކުމް ނިހާއީ ހުކުމަކަށް ބަދަލުވެ، އެ މައްސަލައެއްގައި އިސްތިއުނާފްގެ ދޮރު ބަންދުވެގެން ދިއުމެވެ.\nއެގޮތަށް އިސްތިއުނާފްގެ މުއްދަތުތަކެއް ކަނޑައެޅިފައި އޮންނަ އޮތުމުގެ މައިގަނޑު މަގްސަދަކީ މައްސަލާގައި ހިމެނޭ ފަރާތްތަކަށް ޝަރުއީ ނިޒާމުގެ ތެރެއިން އެ ފަރާތުގެ ހައްގުތައް ކަށަވަރުވެ، ހިމާޔަތް ލިބި ދިނުމެވެ. އިސްތިއުނާފްގެ ހައްގަކީ އެތައް ޒަމާންތަކެއް ފަހުން ނުވަތަ ބޭނުން އިރަކު ބޭނުން ކުރެވޭ ހައްގަކަށް ވާ ނަމަ، މައްސަލަތަކަށް ދުވަހަކު ވެސް ނިމުމެއް ނައިސް، އޭގެ ސަބަބުން އަނެއް ފަރާތަށް ލިބެން ޖެހޭ ގާނޫނީ ރައްކާތެރިކަން ގެއްލިގެންދެ އެވެ. އެ ސަބަބަށްޓަކައި، ރާއްޖޭގެ އިތުރުން ކުރިއަރާފައިވާ ގައުމުތަކުގައި ވެސް އެކަން އޮންނަނީ އެގޮތަށެވެ.\nއިސްތިއުނާފްގެ މުއްދަތު ހަމަވާ ފަހުން އިސްތިއުނާފްގެ ފުރުސަތު ލިބޭނީ އަމިއްލަ ބާރު ނުފޯރާ ފަދަ މަގްބޫލު އުޒުރެއް އޮންނަ ހާލަތްތަކުގައި އެކަންޏެވެ. އަމިއްލަ ފަރާތަކާއި ދައުލަތުގެ މުއައްސަސާތައް ވެސް އެ އުސޫލުން އިސްތިސްނާއެއް ނުވެ އެވެ. އެހެންވީއިރު، އިސްތިއުނާފް ހައްގު ބޭނުން ކުރުމުގައި ދައުލަތުގެ މުއައްސަސާތަކުން އިހުމާލުވުމަކީ އެ މައްސަލައެއްގައި އަނެއް ފަރާތަށް ލިބެން ޖެހޭ ގާނޫނީ ރައްކާތެރިކަން ގެއްލިގެންދާން ޖެހޭ ސަބަބެއްތޯ މިއީ ވިސްނާލަން ޖެހޭ ކަމެކެވެ.\nގާނޫނީ ބައެއް ބޭފުޅުން ދެކެވަޑައިގަންނަވާ ގޮތުގައި އިސްތިއުނާފް ކުރަން އޮންނަ މުއްދަތުގައި މަގްބޫލު އުޒުރެއް ނެތި، އިސްތިއުނާފް ނުކޮށްފި ނަމަ އިސްތިއުނާފްގެ ހައްގު ދޫކޮށްލީ ކަމަށް ބަލަން ޖެހޭނެ އެވެ. އެފަދަ ހާލަތެއްގައި ދަށު މަރުހަލާގެ ކޯޓުގެ ނިންމުން ނިހާއީ ހުކުމަކަށް ވެގެން ދިއުމަކީ ގާނޫނުގެ މަންފާ އާއި ރައްކާތެރިކަން ލިބިދިނުމުގެ ހައްގުގެ ދަށުން އެ މައްސަލައެއްގައި ހިމެނޭ ދެން ތިބި ފަރާތްތަކުގެ ހައްގެއް ކަމަށް އެ ބޭފުޅުން ދެކެވަޑައިގަންނަވަ އެވެ.\n"ދައުލަތަށް ވެސް ވަކި ޚާއްސަ އުސޫލަކުން ކަންކަން ކޮށްދެވިގެން ނުވާނެ. އެ ހުކުމުގެ ސަބަބުން ދައުލަތުން ބޮޑު ބުރައެއް އުފުލަން ޖެހުނު ކަމަށް ވަންޏާ އެކަން އެގޮތަށް ދިމާވީ ވެސް އެޓާނީ ޖެނެރަލްގެ އޮފީހުން އޭރު ޒިންމާ އަދާކޮށްފައި ނެތުމުން،" އެއް ވަކީލަކު ވިދާޅުވި އެވެ.\nއޭނާ ވިދާޅުވި ގޮތުގައި އެފަދަ ބޮޑު މައްސަލައެއް އިސްތިއުނާފް ކުރުމުގައި ދައުލަތުގެ މުއައްސަސާއެއްގެ ތެރެއިން ބަޔަކު އިހުމާލުވުމަކީ އެ ބަޔަކާ މެދު ވެސް ފިޔަވަޅު އަޅަން ޖެހޭ ކަމެކެވެ.\nއެހެން ބައެއް ބޭފުޅުން ވިދާޅުވާ ގޮތުން ދައުލަތުން އެހެން ބައެއް މައްސަލަތަކުގައި ވެސް، އިސްތިއުނާފް މުއްދަތު ހަމަވާ ފަހުން އިސްތިއުނާފަށް މައްސަލަތައް ހުށަހަޅާފައި އެބަ ހުއްޓެވެ. އެހެންވެ، އެފަދަ އެހެން މައްސަލަތަކަށް ދެން ވެގެންދާނެ ގޮތާ މެދު ބައެއް ގާނޫނީ ބޭފުޅުން ސުވާލު އުފައްދަވަ އެވެ.\nއެކަމަކު އަނެއްކޮޅުން މުޅި ދައުލަތް ހިމެނޭ ބޮޑެތި މައްސަލަތައް، އެހެން މައްސަލަތަކާ އެއްފަދަ ވާނެތޯ ވެސް ސުވާލު އުފެދެ އެވެ. ސުޕްރީމް ކޯޓުން ވަނީ މި ފަހުން ވެސް އެ ކޯޓުގެ އެތައް ހުކުމްތަކެއް ބާތިލްކޮށް، އާ ހުކުމްތައް އިއްވައިފަ އެވެ. އެއީ އެންމެ ފަރުދެއް ނުވަތަ ދެތިން ފަރުދުންގެ މައްސަލަ އެވެ. އެހެންކަމުން މުޅި ގައުމާއި އޭގެ ހުރިހާ ރައްޔިތުންގެ ހައްގެއް އޮންނަ ކަމެއްގައި، އެހެން މައްސަލަތަކެކޭ އެއްފަދަ ނަޒަރުން ބަލައިގެން ނިންމުމަކީ އެންމެ ރަނގަޅު އިންސާފުތޯ ވެސް، އާންމުންނަށް ސުވާލުކުރެވިދާނެ އެވެ.\nކުރިއަށް އޮތް ތަނުގައި، ދައުލަތުގެ އެންމެ މަތީ ވަކީލުން (އޭޖީ އަދި ޕީޖީ) އިސްވެ ނިންމަން ޖެހޭ ކަންކަމުގައި ފަރުވާ ކުޑަނުކުރެވޭނެ ގޮތްތައް ހަދަން ޖެހެ އެވެ. ހަމައެއާ އެކު މިހާރު ދައުލަތަށް ބޮޑެތި ގެއްލުންތަކެއް ލިބުނު މައްސަލަތައް ޝަރުއީ ނިޒާމުން އަލުން ބެލުން ވަނީ ރައްޔިތުންގެ އެދުމަކަށެވެ.\nއިތުރު ލިޔުންތައް ސުޕްރީމް ކޯޓް ފެރީގެ ޚިދުމަތް އެޓާނީ ޖެނެރަލް އެޓާނީ ޖެނެރަލްގެ އޮފީސް\nދީބާޖާގެ ފެށުމާއި ނިމުން: ހުސް ސުވާލު!\nދީބާޖާ މައްސަލައިގެ ހުކުމް ތަންފީޒު މަރުހަލާ ފަށަނީ\nދީބާޖާގެ މައްސަލަ ހައްލުކުރަން އޭޖީން އެދުނު ސިޓީއެއް


މޭ މަހުގެ އާމްދަނީގެ ގޮތުގައި މީރާއިން 951.3 މިލިއަން ރުފިޔާ ބަލައިގެންފި\nމޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން 2015 ވަނަ އަހަރުގެ މޭ މަހުގެ އާމްދަނީގެ ގޮތުގައި 951.3 މިލިއަން ރުފިޔާ ބަލައިގަނެފިއެވެ. މި އަދަދަކީ 2014 ވަނަ އަހަރުގެ މޭ މަހުގައި މީރާއިން ބަލައިގަނެފައިވާ އަދަދަށްވުރެ %18.9 އިތުރު އަދަދެކެވެ.\nމި މޭ މަހު ބަލައިގަނެފައިވާ އާމްދަނީ އިތުރުވެފައިވާ ސަބަބުތަކުގެ ތެރޭގައި ނޮވެންބަރު 2014 ގައި ޓޫރިޒަމް ދާއިރާގެ ޖީ.އެސް.ޓީ ރޭޓު %12 އަށް އިތުރުވުމުން ޓޫރިޒަމް ޖީ.އެސް.ޓީ ލިބިފައިވާ އަދަދު %45.6 އިތުރުވުމާއި، އެންފޯސްމަންޓް އެކްޝަންތަކުގެ ސަބަބުން ޓޫރިޒަމް ލޭންޑް ރެންޓް އަދި އޭގެ ޖޫރިމަނާގެ ގޮތުގައި ލިބިފައިވާ ފައިސާ އިތުރުވުން ހިމެނެއެވެ.\n2015 ވަނަ އަހަރުގެ ފުރަތަމަ ފަސް މަހުގެ ތެރޭގައި މީރާއިން ވަނީ ޖުމުލަ 5.61 ބިލިއަން ރުފިޔާ ބަލައިގަނެފައެވެ. މިއީ 2014 ވަނަ އަހަރުގެ މި މުއްދަތާ އަޅާ ބަލާއިރު %27.3 އިތުރު އަދަދެކެވެ. 2015 ވަނަ އަހަރުގެ މި މުއްދަތުގައި ބަލައިގަނެފައިވާ އަދަދު އިތުރުވެފައިވާ ސަބަބުތަކުގެ ތެރޭގައި 2014 ވަނަ އަހަރުގެ ނޮވެންބަރު މަހުގައި ޓީ.ޖީ.އެސް.ޓީ ރޭޓު %12 އަށް އިތުރުވުމާ ގުޅިގެން ޓީ.ޖީ.އެސް.ޓީ ބަލައިގަނެފައިވާ އަދަދު އިތުރުވެފައިވުމާއި، މޭ 2014 އިން ފެށިގެން ލީސް ޕީރިއަޑް އެކްސްޓެންޝަން ފީ ބަލައިގަންނަން ފެށުން ހިމެނެއެވެ. 2015 ވަނަ އަހަރުގެ ފުރަތަމަ5މަހުގެ ޖުމްލަ އާމްދަނީގެ %51 ލިބިފައިވަނީ ޖީ.އެސް.ޓީއިންނެވެ.\nމޭ 2015 ގައި ބަލައިގަނެފައިވާ އާމްދަނީގެ ތެރެއިން ޑޮލަރުގެ ގޮތުގައި 44.2 މިލިއަން އެމެރިކާ ޑޮލަރު ލިބިފައިވެއެވެ.\nމޭ 2015 ގައި ލިބިފައިވާ އާމްދަނީއަކީ އެ މަހުގައި ލިބޭނެކަމަށް އަންދާޒާ ކުރެވުނު އަދަދަށްވުރެ %2.7 އިތުރު އަދަދެކެވެ. މީގެ ސަބަބަކީ އެންފޯސްމަންޓް އެކްޝަންތަކުގެ ސަބަބުން ޓޫރިޒަމް ލޭންޑް ރެންޓް އަދި އޭގެ ޖޫރިމަނާގެ ގޮތުގައި ލިބިފައިވާ ފައިސާ އިތުރުވުމެވެ.\nވޭތުވެދިޔަ މޭ މަހުގައި އެންމެ ގިނައިން އާމްދަނީ ލިބިފައިވަނީ ޖީ.އެސް.ޓީއިންނެވެ. ޖީ.އެސް.ޓީގެ ގޮތުގައި މޭ މަހުގެ ޖުމްލަ އާމްދަނީގެ %51.5 (490.01 މިލިއަން ރުފިޔާ) ލިބިފައިވެއެވެ. ދެވަނައަށް އެންމެ ބޮޑު އާމްދަނީއެއް ލިބިފައިވަނީ ލީސް ޕީރިއަޑް އެކްސްޓެންޝަން ފީގެ ގޮތުގައި، ޖުމްލަ އާމްދަނީގެ %21.6 (205.16 މިލިއަން ރުފިޔާ) އެވެ. މީގެ އިތުރުން ޓޫރިޒަމް ލޭންޑް ރެންޓުގެ ގޮތުގައި މޭ މަހުގެ ޖުމްލަ އާމްދަނީގެ %9.3 (88.35 މިލިއަން ރުފިޔާ) ލިބިފައިވެއެވެ. ޖުމްލަ އާމްދަނީގެ ނިސްބަތުން ބި.ޕީ.ޓީގެ ގޮތުގައި %4.7 (44.41 މިލިއަން ރުފިޔާ) އަދި އެއަރޕޯޓް ސަރވިސް ޗާޖުގެ ގޮތުގައި %3.9 (37.06 މިލިއަން ރުފިޔާ) ލިބިފައިވެއެވެ.


SunOnline: Roadha aai Alhukan\n3 year 12 month ago\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : ރޯދަ މަހު މިސްކިތްތަކަށް ނަމާދުކޮށް ޤުރުއާން ކިޔަވަން ދާ މީހުން ގިނަވޭ -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : އިސްލާމީ މަރުކަޒުގައި ބަޔަކު ޤުރުއާން ކިޔަވަނީ -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : އިސްލާމީ މަރުކަޒުގައި މީހަކު ޤުރުއާން ކިޔަވަނީ -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : ހުކުރު މިސްކިތުގައި މިސްކިތު ބޭރުގައި ނަމާދު ކުރާ ފަރާތްތަކުން ބޭނުން ކުރުމަށް ކުނާ ބަހައްޓައިފައި -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : އިސްލާމީ މަރުކަޒުގައި ބަޔަކު އަޅިކަމުގައި -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : އިސްލާމީ މަރުކަޒުގައި މީހަކު ނަމާދު ކުރަނީ -- ސަން ފޮޓޯ/ ފަޔާޒު މޫސާ\nރަމަޟާން މަހަކީ އެމަހެއްގައި ޤުރުއާން ބާވާލައްވާ ލައިލަތުލް ޤަދުރި ވިލޭރޭ ލެއްވި މަހެވެ. އެގޮތުން ރަމަޟާން މަހު ޤުރުއާން ކިޔެވުން އިތުރު ކުރުމަކީ ސުންނަތްވެގެންވާ ކަމެކެވެ. ކީރިތި ރަސޫލާ މުހައްމަދު صلى الله عليه وسلم ވެސް ވަނީ ރޯދަ މަހު ޤުރުއާން ކިޔުއްވާ މިންވަރު އިތުރުކުރައްވާފައެވެ. : އިސްލާމީ މަރުކަޒުގައި ބަޔަކު ފޯނުން ޤުރުއާން ކިޔަވަނީ -- ސަން ފޮޓޯ/ ފަޔާޒު މޫސާ


Furabandhu Gadeega Beyrah nukui Meehaku Joorimanaa kohfi – Iru\nއުމުރުން ދުވަސްވީ މީހަކަށް މިސްކިތެއްގައި ހަމަލާދިން ބިދޭސީއަކުު ހައްޔަރުކޮށްފި\nއޭދަފުށީގައި ކަރަންޓީންގައި ތިބި ދެމީހަކު ކޮވިޑް-19 އަށް ޕޮޒިޓިވްވެއްޖެ\nޖެނުއަރީ 24 ގައި ވަރުން ކައިވެނިކުރަނީ؟\nފުރަބަންދު ގަޑީގައި ބޭރަށް ނުކުތް މީހަކު ޖޫރިމަނާ ކޮށްފި\nލަހޫ·5އެޕްރީލް 2020\nމާލޭ ސިޓީގައި ފުރަބަންދު ގަޑީގައި ބޭރަށް ނުކުތް މީހަކު ފުރަތަމަ ފަހަރަށް މިއަދު ޖޫރިމަނާ ކޮށްފި އެވެ.\nރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކުރުމުން ޑިރެކްޓަރ ޖެނެރަލް އޮފް ޕަބްލިކް ހެލްތަށް ލިބިގެންވާ ބާރުގެ ދަށުން މިދިޔަ ބުރާސްފަތި ދުވަހުން ފެށިގެން މާލޭ ސިޓީގައި ވަކި މުއްދަތެއް ނެތް ގޮތަށް ކޮންމެ ދުވަހަކު ހަވީރު 5:00 އިން ފެށިގެން ރޭގަނޑު 8:00 އަށް ކާފިއު ހިންގަން ވަނީ ނިންމާފައެވެ.\nފުުލުހުން މީގެކުރިން ބުނެފައިވަނީ، ކާފިއު ވަގުތުގައި، ހުއްދަ ދޫކޮށްފައިވާ ފަރާތްތައް ނޫން އެހެން ފަރާތެއް މަގުމައްޗަށް ނުކުމެއްޖެ ނަމަ ނަސޭހަތް ދީ އެކަން ތަކުރާރު ކޮށްފިނަމަ 1000 ރުފިޔާއިން ޖޫރިމަނާ ކުރެވޭނެ އެވެ.\nއެގޮތުން ފުރަތަމަ ފަހަރަށް މީހަކު މިއަދު ޖޫރިމަނާ ކޮށްފައިވާކަމަށް ފުލުހުން ވަނީ ބުނެފަ އެވެ.\nކާފިއު ވަގުތުގައި ބޭރުގައި އުޅުމުން 139 މީހަކަށް މިއަދު ނަސޭހަތް ދީފައިވާކަން ފުލުހުން ވަނީ ފާހަގަކޮށްފަ އެވެ. އޭގެތެރޭގައި ހިމެނެނީ 122 ދިވެހިންނާއި 17 ބިދޭސީން ކަމަށް ވެސް ފުލުހުން ވަނީ ބުނެފަ އެވެ. އަދި ހަތް މީހަކަށް ދެވަނަ ފަހަރަށް ނަސޭހަތް ވެސް މިއަދު ވަނީ ދީފަ އެވެ.


Griezmann ge goal aa eku Barcelona molhuvejje | Mihaaru\n16 ފެބުރުއަރީ 2020 - 09:176comments\nމި ނަތީޖާއާ އެކު ބާސެލޯނާ ވަނީ ލީގުގެ އެއް ވަނައިގައި އޮތް ރެއާލް މެޑްރިޑާ ޕޮއިންޓުގެ ގޮތުން އެއްވަރުކޮށްފަ އެވެ. ރެއާލުން 23 މެޗުން 52 ޕޮއިންޓް ހޯދާފައިވާއިރު، ބާސެލޯނާ އިން 52 ޕޮއިންޓް ހަމަކުރީ 24 މެޗުންނެވެ. މިރޭ ސެލްޓަ ވިގޯ ބަލިކޮށް ރެއާލަށް އެއް ވަނައިގައި ތިން ޕޮއިންޓުގެ ލީޑެއް އަލުން ނެގޭނެ އެވެ.\nރޭގެ މެޗަކީ ޑިސެމްބަރު މަހު 21 ވަނަ ދުވަހަށް ފަހު ލީގުގައި ގްރީޒްމަން ލަނޑެއް ޖެހި ފުރަތަމަ ފަހަރެވެ. ގްރީޒްމަން މެޗުގެ 33 ވަނަ މިނިޓްގައި ބާސެލޯނާ އަށް ލީޑުނަގައިދިނީ ލިއޮނަލް މެސީ ހުސްކޮށްލާފައި ދިން ބޯޅައަކުންނެވެ. އޭގެކުރިން ގެޓަފޭގެ އެލާން ނިޔޯމް ޖެހި ގޯލެއް ވަނީ ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު ކެންސަލްކޮށްފަ އެެވެ.\nގްރީޒްމަން ބުނީ ބާސެލޯނާ ގުޅުނުތަން އަދިވީ ހަތް މަސް ދުވަސް ކަމަށާއި ޓީމުގެ ކުޅުންތެރިންނާ އެކު ރަނގަލު ކޮމްބިނޭޝަނެއް ގާއިމްކުރެވެން ފެށުނީ ވަރަށް ފަހުން ކަމަށެވެ.\nފުރަތަމަ ހާފުގައި ބާސެލޯނާގެ ދެ ވަނަ ލަނޑު ޖެހީ 39 ވަނަ މިނިޓްގައި ސާޖީ ރޮބާޓޯ އެވެ. އޭނާ މި ލަނޑު ޖެހީ ޖޫނިއާ ފާޕޯ ނަގައިދިން ހުރަހަކުންނެވެ. ދެ ވަނަ ހާފްގައި ކުރިއަށް ޖެހިގެން ކުޅެ ލަނޑެއް ޖަހަން ކުރި މަސައްކަތުން ގެޓަފޭގެ އެންހެލް ރޮޑްރިގޭޒް ވަނީ އެ ޓީމަށް މެޗުގެ 66 ވަނަ މިނިޓްގައި ލަނޑެއް ކާމިޔާބުކޮށްދީފަ އެވެ. ފަހުން ނަތީޖާ ހަމަހަމަކުރަން ގިނަ މަސައްކަތްތަކެއްކުރި ނަމަވެސް ގެޓަފޭ އަށް ކާމިޔާބެއްނުވި އެވެ.\nރޭގެ މެޗަށް ބާސެލޯނާ އިން ނުކުތީ އެ ޓީމުގެ ވިންގް އޮސްމާން ޑެމްބެލޭ އަށް ހާއްސަ ޖޯޒީއެއް ލައިގެންނެވެ. އަނިޔާގެ ސަބަބުން ޑެމްބެލޭ ހަ މަސް ދުވަހު ކުޅުމާ ދުރުގައި ހުންނަން ޖެހިފައިވާއިރު، އޭނާ ނެތްތަނަށް އިމަޖެންސީ ޓްރާންސްފާއެއް ފުރިހަމަކުރަން ބާސެލޯނާ އިން އަންނަނީ މަސައްކަތްކުރަމުންނެވެ.


Philippines Ge Kureege Raees Avahaara Vejje - Vaguthu\nފިލިޕީންސްގެ ކުރީގެ ރައީސް އަވަހާރަވެއްޖެ\nފިލިޕީންސްގެ ކުރީގެ ރައީސް ބެނީނޯ އެކީނޯ ހޮސްޕިޓަލްގައި ފަރުވާ ހޯއްދަވަމުން ދަނިކޮށް އަވަހާރަވެއްޖެއެވެ.\nބެނީނޯ އެކީނޯ އަވަހާރަވިއިރު އޭނާގެ އުރުމުފުޅަކީ 61 އަހަރެވެ. އޭނާ ވަނީ 2010 ވަނަ އަހަރުން 2016 ވަނަ އަހަރާ ހަމައަށް ފިލިޕީންސްގެ ވެރިކަން ކުރައްވައިފައެވެ.\nބެނީނޯ އެކީނޯ ފިލިޕީންސްގެ ރައީސްކަން ކުރެއްވި އިރު އޭނާގެ މަންމާފުޅާއި ބައްޕާފުޅަކީވެސް އެ ގައުމުގެ ސިޔާސީ ދާއިރާގައި ފާހަގަ ކޮށްލެވޭ ދެ ބޭފުޅުންނެވެ. އެގޮތުން އޭނާގެ މަންމާފުޅު ކޮރަޒަން އެކީނޯ ވަނީ 1986 އިން 1992 ވަނަ އަހަރަށް އެ ގައުމުގެ ވެރިކަން ކުރައްވައިފައެވެ.\nދެހާސް ނުވަ ވަނަ އަހަރު ކޮރަޒަން އަވަހާރަވި އިރު އޭނާ އަކީ ފިލިޕީންސް ރައްޔިތުންގެ މެދުގައި މަގުބޫލު ލީޑަރެއްކަން ފާހަގަ ކުރެވެއެވެ. އެކީނޯގެ ބައްޕައަކީ ފިލިޕީންސްގެ ކުރީގެ ގާނޫނު ހަދާ މަޖިލީހުގެ މެމްބަރެކެވެ.\nއެކީނޯއަކީ އޭނާގެ އާއިލާގައި ހުރި ހަމައެކަނި ފިރިހެން ކުއްޖާއެވެ. ސިޔާސީ ދާއިއަށް ވަނުމުގެ ކުރިން އެ އާއިލާ އިން މަސައްކަތް ކުރީ ހަކުރު ވިއްކުމުގެ ވިޔަފާރީގައެވެ.\nހަ އަހަރު ފިލިޕީންސްގެ ވެރިކަން އެކީނޯ ކުރެއްވި އިރު އޭނާގެ ޒައާމަތުގައި އެ ގައުމުގައި ސިޔާސީ ގޮތުންނާއި އަދި ގުދުރަތީ ގޮތުން ވެސް އެކި ހާދިސާތައް ހިނގާފައި އެބަ ހުއްޓެވެ. އެގޮތުން އެކީނޯގެ ވެރިކަމުގައި 2013 ވަނަ އަހަރު ފިލިޕީންސް އަށް އައި ބާރުގަދަ ތޫފާނުގައި އެ ގައުމުން 6،000 މީހުންގެ ފުރާނަ ދިޔައެވެ.\nއެކީނޯގެ ވެރިކަމުގައި ފަސް ވަނަ އަހަރުގައި ހިނގި އިތުރު ހާދިސާއަކީ ގެއްލިގެން މީހަކު ހޯދުމަށް އެ ގައުމުގެ ސިފައިން ހިނގި އޮޕަރޭޝަނެއްގައި ސިފައިންގެ 44 މީހުން މަރުވި ހާދިސާއެވެ.\nފިލިޕީންސްގެ އަސްކަރީ ބޯޓު ވެއްޓި މަރުވި މީހުންގެ އަދަދު 50 އަށް\nފިލިޕީންސްގައި ފަރުބަދައެއް ގޮވައި ވިހަ ގޭހެއް ފެތުރެނީ\nޖޫން 24, 2021 09:26\n''ވަގުތު ނޫސް'' ކަހަލަ ފާސްޓް ނޫހެއް ރާއްޖޭގަ ނެތް.ހުރިހާ ހަބަރެއް ބަރާބަރަށް އެެބަކަވާ ކުރޭ.ގޭގަ ސައިބޯން އިން ވަގުތު އަލްޖަޒީރާގެ ހެނދުނު 8 ގެ ހަބަރުން ބްރޭކިން ނިއުސްގެ ގޮތުގަ މިހަބަރު މަަށަށް ފެނުނީ.އަދި ދިވެހި އެންމެ ނޫހެއްގަ ވެސް މި ހަބަރު ނެތްކަން %99 ޔަގީން.ސާބަހޭ ބްރޯސް.ތިގޮތުގަ ކުރިއަށް ވަޑައިގަންނަވާ.ގުޑް ލަކް.ވ.ވެދުން\nޖޫން 24, 2021 09:48\n''ފާސްޓް'' / ''ކުއިކް'' މިބަހަށް ދިވެހިން ކިޔާ ނަމުން ނަން ދީގެން ވެސް ބަޔަކު އޮންލައިން ނޫހެއް އެބަ ހިންގާ.ނަމަވެސް ހަމަ ސުމެއް. ހެހެހެހެހެހެ.އިފް ޔޫ ނޯ ވަޓް އައި މީން.ވ.ވެދުން


BREAKING: Joe Biden America Ge Raees Kamuge Huvaa Kuravvaifi - Vaguthu\nއެމެރިކާގެ އިންތިހާބީ ރައީސް ޖޯ ބައިޑެން އެ ގައުމުގެ ރައީސްކަމުގެ ހުވާ ކުރައްވައިފިއެވެ.\nގާނޫނު ހަދާ މަޖިލީހުގައި ބޭއްވި ރަސްމިއްޔާތުގައި ބައިޑަން، 78، އަށް ހުވައިލައި ދެއްވީ އެމެރިކާގެ އުއްތަމަ ފަނޑިޔާރު ޖޯން ރޮބަޓްސްއެވެ. ބައިޑަން ހުވާ ކުރެއްވުމުގެ ކުޑައިރުކޮޅެއް ކުރިން ނައިބް ރައީސް ކަމަލާ ހަރިސް ވަނީ މަގާމުގެ ހުވާ ކުރައްވައިފައެވެ.\nމި ރަސްމިއްޔާތައް ސަލާމަތީ ކަންކަން ވަރުގަދަ ކުރުމުގެ ގޮތުން 25،000 އަށް ވުރެ ގިނަ ސިފައިން ވަނީ އެ ސަރަހައްދަށް ފޮނުވައިފައެވެ.\nއެމެރިކާގެ 46 ވަނަ ރައީސްގެ ގޮތުގައި އިންތިހާބުވެވަޑައިގެންނެވި ޖޯ ބައިޑެން ވެރިކަމަށް ވަޑައިގެންނެވީ އެ ގައުމުގެ ރައީސްއަކަށް ކުރިން ހުރި ޑޮނާލްޑް ޓްރަމްޕްއާ ވާދަ ކުރައްވައި ބޮޑު ތަފާތަކުން ކުރި ހޯއްދަވައިގެންނެވެ. ބައިޑަން ވަނީ އިންތިހާބު ކާމިޔާބުކުރެއްވުމަށް ބޭނުންވާ 270 އިލެކްޓޯރަލް ވޯޓަށް ވުރެ އިތުރަށް ޖުމްލަ 306 އިލެކްޓޯރަލް ވޯޓު ހޯއްދަވައިފައެވެ. ޓްރަމްޕަށް ލިބުނީ 232 އިލެކްޓޯރަލް ވޯޓެވެ.\nއާންމުންގެ މަގުބޫލު ވޯޓަށް ބައިޑަންއަށް ވަނީ 81 މިލިއަނަށްވުރެ ގިނަ ވޯޓު ލިބިވަޑައިގެންފައެވެ. އެއީ އެމެރިކާގެ ރިޔާސީ އިންތިހާބެއްގައި ވާދަކުރެއްވި ކެންޑިޑޭޓަކަށް މިހާތަނަށް ލިބިވަޑައިގެންފައިވާ އެންމެ ގިނަ ވޯޓުގެ އަދަދެވެ. އެކަމަކު، މި އިންތިހާބުގެ ނަތީޖާ ޓްރަމްޕަށް ގަބޫލެއް ނުކުރެވުނެވެ. އޭނާ ގަބޫލު ކުރާ ގޮތުގައި ރިޔާސީ އިންތިހާބު ވަނީ އޮޅުވާލައިފައެވެ. ޓްރަމްޕް ގަބޫލު ކުރާ ގޮތުގައި އިންސާފުވެރިކަމާއި ހަމަހަމަކަމާ އެކު ކުރިއަށް ދިޔަ ނަމަ، އިންތިހާބު ކާމިޔާބު ކުރާނީ އޭނާއެވެ. އިންތިހާބު އޮޅުވާލާފައި އޮތް ކަމަށް ބުނެ ކޯޓަށް ވެސް މައްސަލަ ވެއްދިއެވެ.\nއެކަމަކު، ކޯޓުން ނިންމާފައި ވަނީ އިންތިހާބު ބާތިލް ކުރަން ޖެހޭ އެއްވެސް ސަބަބެއް ނެތް ކަމަށެވެ.\nޖެނުއަރީ 21, 2021 01:43\nޖޯގެ މަސައްކަތުގަ މާތްﷲ ބަރަކާތްލައްވާ ދުނިޏެއަކީ އަމާންތަނެއްގޮތިގައި ލައްވާށި. އާމީން\nޖެނުއަރީ 21, 2021 07:08\nޓްރަމްޕާ ޔާމީނަކީ ބަލި ޤަބޫލުކުރަން ނޭނގޭ ދެމީހުން.\nޖެނުއަރީ 21, 2021 09:16\nކިނޮޅޮހު ބޭރިއަށް ބުނެލަން އޮތީ ރ ޔާމީނަކާއި ނުކުޅެވޭނޭޔޭ އެއީ ފިޝާރި ވަރުގަދަ ލީޑަރެކޭ އެހެންވެގެނޭ އެއޮޓީ ކުރިމިނަލް ކޯޓުން ނުވަތަ ޢަލީ ރަޝީދު މެދުވެރިކޮށް ކުށް ސާބިތުކުރުވާފަ ޖަލުގެ ތޭރިތަކަށްލާފަ، އަދި ބުނެލަންތޯ ތިމަރަ ޝަރީ މެދުވެރިކޮށް ވޯޓްވެސް އޮޅުވާލައިގެން ވޯޓް ކަރުދާސްތައްވެސް އަންދާލީ މީ ދޮގެއްތޯ؟ ވޯޓް ކަރުދާސްތައް އަންދާލުމަކީ މިކަމުގެ ވަރުގަދަ ހެއްކެއް. ޢަލީ ރަޝީދާއި، ތިމަރަ ޝަރީއަށް މަހްޟަރު ބިމުގައިހުންނާނެ ހިތާމައެއްގެ ބޮޑުކާމާއޭ


Swis balikoh, 24 aharah fahu Sweden quarter ah\nސްވިޒަލޭންޑްގެ މައްޗަށް 1-0 ގެ ނަތީޖާއަކުން ކާމިޔާބު ހޯދައި، 24 އަހަރު ފަހުން، ވޯލްޑްކަޕުގެ ކުއާޓާ ފައިނަލަށް ސްވިޑެން ދަތުރު ކޮށްފި އެވެ.\nވޯލްޑް ކަޕުގެ ފައިނަލުގައި ކުޅެފައިވާ ސްވިޑެން، އެންމެ ފަހުން ކްއާޓާ ފައިނަލަށް ދަތުރު ކުރީ، އެމެރިކާގައި 1994 ވަނަ އަހަރު ބޭއްވި ވޯލްޑްކަޕުގަ އެވެ. އެ ފަހަރު ސެމީ ފައިނަލަށް ދަތުރުކޮށް، މުބާރާތުގެ ތިން ވަނަ ހޯދި އެވެ. ވޯލްޑްކަޕުގެ ފައިނަލަށް ސްވިޑެން ދަތުރު ކުރީ އަމިއްލަ ގައުމުގައި 1954 ވަނަ އަހަރު ބޭއްވި މުބާރާތުގަ އެވެ. ފައިނަލުގައި އެ ޓީމު ބަލިވީ ބްރެޒިލް އަތުންނެވެ. އެމެރިކާގައި ބޭއްވި މުބާރާތުގެ ސެމީ ފައިނަލުގައި ވެސް އެ ޓީމަށް ހުރަސް އެޅީ ބްރެޒިލުންނެވެ. ބްރެޒިލްގެ މަޝްހޫރު ރޮނާލްޑޯ ކާމިޔާބު ކުރި ލަނޑުން ސްވިޑެން އަށް ފައިނަލުގެ ފުރުސަތު ގެއްލުނީ އެވެ.\nފުރަތަމަ ހާފުގައި ނަތީޖާ ބަދަލު ކޮށްލެވޭ ވަރުގެ ހާލަތެއް ދެ ޓީމަށެވެސް ހޯދިފަ އެއް ނުވެ އެވެ. ދެ ވަނަ ހާފު ފަށައިގެން ދެ ޓީމުންވެސް ކުޅެމުން ދިޔައީ އެއްވަރެއްގަ އެވެ. ގޯލް ކުރިމަތީގައި ސްވިޑެންއަށް ވުރެ ބޮޑަށް ނުރައްކާ ކުރީ ސްވިސް އެވެ.\nސްވިޑެންގެ ލަނޑު މެޗުގެ 64 ވަނަ މިނެޓްގައި، ކާމިޔާބު ކުރީ އެމިލީ ފޯސްބާގް އެވެ. ޓޮއިވޮނެން ދިން ބޯޅަ އޭރިއާ ބޭރުގައި ހުރެފައި ފޯސްބާގް ފޮނުވާލި ބޯޅަ ގޯލަށް ވަނީ، ސްވިޒަލޭންޑްގެ ޑިފެންޑަރު އަކަންޖީގެ ފައިގައި ޖެހިފައި މިސްރާބު ބަދަލު ވެގެންނެވެ. އަކަންޖީގެ ފައިގައި ޖެހިފައި މިސްރާބު ބަދަލު ވުމުން ސްވިސްގެ ކީޕަރު ޔޭން ސޮމާވެސް ހަރަކާތް ކުރީ ނުބައި ފަޅި އަށެވެ.\nބައިކޮޅަށް ލަނޑު ވަން ނަމަވެސް ސްވިޒަލޭންޑްގެ ކުޅުންތެރިން ވަނީ ގިނަ ހަމަލާތަކެއް އުފައްދާފަ އެވެ. އެޓީމުން ކޯނަރަކުން ނެގި ބޯޅައެއް ގްރެނިޓް ޒަކާ ބޮލުން ފޮނުވާލުމުން، އެ ބޯޅަ ސްވިޑެންގެ ޑިފެންޑަރު ގްރޭންކް ވިސްޓް ދިފާއު ކުރީ ގޯލްލައިނާ ފޫޓެއްހައި ދެމެދުންނެވެ.\nމެޗުގެ އެންމެ ފަހު މިނެޓްގައި ކައުންޓަ އެޓޭކް ފުރުސަތެއްގައި، ސްވިޑެންގެ މާޓިން އޮލްސެން ބޯޅަ ހިފައިގެން ހުސްކޮށް އަރައި ޕެނަލްޓީ އޭރިއާ ތެރެއަށް ވަދެވަދެ އޮއްވައި، ސްވިޒަލޭންޑްގެ މައިކަލް ލޭންގް ވަނީ އޭނާގެ ބުރަކަށީގައި އަތުން ޖަހައި ޕެނަލްޓީ އޭރިއާތެރެއަށް ވައްޓާލާފަ އެވެ. އެ ފައުލާ ގުޅިގެން މެޗުގެ ރެފްރީ ސޮލޮވޭނިއާގެ ޑަމީރު ސޮކޮމިނާ ވަނީ، ލޭންގްއަށް ރަތް ކާޑު ދެއްކުމަށް ފަހު ޕެނަލްޓީއެއް ކަމަށް ދައްކާފަ އެވެ.\nނަމަވެސް ވީއޭއާރް ބެލުމަށް ފަހު، ރެފްރީ ނިންމީ، އޭރިއާގެ ރޮނގުމަތިން ހިލޭ ޖެހުމެއް ކަމަށެވެ. އެއީ ޕެނަލްޓީ އޭރިއާ ތެރެއަށް އޮލްސެން ވެއްޓުނު ނަމަވެސް، ފައުލް ކޮށްފައި ވަނީ އޭރިއާ ބޭރުން ކަމަށް ވާތީ އެވެ.\nޓޮއިވޮނެން ފޮނުވާލި ހިލޭޖެހުން ހިތްގައިމުކޮށް ދިޔަ ނަމަވެސް، ސްވިޒަލޭންޑްގެ ކީޕަރު ސޮމާ ވަނީ އެ ބޯޅަ ދިފާއު ކޮށްފަ އެވެ. ކްއާޓާ ފައިނަލުގައި ސްވިޑެން ބައްދަލު ކުރާނީ، މިރޭ ކޮލަމްބިއާ އާއި އިންގްލެންޑް ބައްދަލު ކުރާ މެޗުން މޮޅުވާ ޓީމަކާ ދެކޮޅަށެވެ.\nސްވިޑެން ވޯލްޑް ކަޕް 2018 ސްވިޒަލޭންޑް


Israel inn Hulhangu Asseyri raid koh, bayaku hayyaru koffi | ThePress\nއިސްރާއީލުން ހުޅަނގު އައްސޭރި ރެއިޑްކޮށް ބަޔަކު ހައްޔަރުކޮށްފި\n13 April 2021, 09:19\nފަލަސްތީނުގެ ބިންތައް ސުންނާފަތި ކުރުމަށް އިސްރާއީލުން ކުރިއަށް ގެންދާ މަޝްރޫއުގެ ތެރެއިން / ފޮޓޯ: މިނާ ނިއުސް\nއިސްރާއީލުގެ ހުދުމުހުތާރު ބާރުތަކުން ވެރިވެގެންފައިވާ ފަލަސްތީނުގެ ހުޅަނގު އައްސޭރީގައި، އިސްރާއިލުގެ ސަލާމަތީ ބާރުތަކުން ރޭގަނޑުގެ ވަގުތުތަކުގައި ހިންގި ރެއިޑްތަކެއްގައި، ފަލަސްތީނުގެ 25 މީހަކު ހައްޔަރު ކޮށްފައި ވާ ކަމަށް، ޕަލަސްޓީނިއަން ޕްރިޒަނާ ސޮސައިޓީ (ޕީޕީއެސް) އިން ބުނެފިއެވެ.\nއިސްރާއީލުގެ ސަލާމަތީ ބާރުތަކުން ހައްޔަރު ކުރި މީހުންގެ ތެރޭގައި، ހުޅަނގު އައްސޭރި ކޮންޓްރޯލް ކުރަމުން އަންނަ ހަމާސް ޖަމާއަތުގެ އިސް މެންބަރުން ހިމެނޭ ކަމަށް ހަބަރު ލިބެއެވެ. އަދި ކުރީގެ ގައިދީއެއް ކަމަށްވާ މޫނާ ގަދާންވެސް ހައްޔަރު ކޮށްފައި ވާ ކަމަށް މައުލޫމާތު ލިބެއެވެ.\nމޫނާގެ އަހެއް ކަމަށްވާ މަހްމޫދު ގަދާން ބުނި ގޮތުގައި މޫނާ ހައްޔަރު ކޮށްފައި ވަނީ، އިސްރާއީލުގެ ސަލާމަތީ ބާރުތަކުން، އަރައްބާ އަވަށުގައި ހިންގި އޮޕަރޭޝަންގައި، ފަތިހުގެ ވަގުތުގައި، މޫނާގެ ގެ ރެއިޑް ކޮށްގެންނެވެ. މޫނާއަކީ މީގެ ކުރިން5ފަހަރެއްގެ މަތިން ހައްޔަރު ކޮށްފައި ވާ މީހެކެވެ. 40 މަސް ދުވަހުގެ ބަންދަކަށް ފަހު އޭނާ އެންމެ ފަހުން މިނިވަންވީ 2016 ވަނަ އަހަރު ކަމަށް މަހްމޫދު ބުނެއެވެ.\nހިބްރޫންގެ މަސްދަރަކާ ހަވާލާދީ ބައިނަލްއަގުވާމީ މީޑިއާއިން ރިޕޯޓް ކޮށްފައި ވާ ގޮތުގައި، ހައްޔަރު ކުރި މީހުންގެ ތެރޭގައި ހަމާސްގެ މެންބަރު މުސްތޮފާ ޝާވިރު، ފަލަސްތީނުގެ ގާނޫނު ހަދާ ކައުންސިލް މެންބަރު އުމަރު އަލް-ގަވަސްމީ އަދި އަނަސް ރަސްރަސް ހިމެނެއެވެ.\nހަމާސް ޖަމާއަތުން ސިފަކުރާ ގޮތުގައި މިފަހަކަށް އައިސް އެ ޖަމާއަތުގެ ލީޑަރުންނާ މެންބަރުން ހައްޔަރު ކުރަމުން ދަނީ، ކުރިއަށް އޮތް އިންތިހާބަށް ހުރަސް އެޅުމުގެ ގޮތުންނެވެ.\nފަލަސްތީނުން ވަނީ، ގާނޫނު ހަދާ މަޖިލީހަށް މެންބަރުން އިންތިހާބު ކުރުމުގެ ވޯޓުލުން، އަންނަ މެއި މަހުގެ 22 ވަނަ ދުވަހަށް ތާވަލު ކޮށްފައެވެ. ހަމާސް ޖަމާއަތުން އިންތިހާބުގައި ވާދަ ކުރާ3ކެންޑިޑޭޓެއް، މިހާތަމަށް ހައްޔަރު ކޮށްފައި ވާ ކަމަށް މައުލުމާތު ލިބެއެވެ.\n2006 ވަނަ އަހަރުގެ އިންތިހާބާ ދިމާކޮށް، އިސްރާއީލުން ހަމާސްގެ 560 އަށް ވުރެ ގިނަ ލީޑަރުންނާ މެންބަރުން ހައްޔަރު ކުރި ކަމަށް، ފަލަސްތީނުގެ އިންސާނީ ހައްގުތަކުގެ މަސްރަހު ދިރާސާ ކުރާ، ގައިދީންނާ ބެހޭ ތަޖުރިބާކާރު، ފުއާދު އަލް-ހުއްފާޝް ވަނީ ވިދާޅުވެފައެވެ.


މިމަހުގެ 27 ވާ ހުކުރު ދުވަހު އެމް.ޑި.ޕީ ން ބާއްވަން އިޢުލާން ކޮށްފައިވާ މުޒާހަރާއާ ގުޅޭގޮތުން މަޝްވަރާ ކުރުމަށް މޯލްޑިވްސް ޕޮލިސް ސަރވިސް އާ އެމް.ޑީ.ޕީ އާއެކު އިލެކްޝަންސް ކޮމިޝަނުން ބައްދަލުވުމެއް ބާއްވައިފި\n23 ނޮވެމްބަރު 2015, 12:00 ޚަބަރު\nމިމަހުގެ 27 ވާ ހުކުރު ދުވަހު އެމް.ޑި.ޕީ ން ބާއްވަން އިޢުލާން ކޮށްފައިވާ މުޒާހަރާއާ ގުޅޭގޮތުން މަޝްވަރާ ކުރުމަށް މޯލްޑިވްސް ޕޮލިސް ސަރވިސް އާ އެމް.ޑީ.ޕީ އާއެކު އިލެކްޝަންސް ކޮމިޝަނުން ބައްދަލުވުމެއް ބާއްވައިފިއެވެ. މިމަޝްވަރާ ބައްދަލުވުން ބާއްވާފައިވަނީ އިލެކްޝަންސް ކޮމިޝަންގެ އިދާރާގައެވެ.\nމިއަދު 10:00 ގައި ބޭއްވުނު މިބައްދަލުވުމުގައި ޤާނޫނީ އިމުގެ ތެރެއިން މުޒާހަރާކުރުމަށް އިލެކްޝަންސް ކޮމިޝަނުން ދިވެހި ރައްޔިތުންގެ ޑިމޮކްރެޓިކް ޕާޓީއަށް އިލްތިމާސްކުރެއްވިއެވެ. 27 ވަނަދުވަހުގެ މުޒާހަރާ ކުރިޔަށް ގެންދާނީ ޤާނޫނީ އިމުގެ ތެރެއިން ކަން އެމް.ޑީ.ޕީ އިން މިބައްދަލުވުމުގައި ކަށަވަރު ކޮށްދީފައި ވެއެވެ. އަދި މިކަމުގައި ޤާނޫނާ އެއްގޮތަށް ޢަމަލުކުރައްވާނަމަ، ފުލުހުންގެ ފުރިހަމަ އެއްބާރުލުން ދެއްވާނެ ކަމަށް މޯލްޑިވްސް ޕޮލިސް ސަރވިސްއިންވެސް ވަނީ ވިދާޅުވެފައެވެ.


Muizzu aa Ibra ge kulli bahdhaluvun: Ibara ge thaaeedhu ves Muizzu ah?\nމުޢިއްޒުއާ އިބްރާގެ ކުއްލި ބައްދަލުވުން: އިބްރާގެ ތާއީދުވެސް މުޢިއްޒުއަށް؟\n- 1 week ago5- ހަނާން ހުސައިން\nޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)ގެ ޓިކެޓުގައި މާލެ ސިޓީގެ މޭޔަރު ކަމަށް ވާދަކުރައްވާ ޑރ.މުޙައްމަދު މުޢިއްޒު، އެމްޑީޕީގެ ކުރީގެ ރައީސް އިބްރާހީމް އިސްމާޢީލް (އިބްރާ)އާއި ބައްދަލުކުރައްވައި، މަޝްވަރާ ކުރައްވައިފިއެވެ.\nއިބްރާ ކުރެއްވި ޓްވީޓެއްގައި މިކަން ހިއްސާ ކުރައްވައި ވިދާޅުވީ، އެދެބޭފުޅުން ބައްދަލު ކުރެއްވީ، ޑރ. މުޢިއްޒުގެ އެދިވަޑައިގަތުމަކަށް ކަަމަށެވެ. އެދެބޭފުޅުން ދިވެހިރާއްޖޭގެ ސިޔާސީ މަސްރަހާއި ގުޅޭގޮތުން މަޝްވަރާ ކުރެއްވި ކަމަށްވެސް އިބްރާ ވިދާޅުވިއެވެ.\n"ކަމެއްގައި ޚިޔާލެއް ދެވޭނީ ބޭނުން ވެގެން އައި މީހަކަށް، އަދި ވަޑައިގަތީ މުޢިއްޒު" އިބްރާ ވިދާޅުވިއެވެ.\nއިބްރާއާއި ބައްދަލުކުރައްވައި ޑރ.މުޢިއްޒު ދެއްކެވި ބައެއް ވާހަކަތައް ހިއްސާ ކުރައްވައި އޭނާ ވިދާޅުވީ، އަންނަ ހޮނިހިރު ދުވަހު ބާއްވާ ލޯކަލް ކައުންސިލްތަކުގެ އިންތިޚާބު ކާމިޔާބު ކުރެވިއްޖެނަމަ، އެކި ކަންކަމުގައި އޭނާގެ އެހީތެރިކަން ބޭނުންވާނެ ކަމަށް ޑރ.މުޢިއްޒު ވިދާޅުވި ކަމަށެވެ.\n"ކޮންމެ ބޭފުޅަކު ހުންނެވިޔަސް، ރައްޔިތުންގެ ހިދުމަތުގައި ދެވެން އޮތް ހިދުމަތެއް ދޭނެ ވާހަކަ ދެންނެވިން" އިބްރާ ވިދާޅުވިއެވެ.\nއިބްރާގެ ޓްވީޓުގައި، މިފަހަރުގެ އިންތިޚާބުގައި ޑރ.މުޢިއްޒުއަށް ތާއިދު ކުރައްވާނެކަން ނުވަތަ ނޫން ކަމެއް އިބްރާ ހާމައެއް ނުކުރައްވައެވެ. އިބްރާ އަކީ ޕީޕީއެމްއާ ވާދަވެރި އެމްޑީޕީ އުފެއްދުުގައި އެންމެ އިސްކޮށް އުޅުއްވި އެއް ބޭފުޅާއެވެ. އެހެންނަމަވެސް ފަހަކަށް އައިސް އިބްރާ ގެންދަވަނީ ސަރުކާރުގެ އެކި ސިޔާސަތުތަކަށް ފާޑުވިދާޅުވަމުންނެވެ.\nއިބްރާވެސް އެންމެ ފަހުން މުއިއްޒު ވެއްޖެ. އަދި ފަޔާވެސް މުއިއްޒު ވާނެ.\nފައި އޮޅިގެންވިޔަސް މުއިއްޒު ތިޔަ ބައްދަލު ކުރެއްވީ. އެންމެ ބޮޑެތި ޚާއިނުންގެ ޚާއިނަކާ، މުއިއްޒުއަށް ދަންނަވަން، ހޮވުނަސް ނަމަނަމަ އެއްވެސް ކަމެއްގަ ތިކަލޭގެ ފަރާތުން ލަފައެއް ނުހޯއްދަވާތި. ތިކަލޭގެ ލަފާދޭނީ ވައްކަން ކުރަން. ބުދުފައްޅި އަޅަން. ބަނގުރާ އާނމުކުރަން. މިކަހަލަ ކަންކަމަށް.\nރާއްޖެއަށް މިގެނެވުނު އިސްލާޙީ ހެޔޮބަަދުގެ އެއް ބާނީ އިބުރާއަކީ.. އަނެއްކޮޅުން މުއިއްޒަކީ އެބަދަލަށް ވަރަށް ބީރައްޓެހި ބޭފުޅެއް. ވަރަށް ތަފާތު ދެ ޝަހުސިއްޔަތެއް. މުއިއްޒަށް އިބުރާގެ ތާއީދު އޮތްވާހަކަ ނުބުނީ އެހެންވެ.. އަޅުގަނޑު އިބުރާ ދަންނަން\nމުއިއްޒު ފަދަ ރީތި އަޚްލާގުގެ ވެރިއަކު ބައްދަލު ކުރަން ކަމުދާ ވަރަށްވުރެ މާ އަޚްލާގީ ފެންވަރު ދަށް މީހެއް ތީ.\nއޯގާތެރިކަން އިސްކޮށް، ރައީސް ޔާމީން ގެއަށް ބަދަލުކޮށްދީ: އާދަމް ޝަރީފު012 minutes ago


ދަރަވަންދޫގައި ޕީސީއާރު މެޝިނެއް ބަހައްޓައިދިނުމަށް އެއްބަސްވުމުގައި ސޮއިކޮށްފި - DhiDaily\nދަރަވަންދޫގައި ޕީސީއާރު މެޝިނެއް ބަހައްޓައިދިނުމަށް އެއްބަސްވުމުގައި ސޮއިކޮށްފި\nދަރަވަންދޫގައި ކޯވިޑް-19އަށް ޓެސްޓް ކުރުމަށް، ޕީސީއާރު މެޝިނެއް ބަހައްޓައިދިނުމަށް ބ.އަތޮޅުގެ2ރިސޯޓުން އެއްބަސްވުމުގައި ސޮއިކޮށްފިއެވެ.\nމިލައިދޫ ރިސޯޓާއި ނޯޓިލަސް މޯލްޑިވްސް ރިސޯޓުން ގުޅިގެން މި މެޝިން ހަދިޔާ ކުރުމަށް ވަނީ އެއްބަސް ވެފައެވެ. ޕީސީއާރު މެޝިން އިންސްޓޯލް ކުރުމުގެ މަސައްކަތް މި ހަފްތާތެރޭގައި ފެށޭވަރުވާނެކަމަށް ބ.އަތޮޅު ހޮސްޕިޓަލުން މަޢުލޫމާތު ދެއެވެ.\nމިއެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގައި ބ.އަތޮޅު ހޮސްޕިޓަލްގެ މެނޭޖަރ ހެލްތް ސާވިސް މުޙައްމަދު ރަޝީދު ވިދާޅުވީ، ދަރަވަންދޫގައި އެ މެޝިން ބެހެއްޓުމަށް ވާންޖެހޭ ތައްޔާރީތައް މިހާރު ވަމުންދާކަމަށެވެ.\nއެގޮތުން އެރަށު ހެލްތް ސެންޓަރުގައި އެކަމަށް ޚާއްސަކޮށް 28 ދުވަހުގެތެރޭގައި ލެބޯޓަރީއެއް ތަރައްޤީ ކޮށް ނިންމާފައިވާ ކަމަށެވެ. އަދި އެތަނަށް ބޭނުންވާ އެހެން ހުރިހާ ސާމާނެއް މިހާރު ވަނީ ހަމަކޮށްފައެވެ.\nދަރަވަންދޫގައި ކޯވިޑް 19 އަށް ޓެސްޓް ކުރާ މެޝިން ބަހައްޓަން ނިންމީ، އެ ރަށަކީ އެއަރޕޯޓް އޮންނަ ރަށަކަށްވުމާއި ފަތުރުވެރިންގެ ސާމްޕަލް ޓެސްޓްތައް ހެދުމަށް ފަސޭހަވާނެތީ ކަމަށް އެ2ރިސޯޓުން ހމަކުރިއެވެ.\nމި މެޝިނުން ދުވާލަކު 90 ސާމްޕަލް ޓެސްޓްކުރެވޭނެ ކަމަށާއި ޓެސްޓް ހެދުމަށް ބޭނުންވާ ހުރިހާ ވަސީލަތްތެއްގެ އިތުރުން މުވައްޒަފުން ވެސް މިހާރުވަނީ ތަމްރީނުކޮށް ނިންމާފައެވެ.\nމި ޙިދުމަތް ދަރަވަންދޫގައި ދޭއިރު ޓެސްޓް ހެދުމުގައި އަމަލު ކުރާނީ އެޗްޕީއޭގެ ގައިޑް ލައިނާއެއް ގޮތަށެވެ.


ނިއުގެ އެންމެ ބޮޑު ސަޕޯޓަރު ކައިރޭ މަރުވެއްޖެ\nކައިރޭ މަރުވެފައިވަނީ ބުދަ ދުވަހުގެ މެންދުރުފަހުގެ ވަގުތެއްގައި\n31 މެއި 2018 | ބުރާސްފަތި 03:06\nކައިރު ޅަތުއްތު (ކައިރޭ)\nރާއްޖޭގެ އެންމެ ބޮޑު ފޭންބޭސްއެއް އޮތް ޓީމު ކަމަށްވާ ނިއު ރޭޑިއަންޓް ސްޕޯޓްސް ކްލަބްގެ އެންމެ ބޮޑު ސަޕޯޓަރުގެ ގޮތުގައި ފާހަގަވެގެންދިޔަ ކައިރު ޅަތުއްތު (ކައިރޭ) މަރުވެއްޖެއެވެ.\nކައިރޭ މަރުވެފައިވަނީ ބުދަ ދުވަހުގެ މެންދުރުފަހުގެ ވަގުތެއްގައި އޭނާގެ އަންހެނުންގެ ރަށް ކަމަށްވާ ރ. އުނގޫފާރުގައެވެ. މާލެއަށް ނިސްބަތްވި ނަމަވެސް ކައިރޭ ފަހަކަށްއައިސް ދިރިއުޅެފައިވަނީ އޭނާގެ އަންހެނުންގެ ރަށުގައެވެ.\nކައިރޭ ފާހަގަވެފައިވަނީ ނިއު ރޭޑިއަންޓްގެ އެންމެ ވަރުގަދަ ސަޕޯޓަރުގެ ގޮތުގައެވެ. އޭނާ ވަނީ ވަރަހަށް ފަހަކާއި ޖެހެންދެން ވެސް ނިއު ކުޅޭ މެޗުތަކަށް ގަލޮޅު ދަނޑަށްވަދެ އެ ޓީމަށް ހިތްވަރު ދީފައެވެ. ނިއުގެ ސަޕޯޓަރުންގެ ޖަގަހައިގެ ގޮތުގައި ފާހަގަކުރެވޭ ގަލޮޅު ދަނޑުގެ އުތުރު ސިޑިބަރީގައި ނިއުގެ ސަޕޯޓަރުންގެ ލީޑަރަކީ ކައިރޭއެވެ.\nކައިރޭ މަރުވުމާއެކު ނިއުގެ ފޭސްބުކް ޕޭޖްގައި އެ ޓީމުން ވަނީ ކައިރޭ ވަކިވެދިޔުމާއެކު އެކަމުގެ ހިތާމައިގާ ބައިވެރިވާ ކަމަށް ބުނެ ޕޯސްޓެއް ކޮށްފައެވެ. ހަމައެހެންމެ ދިވެހި ފުޓްބޯޅަ އާއިލާގައި ހަރަކާތްތެރިވާ ގިނަ ފަރާތްތަކުން އަންނަނީ ކައިރޭ ވަކިވެދިޔުމާއެކު އެކަމުގެ ހިތާމަ ފާޅުކުރަމުންނެވެ.


Fiyavatheege7Kujjege Haalathu Adhives Enmme Rangalheh Noon - HRCM - Vaguthu\nފިޔަވަތީގައި އުޅޭ ކުދިންތަކެއް ފުރާޅުމަތީގައި. --- ވަގުތު އިމޭޖަސް: އަހުމަދު އަޝްހާދު އަބްދުﷲ\nހުޅުމާލޭގައި ހުންނަ ކުޑަކުދިންގެ ހިޔާ، "ފިޔަވަތި" ގައި ރޯކޮށްލާ، އެ ތަނުގެ ފުރާޅުމައްޗަށް އަރައި އުޅުނު ބައެއް ކުދިންގެ ހާލަތު އެންމެ ރަނގަޅު ނޫން ކަމަށް ހިއުމަން ރައިޓްސް ކޮމިޝަން (އެޗްއާރުސީއެމް) އިން ވިދާޅުވެއްޖެއެވެ.\nފަހަކަށް އައިސް ފިޔަވަތީގައި އަޑުގަދަވުން ފަދަ ކަންކަން ހިނގުން އާއްމުވެ އެކަން އާއްމުންގެ ސަމާލުކަން އައިސްފައި ވަނިކޮށް އެތަނުގެ ބައެއް ކުދިން ވަނީ ރޭގެ ވަގުތެއްގައި ފިޔަވަތީގައި ރޯކޮށްލާފައެވެ. އެހެންނަމަވެސް ފިޔަވަތީގައި ރޭ ރޯކުރި އަލިފާންގަނޑު ނުފެތުރެނީސް، އެތަނުގެ މުވައްޒަފުން ވަނީ ނިއްވާލައިފައެވެ. އެކަން ސިފައިންގެ ފަޔާ އެންޑް ރެސްކިއު އަށް ރިޕޯޓް ކޮށްފައި ވާތީ، އަލިފާން ނިއްވާ ލޮރީވެސް ވެސް އެތަނަށް ދިޔައެވެ. މި މައްސަލައިގައި ޖެންޑަރ މިނިސްޓްރީ އިން ވަނީ އެ އަމަލު ހިންގި ހުރިހާ ކުދިންގެ ހާލު ވެސް ރަނގަޅުކަމަށް ވިދާޅުވެފައެވެ.\nއެހެން ނަމަވެސް އެޗްއާރުސީއެމްގެ އޮފިޝަލަކު "ވަގުތު"އަށް ވިދާޅުވީ ރޭ ހިނގައި ދިޔަ ހާދިސާ އާއި އެތަނުގެ ހާލަތާއި މެދު ގޮތެއް ނިންމޭނީ އެ ކުދިންނާއި ވެސް ވާހަކަދެކެވި ބަލަން ޖެހޭ ކަންކަން ބަލާ ނިމުމުން ކަމަށެވެ. އަދި މިއަދުގެ ވަގުތެއްގައި އެޗްއާރުސީއެމް އިން ފިޔަވަތި އަށް ޒިޔާރަތްކުރާނެ ކަމަށް އޭނާ ވިދާޅުވިއެވެ.\n"އަޅުގަނޑުމެންގެ ޓީމެއް އެތަނަށް ގޮސް އެތަނުގެ ހާލަތު ބަލާލަން މިއަދު ދާނެ. އަޅުގަނޑު ޖެންޑަރ އަށް ވެސް ގުޅާލިން. އަދިވެސް ބައެއް ކުދިން އަންޑަރ ކޮންޓްރޯލް އެއް ނޫން އެއްކޮށެއް. އެ ކުދިންގެ ހާލަތު ރަނގަޅު ނުވަނީސް އެންމެ ރަނގަޅެއް ނޫން އެކުދިންނާއި މުއާމަލާތު ކުރަން. އެ ކުދިން އަދިވެސް ކުޑަކޮށް ހައިޕަރ ވެފައި7ކުއްޖަކު އެބަ އުޅޭ ކަމަށް މައުލޫމާތު ލިބެނީ." އޭނާ ވިދާޅުވިއެވެ.\nމިފަދަ ނާޒުކު ހާލަތެއްގައި އެ ކުދިންނާއި އެޗްއާރުސީއެމް އިން ވާހަކަދެއްކުން އެންމެ ރަނގަޅު ނޫންކަން އޭނާ ފާހަގަކުރެއްވިއެވެ. އެހެންނަމަވެސް އެ ކުދިންނަށް ފޯރުކޮށްދޭން ޖެހޭ އެހީތެރިކަން ފޯރުކޮށްދިނުމުގައި ޖެންޑަރ އާއިކަމާއި ބެހޭ އެހެން ފަރާތްތަކުން މަސައްކަތް ކުރައްވަމުންދާ ކަމަށް އެޗްއާރުސީއެމް އިން ވިދާޅުވިއެވެ.\nއެޗްއާރުސީއެމްގެ ޓީމުން މިއަދު އެތަނަށް ޒިޔާރަތްކޮށް ފިޔަވަތި އެއީ ކުދިންނަށް ރައްކާތެރިތަނެއްތޯ ބަލާނެ ކަމަށް އޮފިޝަލް ވިދާޅުވިއެވެ. މީގެ އިތުރުން ފިޔަވަތި އަކީ 13 އަހަރުން ދަށުގެ ކުދިން ބައިތިއްބަން ޖެހޭ ތަނަކަށް ވާއިރު އެ އުމުރު ފުރާ އަށް ވުރެ ބޮޑު ކުދިން ތިބިކަން ކުރިން ވެސް ކަމާއި ބެހޭ ފަރާތްތަކުގެ ސަމާލުކަމަށް ގެނެސް، އެ ވާހަކަދެކެވިފައިވާ ކަމަށް އެޗްއާރުސީއެމް އިން ވިދާޅުވިއެވެ.\nއެޗްއާރުސީއެމް އިން ވަނީ އެކި ފަހަރު މަތިން ފިޔަވައްޗަށް ޒިޔާރަތްކޮށް އެތަނުގެ ހާލަތު ބަލާފައެވެ. އެގޮތުން އެންމެ ފަހުން ޒިޔާރަތް ކުރީ އޮގަސްޓް މަހުގެ 11 ވަނަ ދުވަހުއެވެ. އެ ކޮމިޝަނުން އެޗްއާރުސީއެމް އަށް ޒިޔާރަތް ކުރި ތާރީހުތަކަށް ބަލާއިރު 12 މޭއި 2016، 8 އޮކްޓޯބަރ 2017 އަދި ޑިސެމްބަރު 2019ގައި އެ ތަނަށް ކޮމިޝަނުން ޒިޔާރަތް ކުރިއެވެ. އަދި 8 އޮކްޓޯބަރ 2020ގައި ބީޗް ޕެލެސް ކިޔާތަނަކަށް ކުދިން ބަދަލު ކުރުމުން އެތަން ވެސް އެޗްއާރުސީއެމް އިން ވަނީ ބަލާފައެވެ. އަދި އެ ޒިޔާރަތްތަކުގައި ރަނގަޅުކުރަން ޖެހޭ ކަންކަމުގެ ލަފާ އެޗްއާރުސީއެމް އިން ކަމާއި ބެހޭ ފަރާތްތަކަށް ދީފައި ކަން ފާހަގަކޮށްލެވެއެވެ.\nރޭ ހިނގި ކަންކަމާއި ގުޅިގެން ހުޅުމާލޭގައި ހުންނަ ފިޔަވަތީގައި އުޅޭ ބައެއް ކުދިން، އެ ތަނުގެ ފުރާޅުމައްޗަށް އަރައި އުޅުނެވެ. އަދި އެ ކުދިންގެ ފޮޓޯ ނެގުމާއި ވީޑިއޯ ކުރުމާއި ކުދިން އުޅޭ ގޮތް ބަލަން ތިބުމަކީ އެ ކުދިން އިތުރަށް ޓްރިގާ ވާނެ ކަމެއް ކަމަށް ޖެންޑާ މިނިސްޓްރީން ވިދާޅުވެފައިވެއެވެ.\nއަދި ވޭދުވެދިޔަ ތިން ދުވަހު އެމަރުކަޒުގައި ބައެއްކުދިންގެ ފަރާތުން ފެންނަ ކަންތަކާއު ގުޅިގެން ޖެންޑާ މިނިސްޓްރީ އާއި ޗައިލްޑް އެންޑް ފެމިލީ ޕްރޮޓެކްޝަން ސާވިސްގެ ޓީމެއް ގުޅިގެން މަސައްކަތްތަކެއް ފަށާފައިވާ ކަމަށް އެ ބަޔާނުގައިވެއެވެ.\nއެޗްއާރުސީއެމްގެ ރައީސަކަށް މުނާ، ނައިބަކަށް އަދުހަމް ހަމަޖައްސަން މަޖިލިހަށް


ސްޕޯރޓްސް ކްލަބް ފަހުލަވާނާއި ޓެލެންޓް އަދި އެންވައިޖީގެ ފެންވަރު ދައްކާލައިފި\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 13 ސިކުންތު\nފ.ނިލަންދޫ ޖަމްޢިއްޔަތުއްޝަބާބާއި ނިލަންދޫ ޒުވާނުންތަކެއް ގުޅިގެން މިއަހަރުން ފެށިގެން ކޮންމެ އަހަރެއްގެވެސް އަޟްޙާ ޢީދުގެ މުނާސަބަތުގައި ނިލަންދޫގައި ބޭއްވުމަށް ހަމަޖެހިފައިވާ "ރަށްވެހި ޗެލެންޖް ފުޓްސަލް މުބާރާތުގައި މިއަދާއި މިރޭ ކުޅުނު މެޗްތަކުން ސްޕޯރޓްސް ކްލަބް ފަހުލަވާނާއި ޓެލެންޓް އެސްސީ އަދި ނިލަންދޫ ޔަންގް ޖެނެރޭޝަންގެ ފެންވަރު ދައްކާލައިފިއެވެ.\nމިއަދުގެ ފުރަތަމަ މެޗްގައި ސްޕޯރޓްސް ކްލަބް ފަހުލަވާނާއި ވައިޕާރސް އެފްސީ ބައްދަލު ކުރި މެޗް ސްޕޯރޓްސް ކްލަބް ފަހުލަވާނުން ކާމިޔާބުކުރީ 11 ލަނޑު2ލަނޑުންނެވެ. ފުރަތަމަ ހާފް ނިމުނުއިރު3ލަނޑު2ލަނޑުގެ ކުޑަ ތަފާތެއް އޮތް ނަމަވެސް އެސްސީއެފްއިންވަނީ ފަހުހާފްގައި އިތުރު 8 ގޯލް ޖަހާފައެވެ. އެސްސީއެފްގެ ގޯލްތައް ޖަހާދިނީ މިދިޔައަހަރު ޕްރެމިއަރލީގުގައި ޓީމު ނިލަންދޫގައި ދެއްކި މޮޅުކުޅުމެއްގެ ސަބަބުން ފުރަތަމަ ޑިވިޜަންގެ ގިނަޓީމުތަކެއްގެ ކޯޗުން އެކުޅުންތެރިއެއްގެ ކުޅުން ފާހަގަކޮށްފައިވާ ޢާދިލް ޢަލީ (5 ގޯލް) ޢާމިރު3ގޯލް ، ޒައިދު2ގޯލް އަދި އަޙުމަދު ނަބީލް 1 ގޯލްއެވެ. ވައިޕާރސްގެ ގޯލްތައް ޖަހާދިނީ ޠޯއިފްއާއި ރަފާހުއެވެ. މެޗްގެ މޮޅުކުޅުންތެރިޔަކަށް ހޮވުނީ ޢާދިލް ޢަލީއެވެ.\n2 ވަނަ މެޗްގައި ޓެލެންޓް އެސްސީއާއި އެފްސީ ސިއްސުވާލި ވާދަކޮށް 8 ލަނޑު2ލަނޑުން މެޗްކާމިޔާބުކުރީ ޓެލެންޓެވެ. ޓެލެންޓްގެ ގޯލްތައް ކާމިޔާބުކޮށްދިނީ އަކުރަމް އިސްމާޢީލްއާއި އަޙުމަދު ވާފިރު ކޮންމެ ކުޅުންތެރިޔަކު3ގޯލް އަދި ސައްދާމް އާއި ސިނާޙުއެވެ. ސިއްސުވާލިގެ2ގޯލްވެސް ކާމިޔާބުކޮށްދިނީ އަޙުމަދު ފަޔާޒްއެވެ. މޮޅު ކުޅުންތެރިޔަކަށް ހޮވުނީ އަކްރަމް އިސްމާޢީލްއެވެ.\nމިރޭގެ ފުރަތަމަ މެޗްގައި ވާދަކުރަން ހަމަޖެހިފައިއޮތް މަގޫދޫ އެފްސީ ބްރަދާރސްއާއި ފަހުލަވާނު މެޗަށް ހަވީރުން ފެށިގެން ކަނޑުގަދަވެ ވިއްސާރަކުރުމުގެ ސަބަބުން މަގޫދޫ ބްރަދާސްއަށް އަށް ނިލަންދުއަށް އާދެވޭނެ ގޮތް ނުވުމުން އެމެޗް3ޕޮއިންޓާއި ފައިދާ2ގޯލާއެކު ފަހުލަވާނަށްވަނީ ލިބިފައެވެ.\nމިރޭގެ ފަހުމެޗްގައި ނިލަންދޫ ޔަންގް ޖެނެރޭޝަން (އެންވައިޖީ)އާއި އެސްޖީސީ ޖޫނިއަރސް ވާދަކުރި މެޗް 11 ލަނޑު0ލަނޑުން ކާމިޔާބުކުރީ އެންވައިޖީއެވެ. ސްކޯރޝީޓުން ޖާގަހޯދި ކުޅުންތެރިން ތެރޭގައި އަކްރަމް ޢަބްދުލް ޣަނީއާއި އިސްމާޢީލް ޢީސާ (މެސީ) އާއި ރިޟްވާން ވަޙީދު (ކަކާ)ގެ އިތުރުން ޢަބްދުލް ޖަލީލާއި ހުސައިން އިބްތިޝާމް ހިމެނެއެވެ. މެޗްގެ މޮޅު ކުޅުންތެރިޔަކަށް ހޮވުނީ4ގޯލް ކާމިޔާބުކޮށްދީ މޮޅުކުޅުމެއް މުޅިމެޗްގައިވެސް ދެއްކި ރިޟްވާން ވަޙީދު (ކަކާ)އެވެ.\nމުބާރާތުގައި މާދަމާވެސް4މެޗެއް ކުޅުމަށްވަނީ ހަމަޖެހިފައެވެ. ހަވީރު ފުރަތަމަ މެޗްގައި ގްރޫޕް 1 ގެ ފަހުލަވާނާއި ސިއްސުވާލި ވާދަކުރާއިރު2ވަނަ މެޗްގައި ވާދަކުރާނީ ގްރޫޕް2ގެ ސްޕޯރޓްސް ކްލަބް ފަހުލަވާނާއި އެންވައިޖީއެވެ. ރޭގަނޑުގެ ފުރަތަމަ މެޗްގައި ގްރޫ2ގެ ވައިޕާރސްއާއި އެސްޖީސީ ޖޫނިއަރސް ވާދަކުރާއިރު މާދަމާރޭގެ ފަހުމެޗްގައި ބައްދަލު ކުރާނީ ގްރޫޕް 1 ގެ އެސްޖީސީއާއި ޓެލެންޓެވެ.\nޗެމްޕިއަންޓީމަށް 15000 ހާސްރުފިޔާގެ ފައިސާގެ ޢިނާމެއް ހުށަހަޅައިގެން ކުރިޔަށް ގެންދާ މިމުބާރާތުގެ މެއިން ސްޕޮންސަރއަކީ އަލަނާސި ކެފޭ އެންޑް ބިސްޓްރޯއެވެ. ކޯ ސްޕޮންސަރ އަކީ ބޭންކް އޮފް މޯލްޑިވްސް އަދި އާން އަކްއާ ސްޕޯރޓްސްއެވެ.\nރަށްވެހި ޗެލެންޖް ފުޓްސަލް މުބާރާތުގެ މީޑިއާ ޕާރޓްނަރަކީ ފަހުމިނެޓެވެ.\nކަލާސް އެވޯޑްގެ މިނިސްޓަރުގެ ޚާއްސަ އެވޯޑް ދީމާ އަލީ އަަށް\nގުއާމް3- 1 އިން ބަލިކޮށް ރާއްޖެ ކުރި ހޯދައިފި\nމެޗް މެދަށް ހުއްޓައިލިއިރު ރާއްޖެ – ފިލިޕިންސް އެއްވަރު! ރަތް ޓީމު ކަށި ހިތްވަރު ދައްކާލާނެ ވަގުތު އަދިވެސް އެބައޮތް!\nތައިލަންޑްގަ ބާއްވާ "ޔުނިފައިޑް ބެޑްމިންޓަން ޓޯނަމެންޓް" ގަ ބައިވެރިވާ ދިވެހި ކުޅުންތެރިންނާއި ޖަރސީ ޙަވާލުކޮށްފި\nއެމްއެންޑީއެފް "ފުޓްސަލް ޗެލެންޖު ދެހާސްނަވާރަ" ގެ ޗެމްޕިއަންކަން ފަޔަރ އެންޑް ރެސްކިއު ސަރވިސް ހޯދައިފި\nނިލަންދޫ ޓީމުގެ އޮފިޝަލުންނާ ބައްދަލުކުރަން ބަށިބޯޅަ އެސޯސިއޭޝަނުން ބޭނުމެއް ނުވޭ!


ކޯވިޑް19: އިއްޔެ ފެނުނީ އިތުރު 53 ވޭދަނަ! | Sandhaanu\nކޯވިޑް19: އިއްޔެ ފެނުނީ އިތުރު 53 ވޭދަނަ!\nރާއްޖެއިން ކޯވިޑް19 އަށް އިތުރު 53 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން 05 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ތަރައްޤީ ކުރަމުންދާ ރިސޯޓްތަކުން ވަނީ 17 މީހަކު ފައްސިވެފައެވެ.ހަމަ މިއާއެކު ސަފާރީއަކުން މީހަކު ފައްސިވިއެވެ. އަނެއް 29 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 14765 އަށް ވަނީ އަރައިފައެވެ. އޭގެ ތެރޭގައި، 1025އެކްޓިވް ކޭސް ހިމެނޭއިރު، 74 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nރާއްޖެއިން އިއްޔެ ކޮވިޑް-19 ބަލީގައި މީހަކު ވަނީ ނިޔާވެފައެވެ. އިއްޔެ ނިޔާވެފައި ވަނީ 77 އަހަރުގެ ދިވެހި ފިރިހެނެކެވެ. މިއާއެކު ރައްޖެއިން މިބަލީގައި ނިޔާވި މީހުންގެ އަދަދުތައް ވަނީ 50 އަށް އަރާފައެވެ. އަދި މިހާތަނަށް 13683 މީހަކު ވަނީ މިބަލިން ރަނގަޅުވެފައެވެ.


Ufaaveri Hayaatheh heydhakureveyni Hayaathuge madhu minvaraa medhuves Fudhuntherive, Shukuruverivaa nama: Dr. Ibrahim Zakariyya Moosa - AO News\nއުފާވެރި ހަޔާތެއް ހޭދަކުރެވޭނީ ހަޔާތުގެ މަދު މިންވަރާމެދުވެސް ފުދުންތެރިވެ ޝުކުރުވެރިވާނަމަ: ޑރ. އިބްރާހީމް ޒަކަރިއްޔާ މޫސާ\nއުފާވެރި ހަޔާތެއް ހޭދަކުރެވޭނީ ހަޔާތުގެ މަދު މިންވަރާމެދުވެސް ފުދުންތެރިވެ ޝުކުރުވެރިވާނަމަ ކަމަށް ޑރ. އިބްރާހީމް ޒަކަރިއްޔާ މޫސާ ވިދާޅުވެއްޖެއެވެ.\nރަމަޟާން މަހުގެ ރޭތައް އިޙްޔާ ކުރުމަށް ބާއްވާ “އިޙްޔާ ފޯރަމް” ގައި ވާހަކަ ދައްކަވަމުން ޑރ. ޒަކަރިއްޔާ ވިދާޅުވީ އިންސާނުން ކުރާ ދެ ވައްތަރެއްގެ ކަންކަން ވާކަމަށާއި އެއީ އަޅުކަމާއި އާދަކާދަކަން ފާހަގަކުރައްވާ، އެތަނުން ގިނައީ އަޅުކަމުގައި ހޭދަކުރާ ވަރަށްވުރެ އާދަކާދަތަކަށް ވަގުތު ހޭދަކުރާ މީހުންކަމަށެވެ.\nއެހެންނަމަވެސް އިސްލާމްދީނުގައި ކަނޑައަޅުއްވާފައިވާ ކޮންމެ ކަމެއް ވެސް ހެޔޮ ނިޔަތަކާއިއެކު އަޅުކަމަކަށްވާފަދައިން އެކަމެއް ކޮށްފިނަމަ އެއީ އަޅުކަމެއްކަމުގައި ހިމެނިދާނެކަމަށް ވެސް އޭނާ ވިދާޅުވިއެވެ.\n”ހަށިގަނޑާއި ފުރާނައަކީ އަމިއްލަ މިލްކެއް ނޫން” މި މައުޟޫޢުއަށް ވާހަކަ ދައްކަވަމުން ޑރ. ޒަކަރިއްޔާ ވިދާޅުވީ މާތްﷲ އިންސާނާ ދުނިޔެއަށް ފޮނުއްވާފައިވަނީ ޙަވާލުކުރެވިފައިވާ ގިނަކަންތައްތަކަކާއެކުގައި ކަމަށެވެ. އެގޮތުން އަޞްރު ސޫރަތަށް ބައްލަވާލައްވަމުން ވިދާޅުވީ ޒަމާނަކީ އަޅުގަނޑުމެންގެ ޢުމުރުކަމަށެވެ.\nޑރ. ޒަކަރިއްޔާ ވަނީ މިހާރު ދުނިޔޭގައި މަޝްހޫރުވަމުން އަންނަ ކަމެއްކަމަށްވާ އިންސާނުންގެ ސިފަ އެކި ގޮތްގޮތަށް ބަދަލުކުރުމާއި ބެހޭގޮތުން ވެސް ވާހަކަ ދައްކަވާފައެވެ. ޖިސްމާނީ ރީތިކަމަށް ދުނިޔޭގައި ހޭދަކުރާ މިންވަރުގެ މައްޗަށް ތަފާސްހިސާބުތަކުގެ އަލީގައި ބައްލަވާލައްވަމުން އެކަމަށް އެތައް ބިލިޔަން ޑޮލަރެއް ދުނިޔޭގައި ހޭދަކުރާކަމަށް ވިދާޅުވިއެވެ.\nމާތްﷲ އިންސާނާ ޚަލްޤުކުރައްވާފައިވަނީ އެންމެ ރީތި ސޫރައިގައި ކަމަށް ވެސް ޑރ. ޒަކަރިއްޔާ ވިދާޅުވިއެވެ.\nއިންސާނާގެ ނަފްސާއި ރޫޙަކީ ކޮބައިކަންކަމާއި ޖިސްމާއި ފުރާނަ ޙިމާޔާތްކުރުން ވާޖިބުވެގެންވާކަން ބަޔާންކުރައްވަމުން ޖިސްމާއި ނަފްސަކީ އަމާނާތެއް ކަމަށާއި ޖިސްމަށް އަނިޔާ ދެނީ ކީއްވެކަމާމެދުގައި ވެސް ވަނީ ވާހަކަ ދައްކަވާފައެވެ.\nއިސްލާމިކް މިނިސްޓަރ ”އުލަމާ ކޮންފަރެންސް”ގައި ބައިވެރިވެވަޑައިގެންނެވުމަށް މެލޭޝިއާއަށް ފުރާވަޑައިގެންފި\nދެ ޝައިޚުންގެ ހުއްދަ ހިފެހެއްޓީ، ޖިނާއީ ތަހުގީގެއް ކުރިއަށް ދާތީ\nދިޔަމިގިލީގައި އިމާރާތްކުރާ މިސްކިތުގެ އަމަލީ މަސައްކަތް ފަށައިފި\nފުވައްމުލައް ސިޓީގެ6މިސްކިތެއްގައި މި ހަފުތާގައި ހުކުރު ކުރައްވާނީ މިނިސްޓްރީގެ އިސްވެރިންނާއި ދީނީ ޢިލްމުވެރިން


މުޒާހަރާ ރޫޅައިލުމުގައި ފުލުހުން ޢަމަލުކުރި ގޮތް އެޗްއާރްސީއެމްއިން ބަލަނީ - DhiDaily\nމުޒާހަރާ ރޫޅައިލުމުގައި ފުލުހުން ޢަމަލުކުރި ގޮތް އެޗްއާރްސީއެމްއިން ބަލަނީ\nމަސައްކަތުގެ މާހައުލުގައި ކުރިމަތިވާ ޖިންސީ ފުރައްސާރައާއި ދެކޮޅަށް “ރައިޒް އަޕް މޯލްޑިވްސް“ މޫވްމަންޓުން ރޭ ބޭއްވި ސުލްހަވެރި އެއްވުމުން ރޫޅައިލުމުގައި ފުލުހުން ޢަމަލުކުރި ގޮތް ބަލަމުންދާނެކަމަށް ހިއުމަން ރައިޓްސް އޮފް ދަ މޯލްޑިވްސްއިން (އެޗްއާރްސީއެމް) މިއަދު ބުނެފިއެވެ.\nރޭ ބޭއްވި އެއްވުން ރޫޅައިލުމަށް ފުލުހުން ބާރުގެ ބޭނުންކުރި ގޮތާމެދު ގިނަ ބަޔަކު އަންނަނީ ކަން ބޮޑުވުންފާޅުކުރަމުންނެވެ. ދެ ޖިންސުގެ ގިނަ ޢަދަދެއްގެ ޒުވާނުން ބައިވެރިވި އެ އެއްވުން ކަވަރުކުރި ނޫސްވެރިންގެ މަސައްކަތަށް ފުލުހުން ވަނީ ހުރަސް އަޅައިފައެވެ. އޭގެ އިތުރުން ބުން ޔާމީން ކިޔާ ފުލުހަކު އައުގުރާނަ ގޮވިކަމަށް ވެސް ވަގުތު ނޫހުގެ ފޮޓޯގްރާފަރު އަޝްހާދު ވަނީ ބުނެފައެވެ.\nހަމައެހެންމެ ގަދަބާރުން އަންހެނުންގެ މޫނަށް ޕެޕަރސްޕްރޭ ޖަހާ މަންޒަރާއި، ބައެއް މީހުން ބިއްމަންޗަށް ވައްޓައިލައިފައިވާ މަންޒަރު ފެންނަ ވީޑިއޯތައް ވަނީ މީސްމީޑިއާގައި ދައުރުވާން ފަށައިފައެވެ.\nއެޗްއާރްސީއެމްއިން މިއަދު ބުނީ މަސައްކަތްތެރިންގެ މާލޭގައި ބޭއްވި އެއްވުން ރޫޅައިލުމުގައި ފުލުހުން ބާރުގެ ބޭނުންކުރި ގޮތާމެދު އެ ކޮމިޝަނުން ކަންބޮޑުވާކަމަށެވެ.\nހަމައެހެންމެ އެއްވެ އުޅުމުގެ މިނިވަންކަމަކީ ކޮންމެ ރައްޔިތަކަށް ވެސް ލިބިގެންވާ ޙައްޤަކަށްވާއިރު، އެ ޙައްޤުގެ ބޭނުން ކުރެވޭނެ ފުރުސަތު ކޮންމެ ރައްޔިތަކަށް ލިބެންޖެހޭކަމަށް ވެސް އެޗްއާރްސީއެމްއިން ބުންޏެވެ.\nއެޗްއާރްސީއެމްއިން ވަނީ ރޭގެ ހާދިސާއާއި ގުޅިގެން އެންޓި-ޓޯޗަރ ޤާނޫނުގެ ދަށުން އެ މައްސަލަ ކޮމިޝަނުން ބަލަމުންދާނެ ކަމަށެވެ.


Vazeefaage furusathu - Administrative Officer\n24 އޮކްޓޯބަރ 2019 1 year ago\nހިތަދޫ އަވަށު އޮފީސް / އައްޑޫ\nސަޕޯޓިންގ ކޯ އެލަވަންސް 2: މަހަކު -/700 ރުފިޔާ\nމިސްކިތްތަކުގައި5ވަގުތު ބަންގި ގޮވައި ނަމާދު ކުރުވުމުގެ އިންތިޒާމް ހަމަޖެއްސުން.\nމިސްކިތުގެ އިންވެންޓްރީ އަޕްޑޭޓްކޮށް ބެލެހެއްޓުން.\nމިސްކިތު މުވައްޒަފުންގެ ޗުއްޓީ ތާވަލް ތައްޔާރުކުރުން.\nމިސްކިތު އިމާމުންނާއި މުދިމުން ސަލާމް އަދި ޗުއްޓީ ނެގުމުން ބަދަލު އިންތިޒާމް ހަމަޖެއްސުން.\nކޮންމެ ހަފްތާއަކު ހުކުރު ތާވަލް ތައްޔާރުކޮށް، ބުރާސްފަތި ދުވަހު ހުކުރު ޚުޠުބާ އިމާމުންނާއި ޙަވާލުކުރުން.\nމިސްކިތްތަކަށް ބޭނުންވާ ތަކެތި ހޯދުމަށް ސެކްޝަނުން ކުރަންޖެހޭ މަސައްކަތްކުރުން.\nމިސްކިތްތަކާއި މިސްކިތު ގޯތިތެރެ ފޮޅާ ސާފުކުރުވުން.\nމިސްކިތްތަކުގައި ކުރަންޖެހޭ މަރާމާތު ކުރުވުން.\nމިސްކިތްތަކުގެ ދަފްތަރު އެކުލަވަލުމާއި ދަފްތަރު އަޕްޑޭޓްކޮށް ބެލެހެއްޓުން.\nމިސްކިތްތަކުގައި ދަރުސް ދިނުމުގެ އިންތިޒާމް ހަމަޖެއްސުން.\nހުކުރުނަމާދު، ޢީދުނަމާދު، ކޭތަނަމާދާއި ރަމަޝާންމަހުގެ ތަރާވީޙް ނަމާދު ކުރުވުމުގެ އިންތިޒާމް ހަމަޖެއްސުން.\nފަޤީރުންނާއި މިސްކީނުންގެ ދަފްތަރު އެލަވާލުމުގެ މަސައްކަތްކުރުން.\nނިޔާވާ މީހުންގެ ޖަނާޒާ ރިޕޯޓް ތައްޔާރުކުރުން.\nދީނީ ގޮތުންނާއި ޤައުމީ ގޮތުން ފާހަގަ ކުރަންޖެހޭ ދުވަސްތަކާއި މުނާސަބާތަކާއި ދީނީ އަދި ޤައުމީ އިހްތިފާލްތައް ބޭއްވުމުގެ އިންތިޒާމް ހަމަޖެއްސުން.\nއަމިއްލަ ފަރާތްތަކުން އިންތިޒާމްކުރާ ދީނީ ޙަރަކާތްތައް ހިންގުމަށް މަގުފަހިކޮށްދީ އެއްބާރުލުން ދިނުން.\nއަލިއްލަފަރާތްތަކުން މިސްކިތް މަރާމާތުކުރަން ހުށަހެޅޭ މައްސަލަ ކައުންސިލަށް ހުށަހެޅުމާއި އެފަރާތަށް ޖަވާބުދިނުން.\nއަވަށުގެ ނަމުގައި އެކިއެކި މުބާރާތްތަކުގައި ބައިވެރިވާ ޓީމްތަކުގެ ކަންކަން ބެލެހެއްޓުމާއި ބޭނުންވާ ކަންކަމުގައި އެހީތެރިވެދިނުން.\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން (ބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ޕަބްލިކް އެޑްމިނިސްޓްރޭޝަން) ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލް ކޮށްފައިވުން.\n'މަތީ ސާނަވީ' ނުވަތަ އެއާ އެއްފެންވަރުގެ އިމްތިހާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިހާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nސާނަވީ ނުވަތަ އެއާ އެއްފެންވަރުގެ އިމްތިޙާނަކުން 02 މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަގާމުގެ މަސައްކަތުގެ (އެޑްމިނިސްޓްރޭޝަން) ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމަޤާމުގެ މަސައްކަތުގެ ދާއިރާއާ ގުޅޭ ތަޖުރިބާ (ކަނޑައެޅިފައިވާ އިންސައްތަ: 10%)\nލިބިފައިވާ ހުނަރު - އިންޓަވިއު / ޕްރެކްޓިކަލްސް (ކަނޑައެޅިފައިވާ އިންސައްތަ: 45%)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެންބަރު 06 ވާ ބުދަ ދުވަހު 13:00 ގެ ކުރިން، އައްޑޫސިޓީ ކައުންސިލްގެ އިދާރާއަށް ނުވަތަ ހިތަދޫ އަވަށު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ނޮވެންބަރު 18 އާއި ނޮވެންބަރު 26 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޕަބްލިޝް ކުރި ތާރީޚް: 24-10-2019


SunOnline: Victim ge bas hoadhaa Scene ah dhiya fuluhun Committee ah haaziru kuranee\nވިކްޓިމްގެ ބަސް ހޯދާ ސީނަށް ދިޔަ ފުލުހުން ކޮމިޓީއަށް ހާޒިރުކުރަނީ\nމުހައްމަދު މުޒައްޔިން ނާޒިމް 29 Jun 2020, 15:36\nސަފާރީއަކުން ކެންޔާ އަންހެނަކަށް ޖިންސީ ގޯނާ ކުރި މައްސަލަގައި އެ އަންހެން މީހާއާ ވާހަކަ ދެއްކުމަށާއި އަދި ސީނަށް ދިޔަ ފުލުހުންނާއި ހުޅުމާލޭ ޕޮލިސް ސްޓޭޝަންގެ އިންޗާޖާ ބައްދަލުކުރުމަށް ރައްޔިތުންގެ މަޖިލީހުގެ ހިއުމަންރައިޓްސް އެންޑް ޖެންޑާ ކޮމިޓީން ފާސްކޮށްފި އެވެ.\nހުޅުމާލެ ކައިރީ އަޅާފައި އޮތް ސަފާރީއަކަށް ދިޔަ ބިދޭސީ އަންހެނަކަށް ޖިންސީ ގޯނާ ކުރި މައްސަލައެއް ފުލުހުންނަށް ހުށަހެޅީ ހުކުރު ދުވަހުގެ ފަތިހު 5:00 ހާއިރު އެވެ. މި މައްސަލައިގެ ތުހުމަތުގައި ހައްޔަރު ކުރި އުމުރުން 39 އަހަރުގެ ދިވެހި ދެ ފިރިހެން ބަންދުގައި ބަހައްޓަން ޖެހޭ ސަބަބެއް ނެތް ކަމަށް ބުނެ ފުލުހުން ވަނީ ދޫކޮށްލާފައެވެ.\nމި މައްސަލައާ ގުޅިގެން މަޖިލީހުގެ ޖެންޑާ ކޮމިޓީގައި ވަނީ މެމްބަރުންގެ މެދުގައި މަޝްވަރާކުރުމަށްފަހު، ފަސް ހުށަހަޅުމެއް ފާސް ކޮށްފަ އެވެ.\nހުރިހާ މެމްބަރުންގެ ކަންބޮޑުވުމަކަށްވީ، މި ކަމުގައި އެކި މީޑިއާތަކުން އެކި ގޮތަށް ރިޕޯޓުކޮށްފައިވުމުން ސައްހަ މައުލޫމާތު ނޭނގުމެވެ. އަދި މިކަމުގައި ފުލުހުން އަމަލުކޮށްފައިވާ ގޮތާމެދުވެސް ސުވާލު އުފެދޭ ކަމަށް ބައެއް މެމްބަރުން ހިޔާލުފާޅުކުރެއްވި އެވެ.\nއެގޮތުން މިކަމުގެ ސައްހަ މައުލޫމާތު ސާފު ކުރުމަށް އަނިޔާ ލިބުނު ފަރާތާއި ފުލުހުންނާ ބައްދަލުކުރުމަށް ގިނަ މެމްބަރުން ހުށަހެޅުއްވި އެވެ.\nމި ފަސް ހުށަހެޅުން ހުށަހެއްޅުއްވީ، އައްޑޫ މީދޫ ދާއިރާގެ މެމްބަރު ރޮޒައިންނާ އާދަމް އެވެ. ރޮޒައިނާގެ ހުށަހެޅުމަށް ތާއީދު ކުރެއްވީ، ފުވައްމުލަކު ދެކުނު ދާއިރާ މެމްބަރު މުހައްމަދު މުމްތާޒެވެ.\nރޮޒައިނާ ހުށަހެޅުއްވީ، ފުރަމަތަ ހުށަހެޅުމަކީ، މިކަމުގައި އަނިޔާ ލިބުނު ފަރާތުގެ ސަލާމަތާއި ރައްކާތެރިކަން ޖެންޑާ މިނިސްޓްރީން ކަށަވަރުކޮށްދިނުމަށް ކޮމިޓީގެ ފަރާތުން ދެންނެވުމެވެ.\nދެވަނަ ހުށަހަޅުމަކީ، މިކަމުގައި، ފުލުހުން އަމަލުކޮށްފައިވާ ގޮތް ޕްރޮސިކިއުޓާ ޖެނެރަލް އޮފީހުން ބަލައި، އެކަން ކޮމިޓީއާ ހިއްސާކުރުމެވެ.\nތިންވަނަ ހުށަހެޅުމަކީ، އަނިޔާ ލިބުނު އަންހެން މިހާގެ ފަރާތުން މިކަމުގެ މައުލޫމާތު ސާފުކުރުމަށް އޭނާއާ ބައްދަލުކުރުމަށެވެ.\nހަތަރު ވަނަ ހުށެހެޅުމަކީ، އަނިޔާ ލިބުނު ފަރާތް އިތުރަށް ވިކްޓިމައިޒްވާ ގޮތަށް މިޑީއާތަކުން ދޮގު ހަބަރު ނުފަތުރާކަން ކަށަވަރުކުރުމަށް، މީޑިއާ ކައުންސިލާއި ބްރޯޑްކާސްޓިން ކޮމިޝަނަށް ދެނެނެވުމެވެ.\nފަހު ހުށަހެޅުމެއްގެ ގޮތުގައި ރޮޒައިނާ ހުށަހެއްޅުވީ، މިކަމުގައި ފުލުހުން ކަންކޮށްފައިވާ ގޮތް ބެލުމަށް، ސީނަށް ދިޔަ ފުލުހުންނާއި ހުޅުމާލޭ ޕޮލިސް ސްޓޭޝަން އިންޗާޖާއެކި ވަކި ވަކިން ބައްދަލު ކުރުމަށެވެ. އެގޮތުން މާދަމާއަށް މި ބައްދަލުވުން ހަމަޖެއްސުމަށް ހުށަހެޅުން ހުށަހަޅާފައިވެ އެވެ.\nކޮމިޓީގެ މިއަދުގެ ބައްދަލުވުމުގެ ރިޔާސަތު ބެލެހެއްޓެވީ، ނައިބު މުގައްރިރު ވައިކަރަދޫ ދާއިރާގެ މެމްބަރު ހުސައިން ޒިޔާދު (ފިއްޓޭ) އެވެ. ކޮމިޓީގެ މި މަސައްކަތް އެއްވެސް ފަސް ޖެހުމެއްނެތި މިނިވަންކަމާއިވީހާވެސް އަވަހަކަށް ކޮމިޓީގެ މަސައްކަތް ކުރައްވާނެ ކަމުގެ ޔަގީންކަން އޭނާ ދެއްވި އެވެ.\n"މިއީ ރައްޔިތުންގެ ވަރަށް ބޮޑު ކަންބޮޑުވުމެއް އޮތް ކަމެއް. އަޅުގަނޑުމެން ރައްޔިތުންނަށް ޔަގީންކަން ދެން މިކަން ހާމަކަން ބޮޑުކޮށް، މިނިވަންކަމާއި އިންސާފުވެރިކަމާއެކު ބަލާނެ ކަމުގެ. މިކަމުގެ ޒާތުން ލަސްކުރެވެން ނެތް. މެމްބަރުން ތިޔަ ހުށަހެޅުއްވި ހުށަހެޅުންތަކާއެކު މިއަދުން ފެށިގެން މަސައްކަތް ފައްޓާނަން،" ފިއްޓޭ ވިދާޅުވި އެވެ.\nމެމްބަރު ހުސައިން ޒިޔާދު (ފިއްޓޭ)


ރައީސް މައުމޫނުގެ ހަގީގީ އުމުރަކީ 75 އަހަރެއް ނޫން!!! - MV Times\nރައީސް މައުމޫނުގެ ހަގީގީ އުމުރަކީ 75 އަހަރެއް ނޫން!!!\n9 December 31st, 2012 - 3:24 AM\nރާއްޖޭގައި އެންމެ ފުރަތަމަ ލިޔުނު ގާނޫނު އަސާސީއަށް 80 އަހަރު ފުރުނު ވާހަކަ އަޑު އިވުނީ ދާދި މިދާކަށް ދުވަހު އެވެ. އެއަށްފަހު ދެން އިވުނީ ވަޒީރުންގެ މަޖިލީހަށް 80 އަހަރު ފުރުނު އަޑެވެ. މިހެން ހުއްޓާ އެންމެފަހުން މި އިވުނީ ރައީސް މައުމޫނަށް 75 އަހަރު ފުރުނު އަޑެވެ. އެންމެ ފުރަތަމަ ގާނޫނު އަސާސީއަށް ވީ އުމުރާއި، ވަޒީރުންގެ މަޖިލީހަށްވީ އުމުރަކީވެސް 80 އަހަރުކަށްވީއިރު އެކަމާއި ސުވާލު ނުއުފައްދައި ގިނަބައަކު ސުވާލު އުފެއްދީ 75 އަހަރުކަށް ބުނާ ރައީސް މައުމޫނުގެ އުމުރުންވީ ދުވަހަކާއިމެދު އެވެ.\nރައީސް މައުމޫނުގެ އަސްލު އުމުރުފުޅަކީ 75 އަހަރެއް ނޫނެވެ. ނަމަވެސް ރައީސް މައުމޫނުގެ ހަގީގީ އުމުރު ފުޅާމެދު ދެ ރާއޭއެއް (ފެންނަގޮތް) އެބަ އޮތެވެ. އެތަނުން އެއް ރާއޭ އަކީ އެމަނިކުފާނުގެ އުމުރުފުޅަކީ 80 އަހަރު ފުޅެވެ. އަނެއް ރާއޭ އަކީ 77 އަހަރެވެ.\nރައީސް މައުމޫނާއި އާއިލީ ގޮތުން ގާތްގުޅުމެއް އޮންނަ ބޭފުޅަކު ވިދާޅުވީ "ރައީސް މައުމޫނު އުފަންވީ ގާނޫނު އަސާސީ ތަސްދީގު ކުރިތާ ހަފްތާއެއް ފަހުން" ކަމަށެވެ.\nއޭނާ އެ ވިދާޅުވަނީ، ސުމުލް އަމީރު މުހައްމަދު ޝަމްސުދީނުގެ ރަސްކަމުގައި އެންމެފުރަތަމަ 1932 ވަނަ އަހަރު ތަސްދީގު ކުރެއްވި ގާނޫނު އަސާސީގެ ވާހަކަ ކަމުގައި ވާނަމަ ރައީސް މައުމޫނުގެ އުމުރު ފުޅަކީ، 80 އަހަރެވެ. އެ ދުވަސްވަރަކީ އަދެކޭ އެއްގޮތަށް ސިއާސީ ހަލަބޮލިކަން ބޮޑު ދުވަސްވަރެކެވެ. މިހެންކަމުން އޭގެ ދެ އަހަރު ފަހުން 1934 ވަނަ އަހަރުވެސް ގާނޫނު އަސާސީއެއް ތަސްދީގު ކުރެވުނެވެ. ރައީސް މައުމޫނުގެ ތިމާގެ ބޭފުޅާ އެ ވިދާޅުވަނީ 1934 ވަނަ އަހަރު ތަސްދީގުކުރި ގާނޫނު އަސާސީ ކަމުގައިވާނަމަ ރައީސް މައުމޫގެ އުމުރުފުޅު ގާތީ 77 ނުވަތަ 78 އަހަރެވެ.\nރައީސް މައުމޫނުގެ އުމުރުފުޅާކީ 77 އަހަރުކަމަށް ބޮޑަށް ބުރަވެވެނީ 1978 ވަނަ އަހަރު ރައީސް މައުމޫނަށް 43 އަހަރު ފުނު މުނާސަބަތުގައި 76 މީހުން ނަންޖަހައި ސޮއިކޮށް ރައީސް މައުމޫނަށް ފޮނުވާފައިވާ 'ބާތުޑޭ ކާޑެއް' އޮތުމުންނެވެ. 1978 ވަނަ އަހަރު 43 އަހަރު ވެފައިވާނަމަ މިހާރު އެމަނިކުފާނުގެ އުމުރަކީ 77 އަހަރެވެ.\nރައީސް މައުމޫނުގެ އުމުރު ހަގުކެރެއްވީ މިސްރުގެ އަލް އަޒްހަރު ޔުނިވާސިޓީއަށް ވަނުމަށް ޝަރުތުތައް ފުރިހަމަ ކުރުމުގެ ގޮތުންކަމަށް ބެލެވެ އެވެ.\nރައީސް މައުމޫނަށް 43 އަހަރު ފުމުގެ މުނާސަބަތުގައި ފޮނުވާފައިވާ "ބާތްޑޭ ކާޑު":\nއެމަނިކުފާނަށް އަދި ފަހު 15 އެފުރެނީ.\nއެއްޗެކޭ ކިޔަންވެގެން ދެންހަމަ. ދެން ތި ކަހަލަ އެއްޗެކޭ ކިޔައިގެން ވެސް އަމިއްލަ ހިތް ހަމަ ޖައްސާލާ\nވަރަށްކުރިން ރައީސް މައުމޫން “އައްޑުވަސް” ދިން އިންޓަވިޔު އެއްގައި އުފަންތާރީޙް އަކީ 29 ޑިސެންބަރ 1932 ކަމުގައި ވަނީ ފާހަގަކޮށްފައެވެ.\nހަސަން ފަރީދަށް ވީ ގޮތާއި މައުމޫނު އުމުރު މިހުންނަނީ އެއްކަހަލަ ކަންކަން\nއިނާދު ، ހުސައިން\n80 އަހަރުގެ ބޭފުޅަކަށް އޮޅިގެން ތިމަންނަގެ އުމުރަކީ 75 އަހަރޭ ބުނެވުމަކީ މާބޮޑު މައްސަލައެއް ނޫން. އެހިސާބަށް ދިޔާމަ ހަދާން ނެތޭ ގޮތް ވުމަކީ އާންމު ކަމެއް\nއަޅުގަނޑު ހަނދާން ވާ ގޮތުގަ އަޅުގަނޑުގެ އުމުރަކީ 80 އަހަރު\nހޭޔަންބޯ އަރަތަކަށް މި ހަދާބަ އަންނަ ހަފްތާގެ\nއުމުރު ހަގުކުރިއަސް ފޭޝިއަލް ހެދިއަސް!! މަރު އައުމުން މަރުވާނެކަން ނޭގެނީބާާ؟؟\nދެން އެކަމަކު ބައްޕާފުޅު ދޯ..!!


Addu beynun vanee Raees Yamin: Minister Saeed | Mihaaru\nއައްޑޫ ބޭނުންވަނީ ރައީސް ޔާމީން ކަހަލަ ވެރިއެއް: މިނިސްޓަރު ސައީދު\nޕީޕީއެމުން މިރޭ ހިތަދޫގައި ބޭއްވި ޖަލްސާގައި މިނިސްޓަރު ސައިދު ވާހަކަ ދައްކަވަނީ. ފޮޓޯ: އަސުރުމާ\nއައްޑޫ ރައްޔިތުންނަކީ ތަރައްގީ ބޭނުންވާ ބަޔަކަށްވާތީ، އައްޑޫ ޑިމާންޑް ކުރަނީ ރައީސް އަބްދުﷲ ޔާމީން ކަހަލަ ވެރިއަކަށް އިކޮނޮމިކް މިނިސްޓަރު މުހައްމަދު ސައީދު މިރޭ ވިދާޅުވެއްޖެ އެވެ.\nފަސްޓް ލޭޑީ ފާތުމަތު އިބްރާހީމް އައްޑު އަށް މިހާރު ކުރައްވަމުން ގެންދަވާ ދަތުރުގެ ތެރެއިން ހިތަދޫގައި ބޭއްވި "އަފިރިންނަސް ތައްޔާރަ" ޖަލްސާގައި މިނިސްޓަރު ވިދާޅުވީ އައްޑުއަކީ ތަރައްގީގެ ނާރެހެއް ކަމަށެވެ.\n"ދިވެހިރާއްޖެ ތަރައްގީ ކުރި އެއްވެސް ޒަމާނެއް އޮތް ނަމަ އެ ޒަމާނެއްގެ އެންމެ ބޮޑު ހިއްސާއެއް އޮންނާނީ އައްޑޫ ސިޓީގައި،" މިރޭގެ ޖަލްސާ އަށް ދިޔަ މީހުންގެ އަދަދު ފެނިވަޑައިގެން ގައިންހީބިހި ނެގިކަން ފާހަގަކޮށް މިނިސްޓަރު ވިދާޅުވި އެވެ. "އައްޑޫ ރައްޔިތުންނަކީ ފަތުރުވެރިކަމުގެ ވެސް ލޭނާރު. އައްޑޫ ރައްޔިތުންނަކީ އިލްމީ ބައެއް. މަސައްކަތްތެރި ބައެެއް."\nމިނިސްޓަރު ސައީދު ވިދާޅުވީ އައްޑޫ ރައްޔިތުންގެ ކިބައިގައި މިފަދަ ކާމިޔާބު ސިފަތަކެއް ހުރުމާ އެކު، ރައީސް ޔާމިން ކަހަލަ ވެރިއަކަށް އައްޑޫ ވަރަށް ބޮޑަށް ޑިމާންޑް ކުރާ ކަމަށެވެ.\n"[ރައްޔިތުން] އައްޑޫ ސިޓީ ކޮމްޕްރަމައިޒެއް ނުކުރާނެ ދެވަނަ މީހަކަށް ދެހާސް އަށާރައަކު. އެހެންވީމާ އަޅުގަނޑުމެން މި ތިބީ ތައްޔާރަށް،" ސައީދު ވިދާޅުވި އެވެ. "އައްޑޫ ސިޓީ މިއޮތީ [މި ސަރުކާރާ އެކު] ފައްކާވެފައި. ތައްޔާރަށް މި ސިޓީ މިއޮތީ [ދެން ވެސް] ރައީސް ޔާމީން އިންތިހާބު ކުރުމަށްޓަކައި."\nމިނިސްޓަރު ވިދާޅުވީ މި ސަރުކާރުގެ އެންމެ ތިން އަހަރާއި ބައިގެ ތެރޭގައި ވެރިއަކު ގައުމެއް ބިނާ ކުރެއްވި ގޮތް ފެންނަން މިއޮތީ ކަމަށެވެ. އަދި އޭގެ ވަރަށް ސާފު ހެކިތައް އައްޑޫން ވެސް މިހާރު ފެންނަމުންދާ ކަމަށް ވިދާޅުވި އެވެ.\n"ތަރައްގީއަކީ ކޮންކްރިޓް. ޔޭސް. އެހެން ނަމަވެސް ރައީސް ޔާމީން ގަބޫލު ކުރައްވާ ތަރައްގީއަކީ އާއިލާތައް ހަލާކުވެގެން ގޮސް، ވީރާނާވި އާއިލާތަކުގެ ވެލިއުސް އަނބުރާ ގެނައުންކަން،" މިނިސްޓަރު ވިދާޅުވި އެވެ.\nޕީޕީއެމުން މިރޭ ހިތަދޫގައި ބޭއްވި ޖަލްސާގެ ތެރެއިން. ފޮޓޯ: އަސުރުމާ\nއިދިކޮޅު ފަރާތްތަކަށް ފާޑު ވިދާޅުވަމުން މިނިސްޓަރު ސައީދު ވިދާޅުވީ އިދިކޮޅު ސިޔާސީ ބޭފުޅުން އުޅުއްވަނީ ރަސޫލު ޒަމާނުގައި މަގުމަތީގައި ވާހަކަ ކިޔައިދޭން އުޅުނު މީހުން އުޅޭ ގޮތަށް ކަމަށެވެ. އެހެންވެ މި ބޯދާ ވިސްނުމާ އެކު އެ ބޭފުޅުންގެ އަމާޒެއް އަދި ވިސްނުމެއް ނެތް ކަމަށް ވިދާޅުވި އެވެ.\n"މި ތަހުޒީބީ ޒަމާން މިއޮތީ ތަރައްގީކޮށް އިމާރާތް ކުރާ ވެރިންނަށް ފައްކާވެފައި އޮތް ޒަމާނަކަށްވެފައި،" ސައީދު ވިދާޅުވި އެވެ.\nސ. ހިތަދޫ އައްޑޫ އިކޮނޮމިކް މިނިސްޓަރު ޕީޕީއެމް ޕީޕީއެމް ކެމްޕޭން މެމްބަރު މުހައްމަދު ސައީދު (މާވަށް) ކުރީގެ ފަސްޓް ލޭޑީ ފާތުމަތު އިބްރާހީމް\n38 ކޮމެންޓް, 93 ރިއެކްޝަންސް\nމުޅިގައުމު ބޮއި އޮނަށް ހަދައިފި\nތިގޮތަށްވެސް ވާހަކަ ދައްކައިގެންވެސް ރަގަޅުވާނީ ވަޒީފާ ދިފާޢުކުރަން މަސައްކަތްކުރިއްޔާ! މީ މިޒަމާނުގެ މޮޓޯ އަޅުގަނޑަށް ހީވަނީ ސައީދު ދަމަހައްޓާނީ މިމޮޓޯކަމަށްވެދާނެއެވެ.\nމާގިނަ ސަޅިބައިސާ ނުކަޑާ ވޯޓެއް ލާބަލަ އޭރުން ހޮވޭމީހަކު އެގޭނެ ! ކަލޭމެނަކަށް ވޯޓެއް ލާނެހާ ޤާބިލް ކަމެއްލިބިފައެއް ނެތް ! ކޯޓަށްގޮސްގެން ވެދާނެ !\nވާހަކައެއް ބުނަންވާނީ ކިރިޔާވެސް ބަޔަކު ގަބޫލުކުރާ ކަހަލަ ވާހަކައެއް. ހަމަ ހުރެފަ މި ދިވެހިރާއްޖެއީ އެމެރިކާއޭ ބުންޏަސް ގަބޫލުކުރާނީ ސިޔާސީގޮތުން ޢަމަލުވެފައިވާ މަދު މީސްކޮޅެއް. އެހެންވީމާ، ހަރުދަނާ ވާހަކަ ދެއްކެވުމަށް މިނިސްޓަރަށް ގޮވާލަން. އައްޑޫމީހުން އަދި ޖުމުލަކޮށް ދިވެހިން ބޭނުންވާގޮތް ވޯޓުން ހާމަކުރާކަމީ ގަބޫލުކުރަންޖެހޭ ހަގީގަތެއް. ވަރަށް ވެދުން\nއައްޑޫ ރައްޔިތުންނަކީ އިލްމީ، ހޭލުންތެރި ބައެއް... އައްޑު މީހުން ޔާމީނަށް7އަކުން ދިނީ ސުމެއް.. ބޮޅެއް... އެހެންވީމާ ރާއްޖޭގެ ހުރިހާ ރައްޔިތުންވެސް ހޭލުންތެރި ވިސްނުމަކުން ވިސްނާނަމަ ތަތީޖާ ނުކުންނާނީ އައްޑޫ މީހުންގެވެސް ނަތީޖާ.. ސަރުކާރާ ދެކޮޅުވިއަސް ރަށު މަގުވެސް ހެދޭނެ، ހޮސްޕިޓާ ވެސް ހެދޭނެ....\nއަހަރެން ވަރަށް ބޭނުން ސައީދު މި ޚަބަރަށް މީހުން ދީފައި ހުރި ކޮމެންޓްތައް ކިޔާލަންް، އޭރުން އަމިއްލަ ސެލްފް އެސެސްމަންޓެއް ހެދުނީ.. ތިމާމެންނަށް މިޤައުމުގައި ތާޢީދުއޮތްވަރުވެސް ފެންނާނެ އޭރުން..\nނޭގޭތީ ތަ އެވައްތަރު ވަނީ، ކިޔަވާދިނީ މާމިގިލި ގާސިމް، އެސޮރު ދިންއިނާމައް އަތްޖަހާ މީހެއް ތި މިނިސްޓަރަކީ\nބްރެޑް ޕިޓް ދިވެހިބަހަށް ތަރުޖަމާކުރީމަ ކިޔޭނީ ޕާން ވަޅުގަނޑު ދޯ؟\nއިނގިރޭސިންގެ ދުވަސްވަރަށްފަހު ތަޑުމަޑުކަން އަންނަންފެށީމަ، އައްޑޫގެ މައިންބަފައި އައްޑޫގެ ޒުވާން ފިރިހެން ކުރިން ފޮނުވީ ޔުނިވަސަލް ރިސޯޓްތަކަށް، ދެން މަޑުމަޑުން ކުދިން ސްކޫލު ނުނިމެނީސް ޑޮލަރު ހޯދުމަށް އައްޑޫގެ އާއިލާތަކުން ކުދިން ފޮނުވީ ރިސޯޓްތަކަށް، ދެން އަންހެނުންތަށް ދަރިން ބޮޑުކުރީ، ފިރިން ފައިސާނުފޮނުވާތި އަންހެންވެރިން ވަޒީފާއަށް ނިކުތީ ގަމުގައި އެސްޓީއޯއިން އައްޑޫގެ ރައްޔިތުންނަށް ހުޅުވައިދިން ފެކްޓަރީތަކަށް، އެހިސާބުން އަނެއްކާވެސް އައްޑޫގެ މައިންނަށް އަދި ދައްތައިންނަށް އާއިލާއަށް އެހީތެރިކަން ފޯރުކޮށްދެވުނު، އެކަމަކު އެކަން ހުއްޓުމަކަށް އައީ ޔާމީނު އެސްޓީއޯގެ ޗެއާމަންކަމާއި ހަވާލުވި ހިސާބުން، އަދި ޓްރޭޑް މިނިސްޓްރީގެ ފޮރިން އިންވެސްޓްމަންޓާއި ހަވާލުވި ހިސާބުން، އޭގެ ފަހުން އައްޑުއަކަށް އިގްތިސާދީ އެއްވެސް ތަރައްގީއެއް ނައިސް ހުރެފައި، ރައީސް މައުމޫނުގެ ފަހު ދައުރުގައި ގޮތް ހުސްވެގެން އައްޑު އަތޮޅުގެ ހެރެތެރެއާއި ވިލިގިލި ހަދަން ހުޅުވާލައި ވުޖޫދަށް ގެނައީ،\nއައްޑޫ މީހުން ބޭނުންވާނީ ހީވާގި ލީޑަރުން. ވަކަލީޑަރުންނެއް ނޫން. އައްޑޫ މީހުން ވަކަލީޑަރުން ބަލައެއް ނުގަންނާނެ!\nއައްޑޫ ރައްޔިތުން ލޯނުދެކޭ ހިޔާލަށް ނުގެނެވުނު ތަރައްޤީ ކަށަވަރުކޮށްދިނީ މިރައީސް. އައްޑޫ ރައްޔިތުން ހަރާންކޯރެއް ނުވާނެ އެމީހުންނަށް ހެޔޮކަންތައް ކޮށްދޭ މީހަކަށް. އެއީ އައްޑޫ މީހުންގެ ގައިގާ ހަރުލާފައިވާ މާތް ސިފައެއް.\nއައްޑުއަށް ލިބޭ ކޮންމެ ތަރައްގީއެއް އައްޑު މީހުން ބަލައިގަންނާނީ ގައުމީ ނަޒަރަކުން.. އައްޑު މީހުނަށް ލިބޭ ރަނގަޅު ކަންކަމަށް އައްޑޫ މީހުން ޝުކުރު ކުރަނީ މުޅި ގައުމަށް. ވަތަނަށް... ރަށޫ މަގު ހަދާނެ، ހޮސްޕިޓާ ވެސް ހަދާނެ.. އެކަމަކު ޔާމީނަށް ވޯތެއް ނުދޭނެ.. އެއީ އައްޑޫމީހުން ގައުމަށް ހެޔޮއެދޭތީވެ...


Baeh Sarahahdhuthakugai PUBG Manaa Kuranee - Vaguthu\nކޮވިޑް-19: ހާލަތު އޮތީ ކޮންޓްރޯލުން ނައްޓާލާފައި! - 25 މިނެޓް ކުރިން\nބައެއް ސަހަރައްދުތަކުގައި ޕަބްޖީ މަނާކުރަނީ\nޕަބްޖީ ކުޅުމުގައި ދެވިހިފާފައި ތިބި އެތައް ހާސް ބަޔަކު އެބަތިއްބެެވެ. އެ ކުޅެން ފަށައިފނަމަ ހަމަ އެއަށް ދެވިހިފަނީއެވެ. އެހެން ކަމަކަށް ސަމާލުކަން ދޭކަށް ބޭނުން ނުވަނީއެވެ.\nމިދިޔަ މާރިޗް މަސް ތެރޭގައި ވުޖޫދަށް އައި މި ގޭމް ނުކުޅޭ ބަޔަކު މަދުވާނެއެވެ. އެ ގޭމާއި ހެދި މުހިންމު ގިނަ ކަންތައްތަކަށް ސަމާލުކަން ނުދެވި، ސްކޫލް ކުދިންގެ ކިޔެވުންވެސް ވަރަށް ބޮޑަށް ހަލާކުވެގެން ގޮސްފައިވާކަމަށްވެއެވެ.\nއެހެންވެ ގިނަ އިންސްޓިޓިއުޝަންތަކުން މިހާރު އެ ތިބީ ވަރަށް ބޮޑަށް ކަންބޮޑުވެފައެވެ. އެގޮތުން އިންޑިއާގެ ބައެއް ސިޓީތަކުގެ ހޮސްޓެލްތަކުގައި އާއި ސްކޫލްތަކުގައިވެސް އެ ގޭމް ކުޅުން ވަނީ އެއްކޮށް މަނާކޮށްފައެވެ.\nހޮސްޓެލް ތެރޭގައި ޕަބްޖީ ކުޅުން މަނާކޮށް ޓަމިލް ނެޑޫގެ އިންސްޓިޓުޝަންއަކުން ނެރުނު ނޯޓިސްގައި ބުނެފައި، ޕަބްޖީ ކުޅޭތީ ހޮސްޓެލްގައި ދިރިއުޅޭ ކުދިންނަށް އުނދަގޫވާތީ އެކަން މަނާ ކުރާ ކަމަށެވެ.\nއޭޣެ އިތުުރުން ބެންގަލޫރްގެ ސްކޫލަކުން ވެރިންވެސް ދަނީ އެ ގޭމްގެ ސަބަބުން ކުދިންނަށް ލިބެމުންދާ ގެއްލުންތަކުގެ ވާހަކަ މައިންބަފައިންނަށް ކިޔާދެމުންނެވެ. އަދި ގުޖްރާތްގެ ސަރުކާރުންވެސް ވަނީ ޕަބްޖީ މަނާ ކުރުމަށް ހާއްސަ ސާކިއުލާއެއް ނެރެފައެވެ.\nއެ ސާކިއުލާގައި ބުނެފައި ވަނީ، އެ ގޭމް ބަނާ ކުރަނީ ޕްރައިމަރީ ސްކޫލްތަކުގައެވެ. އަދި އޭގައި ބުނެފައި ވަނީ އެ ގޭމުގެ ސަބަބުން، ކުދިންގެ ކިޔެވުމަށް ބުރޫ އަރާ ކަމަށެވެ.\nމުޅި އިންޑިއާގައިވެސް އެ ގޭމް ކުޅުން މަނާ ކުރުމަށް ނޭޝަނަލް ކޮމިޝަން ޗައިލްޑް ރައިޓްސް އިން ވަނީ ގޮވާލާފައެވެ.\nއިންޑިޔާގައި އަލުން ޕަބްޖީ ކުޅެވޭނެ ގޮތް ހަދަނީތަ؟\nކުއްޖެއްގެ މަރާއެކު ޕަބްޖީ މަނާ ކުރުމާއި ދިމާލަށް!\nޖެނުއަރީ 25, 2019 15:38\nތީ އިންޑިޔާ އެއްނު ޕަބްޖީ މަނާކުރަނީ ކާކައް ދައްކަން\nރޭޕް މަނާ ކޮއްބަލަ\nޖެނުއަރީ 25, 2019 16:57\nތިޔަ ގޭމްއެއްގެ ސަބަބުން މިހާރު މާލޭގައި ކެފޭ ރެސްޓޯރެންޓް ހިންގާމީހުންނަށް ވެސް ވަނީ ބޮޑު ބިރަކަށް. ވިޔަފާރިކުރަން ހުޅުވައިގެން އުޅޭ ތަންތަނަށް ބޮޑު ކުލިދައްކައިގެން އުޅޭއިރު މިކުދިންނާއިހެދި ވަރަށް ގެއލުންވޭ. މިކަމަށް ހުރިހާކުދިން ވެސް ވިސްނާލުން މުހިންމު.\nޖެނުއަރީ 26, 2019 11:19


Miraajeah mihaarah enme rangalhee dhaulathuge eh Univeristy!\nދައުލަތުގެ ދެޔުނިވަރސިޓީ އެއްކޮށްލުމުން ފައިދާ ބޮޑުވާނެ\nމިރާއްޖެއަށް މިހާރަށް އެންމެރަނގަޅީ ދައުލަތުގެ އެއް ޔުނިވަސީޓީ!\n24 ޖޫޏް 2019, 22:40 |\nދިވެހި ދައުލަތުގެ ދެ ޔުނިވަރސިޓީ ކަމުގައިވާ ‘ދިވެހިރާއްޖޭގެ ގައުމީ ޔުނިވަރސިޓީ” އާއި “ދިވެހރާއްޖޭގެ އިސްލާމީ ޔުނިވަރސިޓީ” އެއްކޮލުމަށް މިއަދު ރާއްޖޭގެ ރައްޔިތުންގެ މަޖުލީހުގައި ފާޅުކުރެވުނު ޚިޔާލުތަކާއި މެދު އާއްމުންގެ މެދުގައި ޚިޔާލުތައް ހުރީ ވަރަށް ބޮޑަށް ދެކަފިވެފައި ކަމަށް ބެލެވެއެވެ.\nއެންމެ ފުރަތަމަ މޯލްޑިވްސް ކޮލެޖް އޮފް ހަޔަރ އެޑިއުކޭޝަން ގެ ދަށަށް އޭރު މަތީ ތައުލީމު ދިނުމަށް ސަރުކާރުން ހިންގަމުން އައި ތަންތަން އެއްކޮށްލުމުން ފެންވަރު ހިފެހެއްޓުމާއި ޚަރަދުގެ ގޮތުން އެތައް ގުނައެއް ފަސޭހަވެގެން ދިޔައެވެ. އެއިގެ ފަހުން ދިވެހިރާއްޖޭގެ ގައުމީ ޔުނިވަރސިޓީ އުފެއްދުމުގެ ތެރޭގައި އޭރު މަތީ ތައުލީމު ދެމުން ދިޔަ މައުހަދާއި ކޮލެޖު އެއްކޮށްލައި މައުހަދުގެ ދީނީ ބައިތައް ވަކިން ޚާއްސަ ކުރެވިފައިވާ ފެކަލްޓީއެއްގައި ކުރިޔަށް ގެންދިއުމަށް ފެށުނެވެ. އެގޮތުން އެދެ އިދާރާގެ ކުދިން އެއްކޮށް ކިޔަވަމުން ދަނިކޮށް މަސްރަޙު ސިޔާސީވެ ކަންކަން ބަދަލުކުރީ އެވެ.\nއެއިގެ ސަބަބުން އެތައް ދަރިވަރުންނެއްގެ ކިޔެވުމަށް އަސަރުކުރި ފަދައިން މުޅި މައުހަދުގެ ކިޔެވުން ވެސް ހަމަޔަކަށް އަޅުވަން ލިބުނު ފުރުސަތުތައް ގެއްލުނީއެވެ.\nއިސްލާމިކް ޔުނިވަރސިޓީއެއް އުފެދުނީ ސިޔާސީ ގޮތުން “ދީނީ ކާޑު” ކުޅެން ކަމަށް ބުނެފާޑުކިޔުންތައް އަމާޒުވިއެވެ. އިސްލާމިކް ޔުނިވަރސިޓީ ވަކިން އުފެއްދުނު ކަމުގައި ވިޔަސް ގައުމީ ޔުނިވަރިސޓީގައި ވެސް ދީނީ ތައުލީމު ކިޔަވައިދެއެވެ. ދެ ޔުނިވަރސިޓިގައި އެއް ކޯސްތަކެއް ހިންގައެއްވެ.\nއިސްލާމިކު ޔުނިވަރސިޓީ އާއި ގައުމީ ޔުނިވަރސިޓީ އެއްކޮށްގެން ކުރިޔަށް ދިއުމުން ލިބޭނެ ފައިދާތައް ބޮޑުކަމަށް ދެކެމެވެ. އެހެނީ ކިޔަވައިދިނުމުގެ ފެންވަރު ހިފެހެއްޓުމަށާއި ރިސޯސްތައް އެއްކޮށް ބޭނުންކުރެވި ދައުލަތުގެ ބަޖެޓުން މަތީ ތައުލީމަށް ޚާއްސަވާ ބައިން އެންމެންގެ ބޭނުންތައް ފުއްދޭނޭމަގު ފަހިވުމުން ވެސް ފައިދާ ބޮޑުުވާނެތީއެވެ. ހޯދަން ޖެހޭ އަގު ބޮޑު ސޮފްޓްވެއަރ ތަކާއި މެޝިންތަކަށް ފައިސާ ލިބުމާއި ކިޔަވައިދިނުމާއި ބެލެހެއްޓުމާއި، ފެންވަރު ބަލާ ވަޒަންކުރާ މިޒަމާނުގެ ސޮފްޓްވެއަރ (މިސާލު؛ ޔުނިވަރިސޓީ ސްޓޫޑެންޓް މެނޭޖްމެންޓް ސޮފްޓްވެއަރ، ކިޔަވައި ދިނުމަށް ބޭނުންކުރާ ސޮފްޓްވެއަރ، އޮންލައިން ލައިބްރަރީ، ޕްލެޖިއަރިޒަމް ބެލުމަށް -ޓާރނިޓިއިން ފަދަ ޕްރޮގްރާމްތައް) އެކަތި ގަނެގެން ބޭނުން ކުރެވުމެވެ. އަދި މިފަދަ ސިސްޓަމްތައް ބަލަހައްޓަން ކޮންމެ ޔުނިވަރސިޓީއެއްގައި ވަކި ބަޔަކު ތިބުމުގެ ބަދަލުގައި އެއްބަޔަކު މިކަންކަން ބެެހެއްޓުން، އެފަދަ ކަންކަމުގައި އެތައް ގުނައެއް ފަސޭހަވެ ހިންގުން ހަރުދަނާ ވެގެން ދެއެވެ.\nމިހާރު ވެސް އައިޔޫއެމްގެ ބަޖެޓަށް ވުރެ އެމްއެންޔޫގެ ބަޖެޓް ބޮޑެވެ. އަދި ކުދިން ވެސް ގިނައެވެ. ރައްޔިތުންގެ އިތުބާރު ވެސް އެމްއެންޔުއަށް ބޮޑެވެ. ވުމާއެކު ދެތަން އެކުވުމަކީ ހުރިހާ ގޮތަކުން ވެސް ފައިދާ ހުރިކަމެކެވެ.\nއެމްއެންޔޫގެ ފެކަލްޓީ އޮފް އިސްލާމިކް ސްޓަޑީޒްގައި ތިބި ކުދިންނާއި އައިޔޫއެމްގައި ތިބި ކުދިންނަށް އެއް ރިސޯސްތަކެއް ބޭނުނުކުރެވި، ލައިބްރަރީ އާއި އޮންލައިން ސިސްޓަމްތަކުގެ ފަސޭހަ އެންމެންނަށް ލިބި މުޅި ސިސްޓަމުގެ އިތުބާރު އިތުރަށް ފުރިހަމަ ވެެގެން ދާނެއެވެ. އަދި މިކަމުގެ ފައިދާ މުޅި ގައުމަށް ވެސް ކުރާނެއެވެ.\nދުނިޔޭގެ ގައުމުތަކުގެ ޔުނިވަރސިޓީއެއްގެ ކުދިންގެ އާބާދީ އާއި މި ދެ ޔުނިވަރސިޓީ އެއްކޮށް ލުމުން ވެސް ކައިރިވެސް ނުވެއެވެ. މާމަދެވެ. ކުދިން މަދުވުމާއެކު ރިސޯސް މަދުވެ ކިޔެވުމުގެ ފެންވަރު ހިފެހެއްޓުމަށް ދަތިތަކާއި ދިމާވެއެވެ.\nދެ ޔުނިވަރސިޓީ އެއްކުރުން އެއީ ސިޔާސީ އަދި ދީނީ ކަމަކަށް ނަހަދައި އެއީ އިޖުތިމާއީ ގޮތުން ގައުމަށް އެންމެ ލާބަހުރި ގޮތް ކަމުގައި ދެކެމެވެ.\nދެ ޔުނިވަރސިޓީ އެއްކޮށްގެން ކިޔަވައިދޭ އިރު ހުރިހާ ދަރިވަރުންނަށް ވެސް ކޮންމެހެން އެނގެން ޖެހޭ ދީނީ މައުލޫމާތާއި ގައުމިއްޔަތުގެ މައުލޫމާތުތައް ދެވޭގޮތަށް ޔުނިވަރިސިޓީ ބައްޓަން ކުރެވުމުން މިކަމުގައި ޝަކުވާއަށް ޖާގަ ކުޑަ ވެގެން ދާނެއެވެ. އިޖުތިމާއީ ގޮތުން މެދުމިނުގައި، އެއްމިންގަނޑެއް މުޖުތަމިއުގައި ދެމެހެއްޓުމަށް ފަސޭހަވެގެން ދާނެއެވެ.\nއިސްލާމިކް ޔުނިވަރސިޓީއާއި ގައުމީ ޔުނިވަރސިޓީ އެއް ޔުނިވަރސިޓީއަކަށް ހެދުމަކީ އިސްލާމީ ޔުނިވަރސިޓީ އުވާލުމެއް ނޫނެވެ. އެއީ އެ ޔުނިވަރސިޓީއާއި ގައުމީ ޔުނިވަރސިޓީ ގައުމުގެ އަމާޒަށް މިސްރާބު ސީދާކުރުމެވެ.\nރާއްޖޭގެ ކުދި އާބާދީތައް އެކުލެވެ ރަށްރަށުގައި މި ދެ ޔުނިވަރސިޓީެގ ކޯސްތައް ހިންގަން އުޅެގެން ލިބުނު ތަޖުރިބާއަކީ އެއްތަނެއް ވެސް މިގޮތަށް ރަނގަޅަށް ނުހިންގޭނެ ކަމުގެ ހެއްކެކެވެ. އެކަށީގެންވާ އަދަދަށް ކުދިން ނުލިބޭތީއެވެ.\nއެއިގެ ފުރިހަމަ އެއް މިސާލަކީ ފުވައްމުލައް ސިޓީއެވެ. ރާއްޖޭގެ ރަށްތަކުގެ ނިސްބަތުން3ވަނަ އަށް އެންމެ ގިނަ މީހުން ދިރިއުޅޭ ސިޓީގައި މި ދެ ޔުނިވަރސިޓީގެ ދެ ސެންޓަރު ގާއިމުކުރެވިގެން ވީ ތަޖުރިބާ ވިސްނަވާށެވެ. އެމްއެންޔޫގެ ކޯސްތައް 2012 ވަނަ އަހަރުގައި ފުވައްމުލަކުގައި ފެށިއެވެ. ކްލާސްތައްކަށް އެކަށީގެންވާ ވަރަށް ދަރިވަރުން ނުލިބޭތީ ހުއްޓެމުން ގޮސް އަދި ކިރިޔާ ކިރިޔާ ކޮޅަށް ހުރީ އެވެ. މިހާރު ކިޔަވާ ބެޗުތައް ނިމުމުން އެކަން ވެސް ހުއްޓުމާއި ގާތެވެ. ދެން ހުރީ އައިޔޫއެމްގެ ސެންޓަރެވެ. އެތަން ހުޅުވައިގެން އަދި އެއްވެސް ކޯހެއް ފެށޭވަރަށް ކުދިން ނުލިބެއެވެ.\nދުނިޔޭގެ ގައުމުތަކުގައި ޔުނިވަރސިޓީއަކަށް ބަލާ އާބާދީއަކީ5ލައްކަ އާއި 1 މިލިޔަން މީހުން ކަމަށް ވެއެވެ. މުޅި ރާއްޖޭގައި އަދި އޮތީ4ލައްކަ މީހުންގެ އާބާދީއެކެވެެ. ކަންތައްތައް މިހެން ހުރިއިރު މިހާރުގެ ހާލަތަށް ރާއްޖެގައި ދެ ޔުނިވަރސިޓީ ހިންގަން ވިސްނުމަކީ މޮޔަ ކަމެކެވެ. ގެއްލުމެކެވެ. އިޖުތިމާއިގޮތުންނާއި މާލިގޮތުންނެވެ.\nކޮލަމްތަކުން | 1 ކޮމެންޓް\nއައިޝްޑީ 30 ޖޫޏް 2019 12:06\nޔުނިވަރސިޓީ ހިންގުމުގެ ވާހަކަ އަކީ ވަރަށް ދިރާސާ ކޮއްގެން އަދި ކަމާގުލޭ ތައުލީމާ ތަޖްރިބާ އާ އެކު ދެއްކޭނެ ވާހަކަ އެއް ދެއްތޯ. ހަމަ އެކަނި ހިގާޚަރަދު ނުވަ ކިއަވާ ކުދިންގެ އަދަދަށް ބަލައިގެން ދެއްކޭވަރަށް ވުރެ ބޮޑު ވާހަކަ އެއްދެއްތޯ. އައިސްލެންޑަކީ ރާއްޖެ ވަރު ކުޑަ ގައުމެއް. އެތާގައި ކިތައް ޔުނިވަރސިޓީ ހުރޭތޯ. ރާއްޖޭގެ އެކިއެކި މުައްސަސާތަކުގެ ދަށުގައި އެހިންގާބޭނުމެއްނެތް އިންސްޓިޓިއުޓްތަކާ އެކެޑެމީތައް އުވާލުން މާމުހިއްމުނޯންތޯ. އޭރުން ވަސީލަތްތައް ސަލާމަތް ވާނެ ނޯންތޯ. އަދި އެތަންތަނުން ކުރަންއުޅޭކަންތައްތައް ޔުނިވެރސިޓީ އިން ކުރާގޮތައް ހަމަޖެްސީމާ މަރަގަޅަށް ކުރެވޭނެނޯންތޯ. މިހެންދެންނެވިއަސް ޕޮލިސް އާ މިލިޓަރީ ޓްރެއިނިން ރަގަޅުވާނީ ހަމަ އެމުައްސަސާ ތަކުގެ ދަށުން ހިންގުން ކަމަށް ގަބޫލުކުރެވޭ


Sushant ge maruge ilzaam othy Bollywood tharinge boluga, mi tharinge followers ves madhuvehje – Iru\nސުޝާންތުގެ މަރުގެ އިލްޒާމް އޮތީ ބޮލީވުޑު ތަރިންގެ ބޮލުގަ، މި ތަރިންގެ ފޮލޯވަރުންވެސް މަދުވެއްޖެ\nމިދިޔަ އާދިއްތަ ދުވަހު ދަންޖެހިގެން އަމިއްލައަށް މަރުވި އެކްޓަރު ސުޝާންތު ސިންގު ރާޖުޕުތު މަރުވީ ބޮލީވުޑުން އޭނާއާ މެދު އަމަލު ކުރި އިހާނެތި ގޮތުން ކަމަށްބުނެ، އެ މަރުގެ އިލްޒާމު ބައެއް ތަރިންގެ ބޮލުގައި އެޅިއްޖެއެވެ.\nއެގޮތުން، ޑައިރެކްޓަރު/ޕްރޮޑިއުސަރު ކަރަން ޖޯހަރު، ބަތަލާ އާލިއާ ބަޓު އަދި އެކްޓަރު ސަލްމާން ޚާންމެން ފަދަ ފުންނާބު އުސް ތަރިންނަށް އިންސްޓަގްރާމުން ފޮލޯކުރާ މީހުންގެ އަދަދުވެސް މިވަނީ ފާހަގަކޮށްލެވޭ އަދަދަކަށް ދަށްވެފައި ކަމަށް ‘ޕިންކްވިލާ’ އިން ކުރި ދިރާސާއަކުން ދައްކައިފިއެވެ. އޭގެ ބަދަލުގައި، ބަތަލާ ކަންގަނާ ރަނައުތު އަށް ފޮލޯކުރާ މީހުންގެ އަދަދު މިވަނީ އެންމެ ތިން ދުވަސް ތެރޭގައި 1.47 މިލިއަނުން އިތުރުވެފައެވެ. ހަމައެހެންމެ، ސުޝާންތާއެކު މަސައްކަތް ކޮށްފައިވާ ބަތަލާއިން ކަމަށްވާ ކްރިތީ ސެނޮން، ޝްރައްދާ ކަޕޫރު އަދި ރިއާ ޗަކްރަބޮތީ ގެ ފޮލޯވަރުންވެސް ވަނީ އިތުރުވެފައެވެ. ސަބަބަކީ އެ ތަރިން ސުޝާންތުގެ ޖަނާޒާގައި ބައިވެރިވުމުން ކަމަށް ‘ޕިންކްވިލާ’ އިން ލަފާކުރެއެވެ.\nސުޝާންތުގެ ފޭނުން ޤަބޫލުކުރާ ގޮތުގައި، ކަރަން ޖޯހަރުމެން ފަދަ ނުފޫޒުގަދަ ފަރާތްތަކުން ވަނީ ސުޝާންތު ދުނިޔޭގައި ހުރި އިރު އޭނާ ވަރަށް ބޮޑަށް ބާކީކޮށްލައިފައެވެ. އަދި މިކަމަށް ބާރުދޭ އެކިއެކި އިންޓަވިއުތަކާއި، ކުރީގެ ޕޯސްޓުތައް ވެސް މީސްމީޑިއާގައި އަންނަނީ ވައިރަލް ވަމުންނެވެ. އެގޮތުން ކަރަންގެ ޝޯ “ކޮފީ ވިތު ކަރަން” ގައި ސޯނަމް ކަޕޫރާއި އާލިއާ ބަޓް ފަދަ ތަރިން ސުޝާންތު ވަރަށް “ދަށްކޮށްލާފައި” ވާހަކަ ދައްކާފައި ހުރި ކަމަށްބުނާ ވީޑިއޯތަކެއް ވަނީ ފެންމަތިވެފައެވެ.\nސުޝާންތުގެ މަރަށްފަހު އެންމެ ބޮޑުތަނުން ފޮލޯވަރުން މަދުވެފައިވަނީ އާލިއާ ބަޓް ގެއެވެ. އެގޮތުން4ލައްކައަށްވުރެ ގިނަ ފޮލޯވަރުން އޭނާ އަންފޮލޯ ކޮށްފައިވާ ކަމަށް ‘ޕިންކްވިލާ’ގެ ދިރާސާއިން ދައްކައެވެ. އަދި ކަރަން ޖޯހަރުގެ 188،000 ފޮލޯވަރުން މަދުވެފައި ވާއިރު، ސޯނަމް ކަޕޫރާއި ސަލްމާން ޚާންގެ ފޮލޯވަރުން ވެސް ވަނީ ފުދޭ ވަރަކަށް ދަށަށް ގޮސްފައެވެ.\nފާހަގަކޮށްލަން ޖެހޭ ކަމަކީ، ސުޝާންތުގެ މަރާ ގުޅިގެން ކަރަން ޖޯހަރު، ސަލްމާން ޚާން، އެކްތާ ކަޕޫރު އަދި ސަންޖޭ ލީލާ ބަންސާލީއާ ދެކޮޅަށް ކޯޓުގައި މައްސަލައެއް ހުށަހަޅާފައިވާ ކަމެވެ. ބިހާރުގެ ކޯޓެއްގައި އޮތް މި މައްސަލައިގައި އިތުރު ހަތަރު މީހަކާއެކު ޖުމްލަ އަށް މީހުންގެ މައްޗަށް ދައުވާ އުފުލިފައިވެއެވެ. އެއީ، ސުޝާންތަށް ލިބިފައި އޮތް7ފިލްމެއް، އެންމެ6މަސްދުވަސް ތެރޭގައި އޭނާގެ އަތުން ގެއްލުމުގައި އެމީހުންގެ ނުފޫޒު އޮތް ކަމަށްބުނެއެވެ. އަދި ސުޝާންތު މަސައްކަތްކޮށްފައިވާ ބައެއް ފިލްމުތައް ބޮޑު ސްކްރީނާ ހަމައަށް އައިސްފައި ނުވާކަމަށްވެސް އެ ދައުވާގައި ވެއެވެ. އަދި މި ކަންތައްތަކާ ސުޝާންތު މާޔޫސްވެގެން އަމިއްލައަށް މަރުވުމުގެ ނިންމުން ނިންމުމަށް މަގުފަހިވީ ކަމަށް ބުނެފައިވެއެވެ.\n34 އަހަރުގައި ސުޝާންތު އަމިއްލައަށް މަރުވުމާ ގުޅިގެން، ބޮލީވުޑުގައި ހުރި އެތައް މައްސަލަތަކެއް ވަނީ ފެންމަތިވެފައެވެ. އެގޮތުން ނަން މަޝްހޫރު އާއިލާއިން އަންނަ ތަރިންނަށް ދޭ އިސްކަން ބޮޑުވުމާއި، އާދައިގެ ތަރިންނަށް އެވޯޑުތައް ނުދިނުން ފަދަ ކަންކަން ހިމެނެއެވެ. މިކަންކަން އާއްމުންގެ ސަމާލުކަމަށް ގެނެސްފައިވަނީ ބަތަލާ ކަންގަނާއެވެ.\n53621 24\nކަމަލް އަށް.. ސުއިސައިޑް ނޯޓް ނުލިޔުވުމުގެ މާނަ އަކީ ބަޔަކު އޭނަ މަރާލީއޭ ތަ?\nކޮންބޭކާރު ވާހަކައެއް އަމިއްލައަށް މަރުވެފަ އެއިލްޒާމް އެންމީހުންގެ ބޮލުގަ އަޅުވާނެކަމއްނެތް. އަމިއްލައަށް ޖެހޭތަމަރުވާން. އަމިއްލައަށް މަރުވާ ވިޔާނުދާ ހަޑިހުތުރު އަމަލު ކުރީމަ އެހެންމީހުންތަ ޒިންމާ ވާންޖެހެނީ. ހިންދޫ ދީނުގަ އެކަން އޮންނަގޮތްދޯ. ގެރިކަލާންގެ ބުނާގޮތްތަ\nދެންލީވެބާ ތިޔަހުރިހާ ވާހަކަ ތައް ސޫސަިޑް ނޯޓްގައި ނުލިޔުނީ….؟


Qudus Ah Israel In Verivegaiy Goiy, Kuru Gothakah - Vaguthu\nގުދުސް އަށް އިޒްރާއީލުން ވެރިވެގަތް ގޮތް ކުރުގޮތަަކަށް\nގުދުސް އަކީ މުސްލުމުންނާއި ނަސާރާއިންނާއި، ޔަހޫދިންނަށް ވެސް ދީނީ ގޮތުން ވަރަށް މުހިންމު ރަށެކެވެ. ފަހުގެ ތާރީހުގެ ތެރެއިން މި ރަށް ފާހަގަވެގެން ގޮސްފައި ވަނީ އިޒްރާއީލާގެ ފަލަސްތީނުގެ ދެބަސްވުންތަކުގެ އެންމެ މުހިންމު މައުޟޫގެ ގޮތުގައެވެ. އިޒްރާއީލުން އަބަދުވެސް ވަނީ ގުދުސް އެމީހުންގެ ބާރުގެ ދަށަށް ގެނައުމަށް ގިނަ މަސައްކަތްތަކެއް ކޮށްފައެވެ.\nމިހާރު އެމެރިކާގެ ރައީސް ޑޮނަލްޑް ޓްރަމްޕް ވަނީ، ބައިނަލް އަގްވާމީ ހަމަތަކާއި ގާނޫނުތަކާއި ހިލާފަށް، ގުދުސް އަކީ އިޒްރާއީލުގެ ވެރިރަށް ކަމުގައި ބަލައިގަންނަން އަމުރު ކޮށްފައެވެ.\n1947 ވަނަ އަހަރު: މި އަހަރު ގުދުސް އަރަބީންނާއި އަދި ޔަޔޫދީން އުޅެން ދެބަޔަކަށް ބަހާލުމަށް އދ އިން ޕްލޭނެއް އެކުލަވާލި އެވެ. މި ޕްލޭންގެ ދަށުން ގުދުސް އެއްވެސް ގައުމެއްގެ ބާރުގެ ދަށަށް ނާންނާނެ ގޮތަށް ވަނީ ރާވާފައެވެ.\n1948 ވަނަ އަހަރު: އަރަބި-އިޒްރާއީލު ހަނގުރާމައިގައި، ގުދުސް ދެބަޔަކަށް ބަހާލަން އަލިފްދާލުން ބޭނުންވުމުން ޒަޔަނިސްޓުން ގުދުސްގެ ހުޅަހު ފަޅި އެއްކޮށް ހިފިއެވެ.\n1967 ވަނަ އަހަރު: އިޒްރާއީލުން ސީރިއާ މިސްރު އަދި ޖޯޑަން އާއި ދެކޮޅަށް ކުރި ހަނގުރާމައިގައި ގުދުސްގެ އިރުމަތީ ފަޅި އެއްކޮށް ހިފިއެވެ. މިއާއެކު ގުދުސް މުޅިން އިޒްރާއީލުގެ ބާރުގެ ދަށް އައެވެ. 1967 ވަނަ އަހަރު ގުދުސް އެއްކޮށް ހިފުމުން ވެސް ގުދުސް އަކީ އިޒްރާއީލުގެ ބިމެއް ކަމުގައި ބައިނަލްއަގްވާމީ މުޖްތަމައުއިިން ބަލައިނުގަތެވެ. އޭގެ ތެރޭގައި އެމެރިކާވެސް ހިމެނެއެވެ.\n1980 ވަނަ އަހަރު: "ޖެރޫސަލެމް ލޯ"ގެ ނަމުގައި އިޒްރޭލުން ފާސްކުރި ގާނޫނުގައި ވަނީ ގުދުސް އަކީ އިޒްރޭލުގެ ވެރިރަށް ކަމުގައި ކަނޑައަޅާފައެވެ. މި ގާނޫ ހަދާފައި ވަނީ ބައިނަލްއަގްވާމީ ގާނޫނު ތަކާއ ކަނޑައެޅިގެން ހިލާފަށެވެ. މި ގާނޫނު ފާސް ކުރުމާއެކު އދ އިން ރެސޮލޫޝަން 478 ފާސް ކުރިއެވެ. މި ރެސޮލޫޝަންގައި ބުނީ އިޒްރާއީލުގެ ގާނޫނަކީ ތަންފީޒު ނުކުރެވޭނެ ގާނޫނެއް ކަމަށެވެ.\n2017 ވަނަ އަހަރު: ރަޝިއާއިން މި އަހަރުގެ ތެރޭގައި ވަނީ ހުޅަނގު ގުދުސް އަކީ އިޒްރޭލުގެ ވެރިރަށް ކަމުގައި ބަލައިގަނެފައެވެ. އަދި މި އަހަރުގެ ޑިސެމްބަރު މަހުގެ6ވަނަ ދުވަހު އެމެރިކާގެ ރައީސް ވަނީ މުޅި ގުދުސް އަކީ އިޒްރޭލުގެ ވެރިރަށް ކަމުގައި ބަލައިގަންނަން ނިންމާފައިވާކަން އިއުލާނު ކޮށް އެކަން ކުރުމަށް އަމުރު ނެެރެފައެވެ.\nގުދުސް އަކީ އިޒްރޭލުގެ ވެރިރަށް ކަމުގައި ބަލައިގަންނަން އެމެރިކާއިން ނިންމި ނިންމުމާ ދެކޮޅަށް އިސްލާމީ އުންމަތް ދަނީ އަޑު އުފުލަމުންނެވެ. އެގޮތުން ރާއްޖޭގެ ސިޔާސީ ފަރާތްތަކާއި އިސްލާމީ ގައުމުތަކުގެ ލީޑަރުން ދަނީ އެ ނިންމުމަށް ފާޑު ވިދާޅުވަމުންނެވެ. އަދި އެފަރާތްތަކުން ބުނަމުން ދަނީ މި ނިންމުމާއެކު އަނެއްކާވެސް މެދު އިރުމަތީގައި ހަމަނުޖެހުން އިތުރުވެގެންދާނެ ކަމަށެވެ.\nޑިސެމްބަރު 7, 2017 - 12:33\nސުވާލެއް ކުރިޔަސް މިކަހަލަ އެއްޗަކަށް ޖަވާބެއް ނުދޭނެ. މީހުން އަނދިރި ވާވައްދަން ބޭނުންވާތީ އަދިވެސް\nޑިސެމްބަރު 7, 2017 - 11:45\nބަލަ ދާއޫދުގެފާނުގެ ދަރިކަލުން ސުލައިމާނުގެފާނު އެޅުއްވި ބައިތުލް މަގްދިސް އަދިވެސް އެބަހުރިތަ؟\nޑިސެމްބަރު 7, 2017 - 10:03\n3 ގައުމެއްގެ 600 ވަރަކަށް މިލިޔަން މީހުންނާއި ހަގުރާމަ7ދުވަސް ތެރޭ ކޮށްގެން މިސްރާއި، ޖޯޑަންއާއި، ސީރިޔާގެ ބިންތަކެއް ހިފީ އިޒްރާއީލް ގައުމަކަށްވިތާ ކުޑަދުވަސްކޮޅެއްގެ ތެރޭގައި. އެހެންވީމަ މިކަމުން ކޮންމެވެސް އިބުރަތެއް ހާސިލްކުރަންއެބެޖެހޭތާ! 50 އަހަރުވީއިރުވެސް ގޯލާންގެ ބިންތަކުން އިޒްރޭލު ނުފައިބާ، ނުވެސް ފައިބާނެ. މިހާރު އެތަނަކީ އިޒްރާއީލުގެ ބިންތަކެއކަމުގައި ހަމަޖެހި އެވާހަކަ ދައްކާނެ ބަޔަކުވެސް ނެތް! ހަނދާނެއް ހުރި މީހަކުވެސް ނެތް! ގުދުސްއަށް ވެސް ވާނީ ހަމަ މިވަރުބާ!؟\nދިވެހި ފިލްމް އެވޯޑް ކޮންމެ އަހަރަކުވެސް ބޮޑު ހަނގުރާމައަކަށް\n3 ގަޑިއިރު ކުރިން 2\nއިންސާނީ ޙައްޤުތައް އެންމެ ފުރަތަމަ ކަނޑައެޅީ އިސްލާމް ދީން - ހުކުރު ޚުޠުބާ


ފްރީގައިޒް ވޮލީ ބޯޅަ މުބާރާތުގެ ފިރިހެން ޑިވިޒަން: އެއްވެސް މެޗަކުން މޮޅުނުވެ ހޯދަޑު އަދި ފުނާޑު މުބާރާތުން ކަޓައިފިMikal News\nއަފުން ޓީމް އަދި ހޯދަޑު ޔަންގު ޖަނެރޭޝަން ބައްދަލުކުރި މެޗްގެ މޮޅު ކުޅުންތެރިޔާގެ މަގާމް ހޯދި އައްކަޅޭ. ފޮޓޯ: ފުވައްމުލަކު އަތޮޅު ކައުންސިލް\nފްރީގައިޒް ވޮލީ ބޯޅަ މުބާރާތުގެ ފިރިހެން ޑިވިޒަން: އެއްވެސް މެޗަކުން މޮޅުނުވެ ހޯދަޑު އަދި ފުނާޑު މުބާރާތުން ކަޓައިފި\n17 އޮކްޓޯބަރ 2015, 8:25 |\nފުވައްމުލަކު އަތޮޅު ކައުންސިލުން އިންތިޒާމްކޮށްގެން “ފްރީގައިޒް ވޮލީ ބޯލް ޓޯނަމެންޓް” ފިރިހެން ޑިވިޒަންގެ ގުރޫޕް 1 ހިމެނޭ އެކުވެރި ފުނާޑު އާއި ގުރޫޕް2ގައި ހިމެނޭ ހޯދަޑު ޔަންގު ޖަނެރޭޝަން ކުޅުނު އެއްވެސް މެޗަކުން މޮޅުނުވެ މުބާރާތުން ކަޓައިފިއެވެ.\nއިއްޔެ ހަވީރު ކުޅުނު ގުރޫޕް2ގެ މެޗްގައި ބައްދަލުކުރީ ދިގުވާނޑު އަފުން ޓީމާއި ހޯދަޑު ޔަންގު ޖަނެރޭޝަން އެވެ. މިމެޗް 3-0 އިން ވަރަށް ފަސޭހަ ކަމާއި އެކު ދިގުވާނޑު އަފުން ޓީމް ކާމިޔާބުކުރިއެވެ. މިމެޗްގެ މޮޅު ކުޅުންތެރިޔަކީ އަފުން ޓީމްގެ އަޝްފާގް އާދަމް (އައްކަޅޭ) އެވެ.\nރޭ ކުޅުނީ ގުރޫޕް 1 ގެ މެޗެކެވެ. މިމެޗްގައި ބައްދަލުކުރީ އެކުވެރި ފުނާޑާއި ދަޑިމަގު އެކުވެރިންނެވެ. ފުރަތަމަ ސެޓްގައި ގަވާއިދާއި ހިލާފަތް ކުޅުންތެރިޔަކު ކުޅެން އެރުވުމުން މުބާރާތުގެ ގަވާއިދުގައިވާ ގޮތުގެ މަތިން މިސެޓް ލިބުނީ ފުނާޑަށެވެ. ނަމަވެސް ފަހު ތިން ސެޓް ވަރަށް ފަސޭހަ ކަމާއި އެކު ދަޑިމަގު އެކުވެރިން ގެންގޮސް ފުނާޑު މުބާރާތުން ކަޓުވާލިއެވެ.\nމިއަދު ހަވީރު ބައްދަލުކުރާނީ ދަޑިމަގު އެކުވެރިންނާއި މާދަޑު ފިސްޑާއެވެ. މިރޭ ކުޅޭނީ އަންހެން ޑިވިޒަންގެ ތިންވަނަ ސެމީ ފައިނަލެވެ. މިމެޗްގައި ބައްދަލުކުރާނީ މާދަޑު ފިސްޑާ އާއި މިސްކިތްމަގު އެންމެންގެ ގުޅުމެވެ. މިމެޗް ކާމިޔާބުކުރާ ޓީމެއް ފައިނަލަށް ހޮވޭނެއެވެ.\nމިއީ ފުވައްމުލަކުގައި މިހާތަނަށް ބާއްވާ އެންމެ އަގުބޮޑު އަދި އެންމެ ފެންވަރު ރަނގަޅު މުބާރާތެވެ. އެގޮތުން މިމުބާރާތަށްޓަކައި ރާއްޖޭން ބޭރުގެ ކުޅުންތެރިންނާއި ރާއްޖޭގެ ގައުމީ ޓީމްގެ ކުޅުންތެރިންވެސް ޓީމްތަކަށް ކުޅޭނެއެވެ. މުބާރާތް ސްޕޮންސަރ ކޮށްފައިވަނީ ފްރީގައިޒް ހޯލްޑިންގ އެވެ.


"Kalaidhooo gai blackmail kuree barahanaa photo thakeh leak kollaane kamah bune" | Mihaaru\nއަންހެނުންނަށް އަނިޔާ ކުރުމާ ދެކޮޅަށް ހަދާފައިވާ ޕޯސްޓަރެއް --ފޮޓޯ:ގެޓީ އިމޭޖަސް\n"ކަލައިދޫގައި ބްލެކްމެއިލް ކުރީ ބަރަހަނާ ފޮޓޯތަކެއް ލީކުކޮށްލާނެ ކަމަށް ބުނެ"\n09 ޖެނުއަރީ 2018 - 10:45 27 comments\nލ. ކަލައިދޫގައި އުމުރުން 18 އަހަރު ނުފުރޭ އަންހެން ކުއްޖަކު ރޭޕުކޮށް، އެ ކުއްޖާ ބްލެކްމެއިލް ކުރީ ބަރަހަނާ ފޮޓޯތަކެއް ލީކުކޮށްލާނެ ކަމަށް ބުނެ ބިރުދައްކައިގެން ކަމަށް އެ ރަށުން ވާހަކަ ދެއްކި ބައެއް މީހުން މިއަދު ބުނެފި އެވެ.\nއަންހެންކުއްޖާ ރޭޕްކުރި ކަމަށް އޭނާގެ އާއިލާއާ ހަވާލާދީ ކަލައިދޫގެ ބައެއް މީހުން ބުނި ނަމަވެސް، އެ މައްސަލައިގައި މީހަކު ހައްޔަރު ކުރީ ބްލެކްމެއިލް ކުރިކަމުގެ ތުހުމަތުގަ އެވެ. އެކަމަކު މައްސަލައިގެ ތަފްސީލެއް ފުލުހުން އަދިއެއް ނުދެ އެވެ.\nބްލެކްމެއިލް ކުރި ކަމުގެ ތުހުމަތުގައި ހައްޔަރު ކުރި، އުމުރުން ވިއްސަކަށް އަހަރުގެ ފިރިހެންމީހާގެ ބަންދަށް އިސްދޫ މެޖިސްޓްރޭޓް ކޯޓުން އިއްޔެ ވަނީ 15 ދުވަސް ޖަހައިފަ އެވެ.\n"މިހާރު" އާ ވާހަކަ ދެއްކި ކަލައިދޫގެ ބައެއް މީހުން ބުނީ ހައްޔަރު ކުރި ޒުވާނާ އާއި އަންހެން ކުއްޖާއަކީ ދެ ރަހުމަތްްތެރިން ކަމަށެވެ. އަދި ފިރިހެންމީހާ ގަދަކަމުން އަންހެން ކުއްޖާއާ ޖިންސީ ގުޅުން ހިންގީ، ދެ މީހުން ސައިކަލުގައި އިސްދު އަށް ގޮސް އައި މަގުމަތީގައި، ދެ ރަށް ދޭތެރޭގައި އޮންނަ ވަލުތެރޭގައި ކަމަށް އެ މީހުން ބުންޏެވެ.\n"އެ އަމަލު ހިންގުމަށް ފަހު އަންހެން ކުއްޖާ ބަރަހަނާކޮށް ފޯނުން ފޮޓޯ ނެގީ. އަދި އެ ވާހަކަ ދައްކައިފިނަމަ ފޮޓޯތައް ލީކުކޮށްލާނެ ކަމަށް ބިރު ދައްކަމުން ދިޔައީ،" އަންހެންކުއްޖާގެ އާއިލާއާ ގުޅުން އޮންނަ ކަލައިދޫ މީހަކު ބުންޏެވެ.\nބްލެކްމެއިލް ކުރި ނަމަވެސް އެ މައްސަލަ ފުލުހުންނަށް ހުށަހެޅީ އަންހެންކުއްޖާގެ އާއިލާއިން ކަމަށް އޭނާ ބުންޏެވެ.\nމިދިޔަ ބުދަ ދުވަހު މާލޭގައި އަންހެނަކު ރޭޕްކުރި ކަމުގެ ތުހުމަތުގައި ވެސް ފިރިހެނަކު ވަނީ ހައްޔަރުކޮށްފަ އެވެ. އަދި އެ މީހާގެ ބަންދަށް ވެސް، ތިނަދޫ މެޖިސްޓްރޭޓް ކޯޓުން ވަނީ 15 ދުވަސް ޖަހާފަ އެވެ.\nއިތުރު ލިޔުންތައް ކުށްކުރުން ޕޮލިސް ބްލެކްމެއިލް ރޭޕް ލ. އަތޮޅު


Rahkaatherivey, mivaguthakee heyluntheri vaanvee vaguthu\nކޮވިޑް-19 ހޭލުންތެރިކަން އިތުރުކުރަންޖެހޭ\nރައްކާތެރިވޭ، މިވަގުތަކީ ހޭލުންތެރި ވާންވީ ވަގުތު!\nމިފަދަ ބަލިމަޑުކަމެއް ފެތުރިގެން އުޅޭއިރު ސާފުތާހިރުކަމަށް ވިސްނާލާ\nމިއީ އާދައިގެ ރޯގާ އެއްކަމަށް ދެކި އެކަން ފޮރުވުމުގެ ބޭނުމެއް ނެތް\nކ. މާލެ | 18 އޮކްޓޯބަރ 2020 | އާދީއްތަ 02:27 | 3,311\nމިދަނޑިވަޅުގައި އެންމެންގެ ފަރުދީ ޒިންމާ އަދާކުރުން މުހިއްމު - ރާއްޖެއެމްވީ\nއަހަރެމެން އެންމެންނާ ކޮވިޑް–19 ގެ ބިރުވެރިކަން ކުރިމަތިވީ ނުވެސް އެނގި ތިއްބައެވެ. މިފަދަ ކަމަކަށް ތައްޔާރު ވެސް ނުވެ ތިއްބައެވެ. ކޮންމެއަކަސް މިއަދު މިވަނީ މި ވައިރަހާ އެކު އުޅެން ޖެހިފައެވެ. މި އައު އާންމު ހާލަތުގައި އުޅެން ދަސްކުރަން ޖެހިފައެވެ. މި ވަގުތަކީ ކޮންމެ މީހެއް ވެސް އެ މީހެއްގެ ފަރުދީ ޒިންމާ އެންމެ ފުރިހަމައަށް އަދާ ކުރަންވީ ވަގުތެވެ.\nއަމިއްލައަށް ހޭލުންތެރިވެ އަނެކާ ހޭލުންތެރި ކުރުވަންވީ ވަގުތެވެ. ތިމާއަށް ބަލި ޖެހިދާނެ ކަމަށް ރައްކާތެރިވާން ދޭ ސަމާލުކަމާއި އެއްވަރަށް، ތިމާގެ ފުށުން އެހެން މީހަކު މި ބަލީގެ ނުރައްކަލަށް ހުށަނޭޅޭނެހެން އަމަލުތައް ބަހައްޓަން އިސްކަން ދޭންވީއެވެ.\nއެންމެ ފުރަތަމަ ކަމަކީ ތިމާ އަމިއްލައަށް ހޭލުންތެރި ވުމެވެ. އަމިއްލަ ނަފްސާ ސުވާލު ކޮށްލާށެވެ. އަހަރެންނަށް މިއަދު މި ދުނިޔޭގައި ހިނގަމުންދާ ކަންކަމާ މެދު ފުދޭ މިންވަރަށް މައުލޫމާތު އިނގޭތޯއެވެ؟ ނުވަތަ އަދިވެސް މައުލޫމާތު ހޯދަން ވީތޯއެވެ؟ މި ދެ ސުވާލުގެ ޖަވާބު ލިބިއްޖެނަމަ ހަމަ ޔަގީނުންވެސް ދެން ކަންތައް ކުރަންވީގޮތް ސާފުވެގެން ދާނެއެވެ. އަދި ކޮންމެ ދުވަހު ކުރާ ކުދިކުދި ކަންކަމަށް ސަމާލުވެ ރައްކާތެރި ވެވިދާނެއެވެ.\nކޮންމެ ދުވަހަކު ގެއިން ނެރޭ ކުނިކޮތަޅު ހުރީ ރަނގަޅަށް ބަންދު ކޮށްފައިތޯ ޔަގީން ކުރާށެވެ. މަގުމަތީގައި މި ކޮތަޅުތައް ބަހައްޓާއިރު މީހުންނަށް ހިނގާބިނގާވެ އުޅެން އުނދަގޫ ނުވާނެހެން އެ ބަހައްޓާށެވެ. އަދި ގޭ ދޮރުމަތީގައި ކުނި ކޮތަޅު ނުބަހައްޓާށެވެ. މިއީ ވެސް ހަމަ ތިމާއާ އެހެން މީހުންގެ ރައްކާތެރިކަމަށް ކުރެވޭނެ ވަރަށް ކުޑަ ނަމަވެސް ވަރަށް މުހިއްމު ކަމެކެވެ.\nމިފަދަ ބަލިމަޑުކަމެއް ފެތުރިގެން އުޅޭއިރު ސާފުތާހިރުކަމަށް ވިސްނާލާށެވެ. ގޭގައި ކިތަންމެ ވަރަކަށް އަތް ދޮވެ ސެނަޓައިޒަރ ބޭނުން ކުރި ކަމުގައި ވީނަމަވެސް މަގުމައްޗަށް ކުޅު ޖަހާނަމަ އެއީ އޭގެ ސަބަބުން އެހެން މީހުންނަށް އަދި ތިމާއަށް ވެސް އޭގެ ސަބަބުން ނުރައްކާތަކާ ކުރިމަތި ވެދާނެ ކަމެކެވެ.\nޖަރާސީމުތައް ފެތުރިގަތުމަށް ހުޅުވާލެވޭ ހުރިހާ އަމަލަކުން ދުރުހެލި ވުމަކީ އެންމެންނަށާއި އަމިއްލަ ނަފްސަށް ކޮށްދެވޭ ހިދުމަތެކެވެ. އަދި އެހެން މީހަކު މިފަދައިން ކަންތައް ކުރާތަން ފެނިއްޖެނަމަ އެކަން ހުއްޓުވާށެވެ. ނަސޭހަތްތެރި ވާށެވެ. އެހެން މީހުންނަށް ރަނގަޅު ގޮތް ބުނެދިނުމަކީވެސް ތިބާގެ ފަރުދީ ޒިންމާއެކެވެ.\nމީގެ އިތުރުން ވެސް އެއްވެސް ބައްޔެެއްގެެ އަލާމަތް ފެންނަ ކަމުގައި ވާނަމަ ވީހާވެސް އަވަހަކަށް ސިއްހީ މާހިރެއްގެ އިރުޝާދެއް ހޯދަންވާނެއެވެ. ބައްޔެއްވުމުން އެކަން ފޮރުވަންވީ ކީއްވެގެންތޯއެވެ؟ ކޮންމެ އިންސާނަކީ ވެސް ބަލިވާނެ މީހެއްކަން ނޭންގޭ މީހެއް ނޫޅޭނެއެއް ނޫން ހެއްޔެވެ.\nމިއީ އާދައިގެ ރޯގާ އެއްކަމަށް ދެކި އެކަން ފޮރުވުމުގެ ބޭނުމެއް ނެތެވެ. މިއީ މަދުން ނަމަވެސް ފެންނަ މަންޒަރެކެވެ. މިކަމާ މެދު އަޅާނުލެވި ފަރުވާ ކުޑަކުރެވުމުގެ ސަބަބުން ގިނަ ބަޔަކަށް ބަލި ޖެހުމުގެ ވުރުސަތު ބޮޑުވެގެން ދެއެވެ. ބަލި ޖެހުމަކީ ތިބާގެ ކުށެއް ނޫނެވެ.\nމިހެން ގޮސް ރަނގަޅު ކުރެވިދާނެ އެތައް ކަމެއް އެބަހުއްޓެވެ. ފަރުދީ ޒިންމާ އަދާކުރުމަށް ކުރެވިދާނެ އެތައް ކަމެއް އެބަހުއްޓެވެ. ތިމާގެ ކަންކަން ރަނގަޅު ކުރުމަށްފަހު އެހެން މީހުންނަށް ހެދޭ ގޯސްތައް ވެސް ރަނގަޅު ކުރުމަށް އެހީތެރި ވުމަކީ މީގެ ތެރޭގައި ހިމެނޭ ކަންކަމެވެ. ކިތަންމެ ކުޑަކަމަކުން ވެސް ބޮޑު އަދި ހެޔޮ ބަދަލެއް ގެނެވިދާނެއެވެ. އައު އާންމު ހާލަތާއެކު އުޅެން ޖެހިފައިވާއިރު މިހުރިހާ ކަންކަމަށް ހޭލުންތެރިވާން އެބަޖެހެއެވެ. އަދި އެހެން މީހުން ހޭލުންތެރި ކުރުވަން އެބަ ޖެހެއެވެ.\nދުވަހުން ދުވަހުން ފެންނަމުން އަންނަ ކޭސްތަކުގެ އަދަދު ކުރިން ހުރި އަދަދުތަކާ އަޅާކިޔާއިރު ބޮޑު ތަނުން ތިރި ކުރެވިފައިވާ އިރު، ފަރުވާ ކުޑަ ކުރެވިއްޖެ ހާލަތެއްގައި އަނެއްކާވެސް ކުރެވުނު ހުރިހާ މަސައްކަތެއް ވެއްޔާ މޮޑެވުނީއެވެ. ބަލި ކޮންޓްރޯލް ކުރުމުގައި ހޯދިފައިވާ ކުރިއެރުންތަކަށް އެއްބާރުލުންދީ، އަމާޒު ހިފަންވީ މި ކޮމިއުނިޓީ ޓްރާންމިޝަނުން ސަލާމަތް ވުމަށެވެ.\nމާލޭގައި ކޯ ވޯކްސްޕޭސް ފެސިލިޓީއެއް ގާއިމް ކުރަނީ\nޕޭޕަލްގެ ޚިދުމަތް ރާއްޖެ ގެނައުމުގައި މިހާރު ބޮޑަށް އޮތީ އެކުންފުނީގެ ޕްލޭންގައި ރާއްޖެ ހިމެނުން: ގަވަރުނަރު


Mia Khalifa ge moonun thafaatheh faahaga veytha? – Iru\n15 ރަށަކުން ގޯތި ދޫކުރުމުގެ ހުއްދައަށް އެދިއްޖެ\nގާޒީ ނަޖީބުގެ މައްސަލަ ބަލަން ކޮމިޓީއަށް ފޮނުވަން ނަޝީދު ނިންމަވައިފި\nމިއާ ޚަލީފާގެ މޫނުން ތަފާތެއް ފާހަގަވޭތަ؟\nޝާޝާ· 28 ޖޫން 2020\nކުރީގެ އެޑަލްޓް ތަރި އަދި މިހާރު ސްޕޯޓްސް ބްލޮގާއެއް ގޮތުގައި ހަރަކާތްތެރިވާ މިއާ ޚަލީފާ، ނޭފަތް ކުޑަކުރަން އޮޕަރޭޝަނެއް ކޮށްފިއެވެ.\n“ޓީއެމްޒީ” އިން ރިޕޯޓުކުރާ ގޮތުގައި، ސްކާލެސް ނޯސް ރައިނޯޕްލާސްޓީ ސާޖަރީއެއް މިއާ ހަދާފައިވަނީ މިދިޔަ ހަފްތާގެ ތެރޭގައެވެ. އަދި އެ ސާޖަރީއަށްފަހު އޭނާ މިހާރު ހުރި ގޮތުގެ ފޮޓޯއެއްވެސް ވަނީ އެ މެގަޒިންއާ ހިއްސާކޮށްފައެވެ.\nމިއާ ހެދި ސާޖަރީއަށް 15،000 ޑޮލަރު ހޭދަކުރިއިރު، އޭނާ ބުނީ އުމުރުން 14 އަހަރުން ފެށިގެން އޭނާގެ ނޭފަތް ހުންނަ ގޮތާމެދު ހިތްހަމަނުޖެހޭ ކަމަށެވެ. އަދި ނޭފަތް ކުޑަކުރަން ސާޖަރީއެއް ހަދަން ބޭނުންވެފައި ހުންނަތާ ފުދޭވަރަކަށް އަހަރުތަކެއް ވެއްޖެކަމަށާއި، ނަމަވެސް އެ ނޭފަތާއި، ބުމައާއި އޭނާ އަޅާ އައިނަކީ މިއާގެ “ސިގްނޭޗާ ލުކް” އަށް ވެފައި އޮތުމުން، ބަދަލެއް ގެންނަން ޖެހިލުންވީ ކަމަށް މިއާ ބުންޏެވެ.\nމިއާގެ ނޭފަތް ސާޖަރީ ކޮށްފައި\nކޮންމެއަކަސް، މިއާ މިވަނީ އެންމެފަހުން އެ ހުވަފެން ކާމިޔާބު ކޮށްފައެވެ. އަދި މިހާރު ލިބިފައިވާ “އާ ނޭފަތުގެ” ޝުކުރު ހައްގުވަނީ ކޮސްމެޓިކް ސާޖިއަން ޑރ. ދީޕަކް ޑުގާ އަށް ކަމަށް މިއާ ބުނެއެވެ. ޑރ. ދީޕަކް އަކީ، ބެވާރލީ ހިލްސްގައި މަސައްކަތް ކުރާ މަޝްހޫރު ކޮސްމެޓިކް ސާޖިއަން އެކެވެ. އެގޮތުން، އެތައް ސެލެބްރީޓީންނެއްގެ ސާޖަރީ މީގެކުރިން ވެސް ހަދާދީފައިވެއެވެ.\nރިޔާ ސެން ބޮލީވުޑް ދޫކޮށްލި ސަބަބު މި އޮތީ!\nނޭފަތް ކުޑަކުރުމާއި، ތުންފަތް ބޮޑުކުރުމަށް ހަދާ ސާޖަރީ ތަކަކީ ބޭރު ޤައުމުތަކުގައި ވަރަށް އާއްމު ކަމެކެވެ.\nމިއާ ޚަލީފާ، 27، އެޑަލްޓް އިންޑަސްޓްރީއަށް ވަނީ 2014 ވަނަ އަހަރެވެ. ނަމަވެސް އޭގެ ޖެހިގެން އައި އަހަރު މިއާ ވަނީ އެ މަސައްކަތް ކުރުން ހުއްޓާލައިފައެވެ. އަދި އެއީ އޭނާއަށް ޙަޔާތުގައި އެޅުނު ޅައެއްޗެއް ކަމަށާއި، ދެވަނަ ފަހަރަށް އެކަހަލަ ކަމެއް ތަކުރާރު ނުކުރާނެ ކަމަށް މިއާ ވަނީ އެއްބަސްވެފައެވެ. ހަމައެހެންމެ، އެދުވަސްވަރު މިއާގެ “ޅަ ސިކުނޑީގެ” ފައިދާ ނަގާފައިވާ ކަމަށްބުނެ މިއާ ވަނީ އެޑަލްޓް އިންޑަސްޓްރީގެ ޕްރޮޑިއުސަރުންނަށް ވެސް ވަރަށް ބޮޑަށް ފާޑުކިޔައިފައެވެ. މީގެ އިތުރުން، މިއާ މިހާރު އަންނަނީ، އެފަދަ މަގަކުން ނުދިޔުމަށް ޒުވާން އަންހެން ކުދިންނަށް ނަސޭހަތްތެރިވެސް ވަމުންނެވެ.\n19 8 11 33\nބަތޫލް ކަލޭ ކައިރީގައި ބުނިތަ އޭނަ ނޯސް ޖޮބެއް ނުހެދިގެން މޮޔަވާ ވާހަކަ؟ ނޫނީ އޭނަ ހިތުން އޭނަ އަކީ މިއާ އޭ؟ ކަލެއަށް ކިހިނެއްތަ ތިހާ މޮޅަށް ތި އިނގުނީ ބަތޫލް އެކަމެއް ނުކުރެވިގެން މޮޔަވާ ކަމެއް ވެސް؟ ބަލަދު އަރާ މީހެއްތަ ކަލޭ ތީ؟ މަންމަ ތަ؟ ބައްޕަ ތަ؟ ފްރެންޑްސް؟ އޯކޭ މައްސަލައެއް ނެތް، މިސާލަކަށް ބަތޫލް ނޯސް ޖޮބެއް ހަދަން ވިސްނީޔޯ، ދެން ކަލެޔައް ކޮން ބަލާއެއް….\nކަލޭ ކައިރީގައި ބަތޫލް ބުނިތަ އޭނަ ނޯސް ޖޮބެއް ނުހެދިގެން މޮޔަ ވާ ވާހަކަ؟ ނޫނީ އޭނަ ހިތުން އޭނަ އަކީ މިއާ އޭ؟ ބަތޫލް އަށް ބަލަދު އަރާ މީހެއްތަ ތީ؟ ދެން ކަލޭ ހިތުން ކަލޭ ތީ ކާކުތަ ވަކި؟ ހެންޑެއްޔޭ ނުވީދިބަލަ\nތިބާ ހެއްދެވި ފަރާތައް ބިރުވެތިވޭ! ނޫސްވެރިކަމުގެ ނަމުގަ ފިތުނަތައް ޢާންމުނުކުރޭ!\nމިހާރު މިއުޅޭ ބަތޫލްވެސް ދެން އުޅޭނީ ނޯސް ޖޮބެއް ނުހެދިގެން …. ހިތުން މިއާ ވިއްޔާ ލޮލް


"Eki Dhaairaa Thakun Meehun Binaa Kurumah India Othee Thayyaarah" - Vaguthu\nނައިބު ރައީސް ފައިސަލް ނަސީމް، އިންޑިއާގެ ކޮމްޕްޓްރޯލާ އެންޑް އޮޑިޓަ ޖެނަރަލްއާ ބައްދަލު ކުރައްވަނީ. -- ފޮޓޯ: ރައީސް އޮފީސް\nރާއްޖޭގެ ބައެއް އިދާރާތަކުގެ މީހުން ބިނާކުރުމަށް ނުވަތަ ތަމްރީނުކުރުމަށް އެހީތެރިކަން ފޯރުކޮށްދިނުމަށް އިންޑިއާ ތައްޔާރަށް އޮތް ކަމަށް އެ ގައުމުގެ ކޮމްޕްޓްރޯލާ އެންޑް އޮޑިޓަ ޖެނެރަލް މރ. ގްރިޝް ޗަންދްރަ މުރްމު އިއްޔެ ވިދާޅުވެއްޖެއެވެ.\nނައިބު ރައީސް ފައިސަލް ނަސީމް ވަނީ އިންޑިއާގެ ކޮމްޕްޓްރޯލާ އެންޑް އޮޑިޓަ ޖެނަރަލްއާ ބައްދަލު ކުރައްވައިފައެވެ.\nރައީސް އޮފީހުގައި އޮތް މިބައްދަލުކުރެއްވުމުގައި، ނައިބު ރައީސް ވަނީ ސަރުކާރުގެ އޮޑިޓާއި ގުޅުންހުރި އިދާރާތަކަށް ބޭނުންވާ ފަންނީ އެހީތެރިކަން އިންޑިއާގެ ކޮމްޕްޓްރޯލާ އެންޑް އޮޑިޓަ ޖެނަރަލް ފަދަ ތަޖުރިބާކާރު ބޭފުޅަކު ދެއްވިކަމަށްޓަކައި ޝުކުރުއަދާކުރައްވާފައެވެ. އަދި އެމަނިކުފާނު ވަނީ އިންޑިއާ ސަރުކާރުން ރާއްޖެއަށް ހުރިހާ ދާއިރާއަކުންވެސް އެހީތެރިކަން ފޯރުކޮށްދެއްވާކަމަށްޓަކައި އިންޑިއާގެ ސަރުކާރަށް ޝުކުރުއަދާކުރައްވާފައެވެ. މިގޮތުން އިންޑިއާ ސަރުކާރުން ޚާއްޞަގޮތެއްގައި ރާއްޖޭގެ ތަރައްޤީގެ މަޝްރޫޢުތަކަށް ވެދެއްވާ އެހީތެރިކަން އެމަނިކުފާނުގެ ވާހަކަފުޅުގައި ފާހަގަކުރެއްވެވިއެވެ.\nއިންޑިއާގެ ކޮމްޕްޓްރޯލާ އެންޑް އޮޑިޓަ ޖެނަރަލް ދެއްކެވި ވާހަކައިގައި ވަނީ ރާއްޖޭގެ ބައެއް އިދާރާތަކުގެ މީހުން ބިނާކުރުމަށް ނުވަތަ ތަމްރީނުކުރުމަށް އެހީތެރިކަން ފޯރުކޮށްދިނުމަށް އިންޑިއާ ތައްޔާރަށްއޮތްކަމުގައި ވިދާޅުވެފައެވެ. އަދި ޚާއްސަކޮށް ހެޔޮވެރިކަން ކުރިއަށް ގެންދިއުމަށާއި، ސިއްހީ އަދި ތައުލީމީ ދާއިރާ އިން މީހުން ބިނާކުރުމަށް އެހީތެރިކަން ފޯރުކޮށްދެވިދާނެކަމުގައި އެބޭފުޅާ ވިދާޅުވިއެވެ.\nމީގެ އިތުރުން އެކި ދާއިރާތަކުން އޯޑިޓް ކުރުމަށް އެހީތެރިކަން ފޯރުކޮށްދެވުމަށްވެސް އެބޭފުޅާ ވަނީ ޝައުޤުވެރިކަން ފާޅުކުރައްވާފައެވެ. އެގޮތުން ތިމާވެށީގެ ދާއިރާއިންނާއި އިންފޮމޭޝަން ޓެކްނޮލޮޖީގެ ދާއިރާ އެބޭފުޅާ ފާހަގަކުރެއްވެވިއެވެ. އަދި އެބޭފުޅާ ވަނީ ޤައުމުގައި ހުރި ވަސީލަތްތައް އެންމެ ފުރިހަމައަށް ބޭނުން ކުރުމުގެ މުހިންމުކަމުގެ މައްޗަށް މި ބައްދަލުކޮށްލެއްވުމުގައި އަލިއަޅުއްވާލައްވާފައެވެ.\nމި ބައްދަލުކޮށްލެއްވުމުގައި ނައިބު ރައީސް ާއި އިންޑިއާގެ ކޮމްޕްޓްރޯލާ އެންޑް އޮޑިޓަ ޖެނަރަލް ވަނީ ދިވެހި ސަރުކާރާއި، އިންޑިއާ ސަރުކާރާއި މެދު ސޮއިކުރައްވާފައިވާ ބައެއް އެމްއޯޔޫތަކާއި ގުޅޭގޮތުން މަޝްވަރާ ކުރައްވާފައެވެ. އަދި މި އެމްއޯޔޫ ތަކުން ލިބިގެންދާނެ ފައިދާތަކާ ގުޅޭގޮތުންވެސް އެ ދެބޭފުޅުން ވާހަކަފުޅު ދެއްކެވިއެވެ. މީގެ އިތުރުން ދެ ބޭފުޅުންވެސް ވަނީ ދެ ގައުމުގެ ޒަމާންވީ ގާތް ގުޅުން އިތުރަށް ވަރުގަދަކުރުމާއި ގުޅޭގޮތުން މަޝްވަރާކުރައްވައިފައެވެ.\nއޮކްޓޯބަރ 29, 2021 06:57\nމިހާރު މި ރާއްޖޭގެ ކޮންމެ ކަމެއްވެސް ކުރެވެނީ އިންޑިޔާއިން ކޮށްދިނީމަ ކަން ދެއްކުންތީ // ސްކޫލްއެއްގެ ހޯލެއެްވިޔަސް މަރާމާތް ކޮށްދެނީ ގެރި އިންޑިޔާ // ރަށެއްގެ ކައުންސިލް އިދާރާ ފަންކާތަށަ ބަދަލް ކުރެަންވެސް ގެރި އިންޑިޔާ // މީބޮޑުވަރު އިސްތިއުފާ ދޭން އަދިވެސް ނުވަނީބާ ؟؟؟؟


ކުނި / ތިމާވެށި\nDecember 02, 2020 35\nކުނި ދެން ހުންނާނީ މަގުމަތީގައިބާ؟\nކޮވިޑް 19 އަކީ މުޅި ދުނިޔޭގެ ހިނގުމަށް ބޮޑެތި ބަދަލުތަކެއް ގެނުވި ބަލިމަޑުކަމެކެވެ. މި ބަލިމަޑުކަމުގައި އުޅޭތާ އަހަރެއް ވާން ގާތްވީ އިރު އަދިވެސް ގިނަ ގައުމުތަކުން ބަލިމަޑުކަން ތަހައްމަލުކުރަމުން، ގެނބެމުން މައްޗަށް އަރަމުން، ނޭވާ ލަމުން ނުލަމުން ކަހަލަ ގޮތަކަށް ދުވަސްތައް ގުނަމުން ދަނީ އެވެ. ދިރުޅުމުގެ ވައްޓަފާޅިއަށް ގެނައި...\nކުނި އެންދުމުގެ މަޝްރޫއުތަކުން ކޮން ނަތީޖާއެއް؟\nއަލީ ޝަމީމް މުހައްމަދު (ސަންބޯ) އޭނާގެ ރަށް ނ. ކުޑަފަރީ ގުނަނީ ކުންޏާ މެދު މީހުން ހޭލުންތެރި މަދު ރަށްރަށުގެ ތެރޭގަ އެވެ. ޝަމީމް ކަންބޮޑުވަނީ ރަށު މީހުން ފަރުވާތެރިކަމާ އެކު ޑަސްބިންތަކަށް އަޅާ ކުންޏަށް ދެން ވެގެންދާ ގޮތާ މެދު އެވެ.\nޖޫސްބޯ ޕްލާސްޓިކް ހޮޅި އާއި ކަފަބުރު ޔޫކޭގައި މަނާކޮށްފި\nއެއްފަހަރު ބޭނުންކޮށްފައި އެއްލައިލާ ޕްލާސްޓިކާ ދެކޮޅަށް އިނގިރޭސިވިލާތުން އަޅަމުން އަންނަ ފިޔަވަޅުތަކުގެ ދަށުން، ޖޫސްބޯ ޕްލާސްޓިކް ހޮޅި އާއި ޕްލާސްޓިކް ކަފަބުރު މަނާކޮށްފި އެވެ.\nދަތުރު ނިމުނު އިރު ރީތި ފިނޮޅު ކުނިގޮނޑަކަށް!\nމަންޒަރުތަކަށް ބަލާއިރު އެ ފިނޮޅުގައި ވަރަށް މަޖާ ނެގިކަން އެނގެ އެވެ. ޓެންޓު ޖަހައި، ބާބަކިއު ހަދައި އުޅުނުކަން ފޮޓޯތަކުން ފެނެ އެވެ. އެކަމަކު އިރު އޮއްސުމާ އެކު، ދަތުރު ކުރުކޮށްލާފައި އެނބުރި ރަށަށް ދިޔައީ، ޖެހި ހުރިހާ ސަކަރާތަކާ އެކު، ކުނިތައް ފިނޮޅަށް ދޫކޮށްލައިފަ އެވެ.\nFebruary 06, 2020 4\nފްރާންސްގެ މަޝްހޫރު ފެޝަން ކުންފުނި ޝެނެލް އިން، ފެން އަޅާ އަގު ބޮޑު ފުޅިއެއް ހަދައިފި އެވެ.\nFebruary 05, 2020 14\nމާޅޮހު ރައްޔިތުން އެ ބުނަނީ "ވާނެއޭ! ވާނެއޭ!"\n"ތިމާވެށީގެ ހިމާޔަތުގައި އަޅުގަނޑުމެން އަބަދުވެސް ތައްޔާރަށް...."\nFebruary 03, 2020 10\nމާޅޮސް، ކުނިން ނަފާ ހޯދުމުގެ އާ ހަރުފަތަކަށް\nކުނި އެންދުން ހުއްޓާލައި ކުނިން ނަފާ ހޯދުމަށް ބ. މާޅޮހުގައި ގާއިމްކުރި "އީކޯ- ސެންޓްރޯ" މިއަދު ރަސްމީކޮށް ހުޅުވައިފި އެވެ.\nކުނީގެ މައުލޫއުގައި ގިނަ ވާހަކަތަކެއް ކައުންސިލަރުންނަށް\nކުނީގެ މައްސަލަ ރާއްޖެއަށް ބޮޑުވެފައިވާ މިންވަރު ވަރަށް ސާފެވެ. ރާއްޖޭގެ ހުރިހާ ކައުންސިލްތަކުގެ ބައިވެރިވުމާ އެކު، ކްރޮސް ރޯޑްސްގައި ކުރިއަށް ގެންދިޔަ "ވިއަވަތި ރާއްޖެ" މަހާސިންތާގައި ވެސް ބޮޑަށް އޮތީ އެ ވާހަކަ އެވެ. ކައުންސިލަރުންގެ މައިގަނޑު ކަންބޮޑުވުމަކީ އެއީ އެވެ. ކުނި މެނޭޖްކުރެވޭނެ ރަނގަޅު އުސޫލެއް ރަށްރަށުގައި ނެތުމުގެ...\nކާލެވޭ ގޮތަށް ގޮދަނުން ތައްޓެއް ހަދައިފި\nކުނީގެ ގޮތުގައި އުކައިލާ އެއްޗެހި މަދުކުރުމުގެ ގޮތުން، ކާލެވޭ ގޮތަށް ދެކުނު އެފްރިކާގެ ކުންފުންޏަކުން ގޮދަނުން ތަށި ހަދައި ވިއްކަން ފަށައިފި އެވެ.\nޕްލާސްޓިކާ މެދު ރަނގަޅު ސިޔާސަތެއް، ނޫނީ ނާކާމިޔާބު!\nތިމާވެށީގެ ވަޒީރު ޑރ. ހުސެއިން ރަޝީދު މި މަހު ކުރެއްވި ޓްވީޓެއްގައި ލިއުއްވާފައިވަނީ އެއްފަހަރު ބޭނުންކޮށްފައި އެއްލައިލާ ޕްލާސްޓިކު ބޭނުންކުރުން މަދުކުރަމުން ގޮސް ރާއްޖޭގައި އެކަން ހުއްޓާލަން ރާވަމުން އަންނަ ކަމަށެވެ. ހަމަ މިމޭރުމުން، ޖޫން 18 ގައި އައްޑޫ ސިޓީ ކައުންސިލުން ފާސްކުރި ގަރާރެއްގައި، ބުނެފައިވަނީ އަންނަ އަހަރު ޖޫން...\nކުންޏާއި ނަޖިސް ބޭނުންކޮށްގެން ކަރަންޓް އުފައްދަން މަސައްކަތް ކުރަމުން އަންނަ ކަމަށް އެންވަޔަރްމަންޓް މިނިސްޓަރު ޑރ. ހުސެއިން ރަޝީދު ހަސަން ރައްޔިތުންގެ މަޖިލީހުގައި މިއަދު ވިދާޅުވެއްޖެ އެވެ.\nކުނި ހަވާލުކުރުމުން މެނީލާގައި ކާނާ ދެނީ\nފިލިޕީންސްގެ ވެރިރަށް މެނީލާ އަށް ދިމާވެފައިވާ ކުނީގެ މައްސަލަ ހައްލު ކުރުމަށްޓަކައި، ކުނީގެ ބަދަލަށް ކާނާ ލިބޭ ކޫޕަނެއް ދޫކުރާ ގޮތަށް ނިންމައިފި އެވެ.\nJune 06, 2019 35\nރިސޯޓެއްގެ ކުނިން ފަޅު ރަށެއް ގޮނޑުކޮށްލައިފި!\nބ. އަތޮޅުގެ ރިސޯޓަކުން އެ އަތޮޅު ކެންދޫ ކައިރީގައި އޮންނަ ފަޅު ރަށެއް ކަމަށްވާ ކެޔޮދު އަށް ކުނިއަޅާ މައްސަލައެއް ފެންމަތިވެއްޖެ އެވެ.\nސްކޫލްތެރެއަށް ކުނިއަޅާ ދަރިވަރުން ޖޫރިމަނާ ކުރަނީ\nދަރިވަރުން ސްކޫލް ތެރެއަށް ކުނިއަޅާ ނަމަ ޖޫރިމަނާ ކުރަން ސްކޮޓްލެންޑްގެ އޭރްޝާ ކައުންޓީގެ ސްކޫލްތަކުން ނިންމައިފި އެވެ.\nބޮޑުމަހެއްގެ ބަނޑުން 40 ކިލޯގެ ޕްލާސްޓިކް\nމޫދަށް އުކާލާ ޕްލާސްޓިކްގެ ނަތީޖާ ވަރަށް ގޯހެވެ. މިދިޔަ އަހަރު ތައިލެންޑުން ފެނުނު މަރުވެފައިވާ ބޮޑުމަހެއްގެ ބަނޑުން 80 ކިލޯގެ ޕްލާސްޓިކް ފެނުނެވެ. މި ހަފުތާގައި މި ވަނީ 40 ކިލޯގެ ޕްލާސްޓިކް ބަނޑުތެރޭގައި ހުރި ބޮޑުމަހެއް ފިލިޕީންސްގެ އައްސޭރި ފަށަށް ލައްގައިފަ އެވެ.